
Ο αμερικάνικος ιμπεριαλισμός βάζει φωτιά στη Μέση Ανατολή 




Απεργία στον ΟΤΕ 

Ανυποχώρητοι οι 
εργαζόμενοι 

σελ. 5 



Ανασκόπηση 2019 

σελ. 8-10 



Ιράν 

Η Μέση Ανατολή σε 
κόκκινο συναγερμό 
σελ. 13 



Λίβανος 

Νέα κλιμάκωση της 
λαϊκής εξέγερσης 

σελ. 15 


Έφυγε από τη ζωή ο Θάνος Μικρούτσικος 


Έφυγε από τη ζωή σε ηλικία 72 ετών, 
μετά από γενναία μάχη με τον καρκίνο, 
ένας από τους μεγαλύτερους μουσικοσυν¬ 
θέτες της χώρας, ο Θάνος Μικρούτσικος. 

Ο Θάνος Μικρούτσικος γεννήθηκε το 
1947 στην Πάτρα. Σπούδασε πιάνο στην 
Φιλαρμονική Εταιρία Πατρών και στο 
Ελληνικό Ωδείο. Αρχισε να συνθέτει στα 
τέλη της δεκαετίας του ’60, στη δισκογρα¬ 
φία εμφανίστηκε το 1975 με τον δίσκο 
“Πολιτικά τραγούδια”, βασισμένο σε ποιή¬ 
ματα των Ναζίμ Χικμέτ και Βολφ Μπίρμαν 
με ερμηνεύτρια την Μ. Δημητριάδη. 

Τα πρώτα χρόνια της δισκογραφίας 
του εμφανίστηκε στρατευμένος στο πο¬ 
λιτικό τραγούδι με σπουδαίους μελοποιη¬ 
μένους δίσκους σε ποίηση Μαγιακόφσκι, 
Μ. Ελευθερίου, Μπρεχτ κ.α. Οι δίσκοι του 
“Καντάτα για τη Μακρόνησο”, “Τροπάρια 
για Φονιάδες”, “Φουέντε Οβεχούνα, “ Τρα¬ 
γούδια της Λευτεριάς”, “Μουσική πράξη 
στον Μπρεχτ” είναι στο κλίμα των αγώνων 
της Μεταπολίτευσης 1975-78. 

Ακολούθησε ο πολύ σημαντικός 
“Σταυρός Του Νότου”, ένα από τα δια¬ 
μάντια της ελληνικής δισκογραφίας σε 
ποίηση Ν. Καββαδία. Ο συνθέτης άφησε 


στη δισκογραφία δύσκολα έργα, πειρα¬ 
ματίστηκε με την ηλεκτρονική μουσική. 
Ταυτόχρονα έδωσε στην ελληνική μουσι¬ 
κή αξεπέραστα λαϊκά τραγούδια. Αθάνατα 
θα μείνουν το “Ερωτικό” με την φωνή του 
Μ. Μητσιά, η “ Ρόζα ”, το “Πάντα ΓελαστοΓ 
και το “Για μια Ντολόρες” με την φωνή του 
Δ. Μητροπάνου. 

Συνεργάστηκε με την αφρόκρεμα του 
ελληνικού τραγουδιού: X Αλεξίου, Β. Πα¬ 
πακωνσταντίνου, Γ. Κούτρα, Αφρ. Μάνου, 
Δ. Γαλάνη, Χάρη και Πάνο Κατσιμίχα αλλά 
και καλλιτέχνες διεθνούς φήμης, όπως με 
την ιταλίδα τραγουδίστρια “Μίΐνεϊ’ και τον 
αμερικάνο σαξοφωνίστα Οατγ ΒατΙοη. 

Ασχολήθηκε με όλα σχεδόν τα είδη 
μουσικής. Έγραψε όπερες, συμφωνική 
μουσική, μουσική δωματίου, μουσική για 
θέατρο και κινηματογράφο, πειραματική 
μουσική. Κύριο γνώρισμα στον ήχο του εί¬ 
ναι ότι πάντρεψε τη μορφή του ελληνικού 
τραγουδιού με στοιχεία από την κλασική 
και σύγχρονη δυτική παράδοση, τη μίξη 
τονικών και ατονικών στοιχείων και τη 
μορφική παραλλαγή. Κατάφερε να συνθέ¬ 
σει μουσική πάνω σε μαθηματικά μοντέλα, 
στη βάση που δίδαξε ο I. Ξενάκης. 


Το έργο του αναγνωρίστηκε και στο 
εξωτερικό. Συμμετείχε σε πολλά διεθνή 
φεστιβάλ μουσικής (Λονδίνο, Γλασκό- 
βη, Εδιμβούργο, Παρίσι, Λιλ, Λυών, Ρενς, 
Μονπελιέ, Βρυξέλλες, Λιέγη, Γενεύη, 
Λοζάνη, Βαρκελώνη, Μαδρίτη, Βερόνα, 
Φλωρεντία, Βερολίνο, Δρέσδη, Λειψία, 
Βιέννη, Κωνσταντινούπολη, Βουδαπέστη, 
Βουκουρέστι, Κωστάντζα κ.α.) Ήταν μέ¬ 
λος της Ένωσης Ελλήνων Μουσουργών, 
είχε διατελέσει, μεταξύ άλλων, καλλιτεχνι¬ 
κός διευθυντής στο Μέγαρο Μουσικής, 
Υπουργός Πολιτισμού και έχει αναγνω¬ 
ριστεί για τη μουσική του δραστηριότητα 
ως επίτιμος δημότης σε πολλές πόλεις της 
Ελλάδας. 

Οι κατά καιρούς άστοχες πολιτικές του 
κινήσεις, δεν επηρέασαν το σπουδαίο καλ¬ 
λιτεχνικό του έργο, το οποίο ανύψωσε τον 
πνευματικό κόσμο των εργαζομένων, της 
νεολαίας και των φτωχών λαϊκών στρωμά¬ 
των, ενώ είχε παίξει σε δεκάδες συναυλίες 
αλληλεγγύης κ.α. Το έργο του θα μείνει 
σπουδαία παρακαταθήκη στην σύγχρονη 
ελληνική μουσική. Η ΟΚΔΕ εκφράζει τα 
ειλικρινή συλλυπητήρια της στους συγγε¬ 
νείς και φίλους του. 

Ιανουάριος 2020 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 

(Δεκέμβρης 2019 - Γενάρης 2020) 


Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα μετά μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών,των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κλπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμε την εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 Πί Διεθνούς. Δεν έχουμε καμιά σχέ¬ 
ση με «τζάκια» και επαγγελματιες της πολιτικής με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους άνεργους νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 Π Διεθνή. 


Από τις αρχές Δεκέμβρη του τρέχοντος 
έτους και μέχρι τέλη Γενάρη του 2020 θα 
πραγματοποιηθεί η ετήσια οικονομική 
εξόρμηση της Ο.Κ.Δ.Ε. Καλούμε όλους 
τους συντρόφους και τις συντρόφισσες να 
συνεισφέρουν σ’ αυτή την προσπά¬ 
θεια. 

Μοναδική πηγή οικονομικής 
στήριξης της Ο.Κ.Δ.Ε. είναι οι 
εισφορές των μελών της και 
η ενίσχυση από συναγωνι¬ 
στές και φίλους. Στηριζό¬ 
μαστε αποκλειστικά στις 
δικές μας δυνάμεις, γιατί η 
οικονομική ανεξαρτησία της ορ¬ 
γάνωσής μας από το αστικό κρά 
τος, τον κρατικό κορβανά -φα¬ 
νερό και κρυφό- και την αστική 
τάξη είναι βασική προϋπόθεση 
για την πολιτική της ανε¬ 
ξαρτησία. Απευθυνόμα- 
στε σε κάθε εργαζόμενο 
και νεολαίο, σε κάθε αγωνι¬ 
στή που γνωρίζει την αταλάντευτη 
πάλη της Ο.Κ.Δ.Ε. για την υπεράσπιση και 
διεύρυνση των κοινωνικών και πολιτικών 
δικαιωμάτων και ελευθεριών. Για την οι¬ 
κοδόμηση μιας μαζικής εργατικής, επανα¬ 
στατικής οργάνωση. Για την ανατροπή της 
δικτατορίας του κεφαλαίου και του σημε¬ 
ρινού σάπιου καθεστώτος. Για την εγκαθί¬ 



δρυση μιας σοσιαλιστικής κοινωνίας, που 
θα έχει στο κέντρο της τον άνθρωπο και τις 
ανάγκες του. 

Σας καλούμε να στηρίξετε αυτή την 
προσπάθεια και οικονομικά με την συνει¬ 
σφορά σας. Γνωρίζουμε ότι οι εργαζόμενοι, 
η νεολαία και τα φτωχά λαϊκά στρώματα 
υποφέρουν από τις βάρβαρες μνη- 
μονιακές πολιτικές και την καπι¬ 
ταλιστική κρίση. Γι αυτό η όποια 
συνεισφορά από το υστέρημα 
του καθενός προς την οικονο¬ 
μική καμπάνια της Ο.Κ.Δ.Ε., όσο 
μικρή κι αν είναι, είναι πολύτιμη 
γιατί αποτελεί μια συνειδητή πρά¬ 
ξη στήριξης της πάλης ενάντια στην 
I ταξική εκμετάλλευση, τον καπιτα¬ 
λισμό και τον ιμπεριαλισμό. 

Μπορείτε να συνεισφέρετε 
με ταχυδρομική επιταγή στην 
διεύθυνση Αγ. Κωνσταντίνου 
57, Τ.Κ. 104 37, Αθήνα, υπόψιν 
κου Σωφρόνη Παπαδόπουλου, ή 
επικοινωνήστε μαζί μας στέλνοντας ε-τηαίΐ 
στο ετ§αΙΐ1άρα1ΐ@οΙ«ϊε.8Γ ή στο τηλέφωνο 
210-5247227 απογευματινές ώρες. 

Οργάνωση Κομμουνιστών 
Διεθνιστών Ελλάδας 

νννννν.οΜε.§Γ 

Εργατική Πάλη 3 


Η ΠΠΟΨΠ ΜΆΣ 


Το υεοιριΛεΛεύβερο 
πρόσωπο της ΝΔ 


Π έρασαν 5 μήνες από τότε 
που κατέλαβαν την εξου¬ 
σία οι νεοφιλελεύθεροι 
της ΝΔ και άρχισαν να 
δείχνουν το πραγματικό τους πρόσωπο, 
αυτό των αγριάνθρωπων της αγοράς, 
πετώντας τη μάσκα που είχαν φορέσει 
προεκλογικά για την εξαπάτηση των 
εργαζομένων, των φτωχών λαϊκών μαζών 
και της νεολαίας. Έτσι: 

1. Αναίρεσαν μια από τις βασικές προ¬ 
εκλογικές δεσμεύσεις για αύξηση του κα- 
τώτατου μισθού κάθε χρόνο στο διπλά¬ 
σιο του ετήσιου ποσοστού ανάπτυξης 
του ΑΕΠ, για τα επόμενα (τουλάχιστον 
3-4 χρόνια). Αυτή την υπόσχεση την είχε 
κάνει με την προοπτική, όπως έλεγε τότε, 
το 2022 ο κατώτατος μισθός να φτάσει 
στα 730 ευρώ. Τώρα αναιρεί την δέσμευ¬ 
σή της με το γελοίο επιχείρημα, που εί¬ 
ναι και ψέμα, ότι για τα επόμενα χρόνια 
η αύξηση που θα έδινε, υπερκαλύπτεται 
«σε βάθος τριετίας ή τετραετίας» από 
την αύξηση που είχε δώσει ο ΣΥΡΙΖΑ τον 
Φεβρουάριο του 2019 (!). 

2. Το επίδομα που είχε δώσει στους 
χαμηλοσυνταξιούχους ο ΣΥΡΙΖΑ και το 
είχε ονομάσει ψευδεπίγραφα 13η σύντα¬ 
ξη, η κυβέρνηση με κυνισμό δήλωσε ότι 
δεν θα το ξαναδώσει (!). 

3. Τα αναδρομικά που δικαιούνται οι 
συνταξιούχοι μετά από επανειλημμένες 
αποφάσεις του ΣτΕ και δεσμεύσεις όλων 
των αρμόδιων αξιωματούχων της κυβέρ¬ 
νησης ότι θα δοθούν, σιγά-σιγά και αυτή 
η -όχι μόνο η δέσμευση- αλλά υποχρέω¬ 
ση μπαίνει υπό ορισμένες προϋποθέσεις, 
π.χ., «ανάλογα με την αντοχή της οικο¬ 
νομίας» και σε κάθε περίπτωση σε βάθος 
χρόνου, αρκετών/πολλών ετών. 

Ακόμη δεν πρέπει να ξεχνάμε τον επι¬ 
πλέον περιορισμό που επέβαλε στο δι¬ 
καίωμα των εργαζομένων στην απεργία 
και την ενίσχυση της εργοδοτικής τρο¬ 
μοκρατίας (εκβιασμοί, εξευτελισμοί, φυ¬ 
σική βία κ.λπ.), που και τα δυο είχαν αρ¬ 
χίσει από την άθλια κυβέρνηση ΣΥΡΙΖΑ. 


Τα χειρότερα έρχονται 

Σύμφωνα με το σχεδίασμά της κυβέρ¬ 
νησης με τον νέο χρόνο, ίσως και μέσα 
στον Ιανουάριο, έρχονται στην Βουλή 
για ψήφιση νομοθετήματα που δείχνουν 
το μέγεθος της αντιδραστικότητας της 
πολιτικής της Ν.Δ. 

α) Ίσως, το πρώτο νομοθέτημα που 
θα έρθει για ψήφιση είναι η «Νέα Συμφω¬ 
νία Ελλάδας - ΗΠΑ για τις Βάσεις» που 
είναι ένα αποικιοκρατικό κείμενο που τα 
δίνει όλα στους ιμπεριαλιστές και καθι¬ 
στά την χώρα μας ορμητήριο των Αμε- 
ρικανοΝατοϊκών συμφερόντων, στην 
ευρύτερη περιοχή της Αν. Μεσογείου. 
Ακόμη και η φιλοκυβερνητική εφημερίδα 
Δημοκρατία χαρακτήρισε τη συμφωνία 
«αποικιοκρατικού χαρακτήρα» και με πη- 
χυαίους τίτλους στην πρώτη σελίδα «Γη 
και ύδωρ στους Αμερικανούς» και υπό¬ 
τιτλο «Αποκτούν πρόσβαση σε όλες τις 
στρατιωτικές μας βάσεις και απαλλάσσο¬ 
νται πλήρως από τους φόρους και τους 
δασμούς». 

Ακόμη, λίγο πριν τις γιορτές η ΝΔ 
ψήφισε, με τροπολογία σε νομοσχέδιο 
του υπουργείου Άμυνας, την δημιουργία 
του «Ενιαίου Φορέα Επιτήρησης Συνό¬ 
ρων» (ΕΝΦΕΣ), που στρατιωτικοποιεί 
τα σώματα ασφαλείας και την παρέμβα¬ 
ση των Ενόπλων Δυνάμεων σε θέματα 
της λεγάμενης «εσωτερικής ασφάλειας». 
Αυτό το μέτρο προωθείται εντατικά τα 
τελευταία χρόνια από όλες τις κυβερνή¬ 
σεις, με διάφορα προσχήματα, κατόπιν 
οδηγιών του ΝΑΤΟ και της ΕΕ. Οι λόγοι 
που το σύστημα θωρακίζεται από παντού 
είναι προφανείς. 

β) Ο αυταρχικός κατήφορος των νε¬ 
οφιλελεύθερων φαίνεται ότι θα καθρε¬ 
φτιστεί στο νομοσχέδιο που πρόκειται να 


κατατεθεί στη βουλή, όπου οι διαδηλώ¬ 
σεις και οι πορείες θα τεθούν υπό την κρί¬ 
ση του αστυφύλακα και του χωροφύλα¬ 
κα Χρυσοχοϊδη. Αυτοί θα αποφασίσουν 
πότε μια διαδήλωση θα γίνεται, σε ποιο 
πεζοδρόμιο, στο κέντρο ή στο Μενίδι! 
Δεν είναι η πρώτη φορά που ο συγκεκρι¬ 
μένος Υπουργός επιχειρεί (ούτε η πρώτη 
φορά που επιχειρείται) να περιορίσει τις 
διαδηλώσεις και τις πορείες. Την προη¬ 
γούμενη φορά (2001) απέτυχε (εξίσου 
απέτυχαν και άλλοι που επιχείρησαν) και 
πρέπει και μπορούμε να ματαιώσουμε τα 
σχέδιά τους και τώρα. Οφείλουμε με όλα 
τα μέσα να υπερασπίσουμε τα δημοκρα- 
τικά-πολιτικά δικαιώματα και τις ατομι¬ 
κές ελευθερίες που απειλούνται όλο και 
περισσότερο και στις θέση τους θεσπί¬ 
ζονται κάθε είδους αυταρχικά και κατα¬ 
σταλτικά μέτρα. 

γ) Το ανατριχιαστικό νομοσχέδιο για 
την εκπαίδευση έχει δρομολογηθεί για 
την Βουλή. Σύμφωνα με όσα έχουν δι- 
αρρεύσει στον τύπο, θα είναι μια επιτο¬ 
μή όλων των αντιδραστικών διατάξεων 
που έχουν παρουσιάσει/κωδικοποιήσει 
οι διάφοροι υπουργοί ΝΔ, ΠΑΣΟΚ και 
ΣΥΡΙΖΑ. Το έδαφος το προετοίμασε ο 
νόμος που κατάργησε το άσυλο, όπως 
και το αναμενόμενο νομοσχέδιο θα προ¬ 
ετοιμάζει το έδαφος για την παραπέρα 
ιδιωτικοποίηση της εκπαίδευσης, παρα¬ 
βιάζοντας ακόμη και το σύνταγμά τους. 

δ) Το νομοσχέδιο-τερατούργημα για 
τις συντάξεις (γενικότερα για την κοινω¬ 
νική ασφάλιση) αναμένεται να έρθει σύ¬ 
ντομα στην Βουλή, σύμφωνα με όσα έχει 
δηλώσει ο αρμόδιος υπουργός Βρούτσης. 
Ένα είναι βέβαιο, ότι θα είναι στην ίδια 
κατεύθυνση των τελευταίων δεκάδων 
νόμων και ρυθμίσεων που έχουν ψηφίσει 


όλες οι προηγούμενες κυβερνήσεις, ιδι¬ 
αίτερα αυτές της μνημομιακής περιόδου. 
Ωστόσο, θα υπάρχει και κάτι χειρότερο, 
όπως έχει δηλωθεί, θα ιδιωτικοποιεί ένα 
κομμάτι της σύνταξης, αυτό της επικου¬ 
ρικής, προχωρώντας σταδιακά -αν τους 
το επιτρέψουμε- και στην κύρια σύντα¬ 
ξη. Εξίσου επικίνδυνο θα είναι και η μεί¬ 
ωση των εισφορών των εργοδοτών, που 
σταδιακά θα επιφέρει ισχυρό πλήγμα στα 
ήδη γλίσχρα οικονομικά του ΕΦΚΑ. 

.. .δεν πρόκειται να σταματήσουν 

Καθώς τα σύννεφα της νέας κρίσης 
πυκνώνουν και ήδη βρισκόμαστε στο 
κατώφλι της, σύμφωνα με τις εκτιμή¬ 
σεις και τα δεδομένα όλων των διεθνών 
οργανισμών και των έγκυρων οικονο¬ 
μολόγων, πρέπει να ετοιμαζόμαστε για 
πολύ χειρότερα μέτρα. Ιδιαίτερα που η 
κρίση στην ευρωζώνη είναι γεγονός μια 
που σύμφωνα με την Μοτ§ωτ 8(αη1ογ το 
2019 το ΑΕΠ της αυξήθηκε μόλις 1,2% 
και το 2020 αναμένεται να αυξηθεί κατά 
0,9%, ίσως και πιο κάτω. Και η κατά¬ 
σταση στη διεθνή οικονομία είναι εξαι¬ 
ρετικά κρίσιμη, με το παγκόσμιο χρέος 
(δημόσιο και ιδιωτικό) να έχει γίνει τρι¬ 
πλάσιο σε σχέση με το παγκόσμιο ΑΕΠ 
και με τους ρυθμούς ανάπτυξης να υπο¬ 
χωρούν διαρκώς, ειδικά στις σημαντι¬ 
κότερες οικονομίες. Αυτή η κατάσταση 
ανησυχεί όλο και περισσότερο τα διεθνή 
επιτελεία της αστικής τάξης και κυρίως 
οι περίπου 29 εξεγέρσεις που συμβαί¬ 
νουν σε πολλές χώρες του πλανήτη που 
έχουν ανατρέψει πολλές κυβερνήσεις 
και έχουν εξαναγκάσει άλλες σε σοβα¬ 
ρές υποχωρήσεις. 

Πρέπει να τους σταματήσουμε γιατί 
δεν πρόκειται να σταματήσουν, αν δεν 
θέλουμε η κραυγή του ΜΑΤατζή «Στα 
Εξάρχεια έχουμε χούντα », δηλαδή ο Νό¬ 
μος και Τάξη του Μητσοτάκη και της νε¬ 
οφιλελεύθερης παρέας του, να επικρα¬ 
τήσουν στα Εξάρχεια και παντού. 



Η καπιταλιστική βαρβαρότητα... 

με την γλώσσα των αριθμών 


Ο ι επιθέσεις εναντίον παιδιών στο πλαίσιο ένοπλων συρράξεων έχουν 
σχεδόν τριπλασιαστεί μέσα στην τελευταία δεκαετία, όπως καταγγέλλει 
σε έκθεσή του το Ταμείο των Ηνωμένων Εθνών για την Παιδική Ηλικία 
(υΝΙΟΕΡ). Έχουν επαληθευτεί πάνω από 170.000 κατάφωρες παραβιάσεις με θύ¬ 
ματα τα παιδιά στο πλαίσιο ένοπλων συρράξεων από το 2010, κάτι που σημαίνει 
πως κατά μέσο όρο διαπράττονταν περίπου 45 καθημερινά τα τελευταία δέκα χρό¬ 
νια. Στις παραβιάσεις αυτές συμπεριλαμβάνονται φόνοι, ακρωτηριασμοί, σεξουαλι¬ 
κά εγκλήματα, απαγωγές, απαγόρευση της πρόσβασης σε ανθρωπιστική βοήθεια, 
στρατολόγηση ανηλίκων, επιθέσεις εναντίον σχολείων και νοσοκομείων κ.ά. 

Το 2018, ο ΟΗΕ κατέγραψε πάνω από 24.000 κατάφωρες παραβιάσεις με θύματα 
παιδιά, σχεδόν τριπλάσιες από ότι το 2010. Σχεδόν στις μισές από τις περιπτώσεις τα 
παιδιά είτε σκοτώθηκαν είτε ακρωτηριάστηκαν σε αεροπορικές επιδρομές ή εξαιτίας 
της πυροδότησης εκρηκτικών, όπως νάρκες, όλμοι και άλλα είδη όπλων κατά προ¬ 
σωπικού. Σύμφωνα με τη υΝΙΟΕΡ, ο αριθμός των χωρών που μαίνονται σε ένοπλες 
συρράξεις είναι σήμερα ο υψηλότερος των τελευταίων τριών δεκαετιών. Τα παιδιά 
στη Συρία, στην Υεμένη και στο Αφγανιστάν διέτρεχαν ιδιαίτερα υψηλούς κινδύνους 
το 2019. Στην έκθεση επισημαίνεται ότι οι επιθέσεις εναντίον παιδιών συνεχίζονται 
αμείωτες καθώς τα εμπόλεμα μέρη παραβιάζουν έναν από τους πιο θεμελιώδεις κα¬ 
νόνες του δικαίου του πολέμου, την προστασία των παιδιών, ενώ ακόμη πολλές πα¬ 
ραβιάσεις των δικαιωμάτων παιδιών σε ένοπλες συρράξεις δεν αναφέρονται ποτέ. 
Στην έκθεση, τέλος, υπογραμμίζεται πως επείγει να τερματιστούν οι παραβιάσεις με 
θύματα παιδιά και οι επιθέσεις εναντίον πολιτικών υποδομών. 


Σ ύμφωνα με έκθεση της οργάνωσης «Δημοσιογράφοι Χωρίς Σύνορα» (ΚλΥΈ), μέσα 
στο 2019 έχασαν τη ζωή τους 49 δημοσιογράφοι (46 άνδρες, 3 γυναίκες), 57 έπεσαν 
θύματα απαγωγής και ομηρίας, ενώ 389 βρίσκονται στη φυλακή. Το 63% των θανά¬ 
των ήταν έπειτα από στοχευμένες επιθέσεις. Ειδικότερα, στο Μεξικό το 2019 σκοτώθηκαν 10 
δημοσιογράφοι, στη Λατινική Αμερική 14, όσοι και στη Μέση Ανατολή. Βέβαια, ο αριθμός για 
τη Λατινική Αμερική μπορεί να είναι μεγαλύτερος καθώς ακόμη δεν έχουν εξακριβωθεί οι θά¬ 
νατοι άλλων 8 δημοσιογράφων στη Βραζιλία, τη Χιλή, το Μεξικό, την Ονδούρα, την Κολομ¬ 
βία και την Αϊτή. Στην έκθεση τονίζεται ότι αν και δεν γίνεται πόλεμος στη νότια Αμερική, τα 
ποσοστά βίας είναι ισοδύναμα, καθώς υπάρχουν υψηλά ποσοστά ενδημικής βίας και η βασική 
απειλή για τους δημοσιογράφους είναι το οργανωμένο έγκλημα. 

Η οργάνωση σημειώνει ότι μπορεί να μειώθηκε ο αριθμός των δολοφονιών δημοσιο¬ 
γράφων, αλλά αυξήθηκε ο αριθμός συλλήψεων δημοσιογράφων κατά 12% σε σύγκριση με 
το 2018, φτάνοντας συνολικά τους 389. Οι αυθαίρετες προσαγωγές και κρατήσεις δημοσι¬ 
ογράφων για μερικές ώρες, ημέρες ή εβδομάδες, έχουν πολλαπλασιαστεί το 2019 εξαιτίας 
των διαδηλώσεων και των κινημάτων αμφισβήτησης που ξέσπασαν σε όλο τον κόσμο, κυρίως 
στην Αλγερία, το Χονγκ Κονγκ, τη Χιλή και τη Βολιβία, όπου οι επιθέσεις εναντίον δημοσιο¬ 
γράφων πολλαπλασιάζονται. Σχεδόν οι μισοί φυλακισθέντες δημοσιογράφοι (186 στους 389) 
είναι έγκλειστοι σε μόνο τρεις χώρες: στην Κίνα 120, στην Αίγυπτο 34 και στη Σαουδική Αρα¬ 
βία 32. Μάλιστα, στην Αίγυπτο και στη Σαουδική Αραβία δεν έχουν απαγγελθεί καν κατηγο¬ 
ρίες στους περισσότερους φυλακισθέντες. Τέλος, τουλάχιστον 57 δημοσιογράφοι κρατούνται 
όμηροι σε διεθνές επίπεδο το 2019, σχεδόν ίσοι με το 2018. Οι όμηροι είναι συγκεντρωμένοι 
στις ίδιες τέσσερις χώρες: 30 στη Συρία, 15 στην Υεμένη, 11 στο Ιράκ και 1 στην Ουκρανία. 

4 Εργατική Πάλη 


ΕΡΓΑΖΟΜΕΝΟΙ 


Ιανουάριος 2020 


$ 


ΑΠΕΡΓΙΑ ΜΕΤΡΟ 


Πυρ ομαδόν των πστικών επιτελείων 
Φοβούνται την αντίσταση των εργαζομένων 



Σ ε κινητοποιήσεις βρίσκονται από τα τέλη 
Νοεμβρίου οι εργαζόμενοι στο ΜΕΤΡΟ 
για τα πολλαπλά προβλήματα που αντιμε¬ 
τωπίζουν. 

Για το διήμερο 28-29/11/2019 το σωματείο εργα¬ 
ζομένων στη λειτουργία του μετρά (ΣΕΛΜΑ) είχε 
προκηρύξει στάσεις εργασίας για οφειλές δεδουλευ¬ 
μένων άνω των 6 μηνών, που απορρέουν από την 
συλλογική σύμβαση εργασίας που υπογράφτηκε στο 
χώρο της ΣΤΑΣΥ από τον περασμένο Ιούνιο και δεν 
είχε εφαρμοστεί ακόμη. Τελικά το Σωματείο ανέ- 
στειλε την κινητοποίηση μετά από τις γραπτές δε¬ 
σμεύσεις υπουργείου και εργοδοσίας, για την άμε¬ 
ση εξόφληση των δεδουλευμένων. 

Τετράωρη στάση εργασίας πραγματοποίησαν 
στις 17/12, ενάντια στην αιφνιδιαστική απόφαση 
της διοίκησης να μετακινήσει μονομερώς 21 εργα¬ 
ζόμενους από τη λειτουργία στα εκδοτήρια, χωρίς 
να υπολογίσει τις υπηρεσιακές ανάγκες (στο τμή¬ 
μα ήδη υπάρχουν κενά σε προσωπικό), αλλά και τις 
ανάγκες των εργαζομένων (συμμετείχαν σε νόμιμη 
διαδικασία και διεκδίκησαν την ειδικότητα). Η κινη¬ 
τοποίηση των εργαζομένων προκάλεσε τη λύσσα της 
κυβέρνησης και των επιτελείων της, που θεώρησαν 
ότι βρήκαν ευκαιρία για να επιτεθούν εν χορώ στο 
δικαίωμα στην απεργία, στο συγκεκριμένο Σωμα¬ 
τείο και γενικά στον συνδικαλισμό, στους δημόσιους 
υπάλληλους και τους εργαζόμενους εν γένει. 

Ο πρωθυπουργός ανήρτησε στο Τννίίίετ ότι «η 
κυβέρνηση δεν εκβιάζεται, επειδή ζητήθηκε σε 21 
άτομα να κάνουν τη δουλειά τους», ενώ ζήτησε υπο¬ 
κριτικά συγνώμη για την ταλαιπωρία των Αθηναίων. 
Ο υπουργός υποδομών και μεταφορών μίλησε για 
«νταβατζήδες συνδικαλιστές». Η Ντ. Μπακογιάννη, 
γνωστή υπέρμαχος των συνδικαλιστικών ελευθερι¬ 
ών, έκανε λόγο για «ευτελισμό του συνδικαλισμού». 
Οι γκεμπελίσκοι των Μέσων Μαζικής Εξαπάτησης 
έπιασαν δουλειά: «Η Αθήνα σε ομηρία από 25 αν¬ 
θρώπους, επειδή τους μετέφεραν από διοικητικές θέ¬ 
σεις σε εκδοτήρια», «Απίστευτη ταλαιπωρία για τρία 
εκατομμύρια πολίτες», «Μόλις 2% των εργαζομένων 
απεργεί», «Τα απίστευτα προνόμια των εργαζομέ¬ 
νων της ΣΤΑΣΥ» ήταν οι πηχυαίοι τίτλοι. Από κοντά 
και οι αγανακτισμένοι πολίτες με τα πληκτρολόγια, 
να επιτίθενται από τα δοάαΐ τηεάίπ στα επιδόματα 
σούπερ μάρκετ και τις γονικές άδειες των δημοσίων 
υπαλλήλων και να ουρλιάζουν για την ιδιωτικοποίη¬ 
ση εδώ και τώρα των Μέσων Μαζικών Μεταφορών. 

Μέσα σ’ αυτό το κλίμα διαίρεσης των εργαζο¬ 
μένων και δυσφήμισης του συνδικαλισμού που δη¬ 
μιούργησαν, τα κυβερνητικά στελέχη έσπευσαν να 
προαναγγείλουν την λήψη νέων αντισυνδικαλιστι- 
κών μέτρων για το ελάχιστο προσωπικό ασφαλεί¬ 
ας στη διάρκεια απεργιακών κινητοποιήσεων στα 
ΜΜΜ, στη ΔΕΗ και όλες τις ΔΕΚΟ. Το προσωπικό 
ασφαλείας, βεβαίως, αφορά στην ετοιμότητα σε πε¬ 
ρίπτωση άμεσης ανάγκης, π.χ. πυρκαγιά, πλημμύρα 
κ.α. και όχι για να κινεί τους συρμούς ή να παρέχει 
κανονικά υπηρεσίες, όπως θέλει η κυβέρνηση. Με 
πρόσχημα το προσωπικό ασφαλείας, κυβέρνηση και 
εργοδότες θέλουν να χτυπήσουν το απεργιακό δι¬ 
καίωμα στήνοντας έναν απεργοσπαστικό μηχανισμό, 


ώστε κανένας κλάδος να μην μπορεί να κάνει αποτε¬ 
λεσματική απεργία και να πιέζει την κυβέρνηση για 
τα αιτήματά του. 

Με απίστευτα ψέματα η κυβέρνηση ισχυρίζεται 
ότι η κατάσταση στα ΜΜΜ βελτιώνεται χάρη στις 
πρωτοβουλίες της. Η πραγματικότητα όμως άλλα 
δείχνει. Ενώ το δίκτυο συνεχώς επεκτείνεται, έχουν 
να γίνουν προσλήψεις 10 χρόνια. Η υπηρεσία έχει 
αποδεκατιστεί από τεχνικό προσωπικό και οδηγούς, 
λόγω συνταξιοδοτήσεων. Από την υπηρεσία λείπουν 
περίπου 700 εργαζόμενοι, έκλεισαν τα περισσότερα 
εκδοτήρια εισιτηρίων, υπάρχουν πολύ λιγότερα μη¬ 
χανήματα αυτόματης πώλησης από ότι χρειάζονται. 
Το 50% του στόλου συρμών είναι παροπλισμένο 
λόγω έλλειψης ανταλλακτικών, υλικών και αναλώ¬ 
σιμων. Το αποτέλεσμα είναι τα δρομολόγια να έχουν 
αραιώσει συνολικά την τελευταία τετραετία. Οι κα¬ 
θυστερήσεις στους συρμούς έχουν αυξηθεί από τα 3 
στα 4,5 λεπτά, με συνέπεια ο κόσμος να στοιβάζε¬ 
ται στις αποβάθρες. Αυτό επιβεβαιώνεται από την 
καθημερινή εμπειρία των επιβατών, σε αντίθεση με 
τα πληρωμένα δημοσιεύματα της Καθημερινής που 
κάνουν λόγο για αύξηση της συχνότητας των δρομο¬ 
λογίων κατά μισό λεπτό. 

Κόντρα στη λασπολογία, ο πρόεδρος του ΣΕΛ¬ 
ΜΑ Σπύρος Ρεβύθης υπεραμύνθηκε της απεργιακής 
κινητοποίησης: «Στο ΣΕΛΜΑ όλες οι απεργίες μας 
αποφασίζονται μέσω γενικών συνελεύσεων. Ωστό¬ 
σο, είναι καταστατικό δικαίωμα κάθε σωματείου το 
διοικητικό συμβούλιο να λαμβάνει αγωνιστικές απο¬ 
φάσεις για έκτακτα ζητήματα που προκύπτουν [...] 
δείχνει πως είμαστε ένα σωματείο με άμεσα αντανα¬ 
κλαστικά. Κάθε σωματείο οφείλει να αντιδρά άμεσα 
και αποτελεσματικά, προασπίζοντας είτε έναν εργα¬ 
ζόμενο που θίγεται από την εργοδοσία είτε εκατό». 
Είναι, άλλωστε, γνωστό ότι η πλειοψηφία των ερ¬ 
γαζομένων, φοβάται να δηλώσει την απεργία, αν 
και την στηρίζει, για να μην αξιολογηθεί αρνητικά, 
να μην χάσει το μεροκάματο ή και την δουλειά του. 
Έτσι και στην απεργία του ΜΕΤΡΟ εκατοντάδες 
εργαζόμενοι δήλωσαν απουσία με άλλους τρόπους 
(άδεια, ρεπό, ασθένεια κ.λπ.). 

Μέτα από δέκα χρόνια Μνημονίων και με μια οι¬ 
κονομία σε ελεύθερη πτώση, η ανεργία βρίσκεται κο¬ 
ντά στο 20% ενώ οι μισοί νέοι αναζητούν δουλειά, οι 
μισθοί -όταν καταβάλλονται- είναι φιλοδωρήματα 
πείνας, τα ωράρια λάστιχο, συνολικά στους εργασια¬ 
κούς χώρους επεκτάθηκαν οι συνθήκες γαλέρας. Στο 
δημόσιο τομέα έγιναν απανωτές μειώσεις μισθών, 
υπάρχουν χιλιάδες κενά παντού (σχολεία, νοσοκο¬ 
μεία, συγκοινωνίες κ.α.). Για όλα αυτά θα έπρεπε να 
ζητήσει μια τεράστια ΣΥΓΝΩΜΗ ο πρωθυπουργός 
και τα δεκανίκια του, και όχι για τους απεργούς ερ¬ 
γαζόμενους. 

Χτυπούν τον μαχητικό συνδικαλισμό και το δι¬ 
καίωμα στην απεργία, γιατί στα συρτάρια έχουν το 
ξεπούλημα των δημόσιων συγκοινωνιών, του ρεύμα¬ 
τος, του νερού. «Κυβέρνηση και εργοδοσία οποιαδή¬ 
ποτε φωνή αντιστέκεται προσπαθούν να τη φιμώ¬ 
σουν, φοβούνται τον αγώνα και την αντίσταση των 
εργαζομένων», δήλωσε ο πρόεδρος του ΣΕΛΜΑ και 
θα συμφωνήσουμε μαζί του. Στεκόμαστε αλληλέγ¬ 
γυοι στον αγώνα των συναδέλφων μας για δημόσιες 
συγκοινωνίες και αξιοπρεπή εργασία. Στον πόλεμο 
που μας έχουν κηρύξει κυβέρνηση - εργοδοσία - ΕΕ 
- κεφάλαιο, πρέπει να απαντήσουμε με οργάνωση 
και αγώνα. Να ακολουθήσουμε το παράδειγμα των 
γάλλων, που βρίσκονται επί ένα μήνα σε απεργιακές 
κινητοποιήσεις ενάντια στο συνταξιοδοτικό Μα¬ 
κράν. Να υψώσουμε το ανάστημά μας ως εργαζό¬ 
μενοι κόντρα στον εργοδοτικό δεσποτισμό και τον 
νεοφιλελεύθερο κανιβαλισμό, μέσα και έξω από τους 
χώρους δουλειάς. 

■ Σοφία Θεοδωροπούλου 


/ επίκαιρα... 

Νέα επίθεση από τον δράστη της 
δολοφονίας Κωστόπουλου 

Δημοσιογράφος της εφημερίδας «Εργατική Αλλη¬ 
λεγγύη» δέχτηκε επίθεση από μεσίτη, έναν από τους 
δύο δράστες της δολοφονίας του Ζακ Κωστόπουλου, 
και στη συνέχεια κατέθεσε μήνυση εναντίον του. 

Όπως περιγράφει η ίδια στην «Εφημερίδα των Συ¬ 
ντακτών», το απόγευμα της 23 ης Δεκέμβρη περνούσε 
έξω από το κοσμηματοπωλείο, όπου είχε γίνει η δολο¬ 
φονία. «Στις 18.15 περνούσα από την οδό Γλάδστω- 
νος, όπου είδα το στένσιλ που δημιουργήθηκε στις 
21 Δεκεμβρίου από ακτιβιστές και ακτιβίστριες στη 
μνήμη του Ζακ να είναι καλυμμένο με τρία μεγάλα 
αυτοκόλλητα με τον δικέφαλο αετό που έγραφαν 
“Δικαιοσύνη για όλους”, προφανώς χλευάζοντας το 
αίτημα του κινήματος για απονομή δικαιοσύνης για 
τον θάνατο του Ζακ. Χωρίς δεύτερη σκέψη, άρχισα 
να αφαιρώ τα αυτοκόλλητα και τη στιγμή που ξεκολ¬ 
λούσα το τρίτο, κάποιος με τράβηξε φωνάζοντάς μου 
ότι αυτό που κάνω είναι φασιστικό». Έπειτα, όταν η 
ίδια αντέδρασε, εκείνος της έδωσε γροθιά στο σαγό¬ 
νι. 

Η δημοσιογράφος αναγνώρισε τον δράστη μέσα 
από φωτογραφίες που της έδωσαν αστυνομικοί κατά 
την κατάθεσή της. Παρ’ όλα αυτά, ο δράστης εδώ και 
μήνες εμφανίζεται αμετανόητος και μέσω των μέσων 
κοινωνικής δικτύωσης προσπαθεί από την πρώτη 
στιγμή να παρουσιάσει τον Ζακ ως θύτη και όχι ως 
θύμα. 

Μόνο το οργανωμένο εργατικό κίνημα, οι αγώνες 
των εργαζομένων και της νεολαίας, μπορούν να υπε¬ 
ρασπίσουν αποτελεσματικά τα ανθρώπινα και δημο¬ 
κρατικά δικαιώματα/ελευθερίες και να αποτρέψουν 
το βούλιαγμα στην κοινωνική αποσύνθεση. 

Δημοσίευμα του ΒΒΟ για τις άθλιες 

συνθήκες στη Μόρια 

Στη Μόρια ζουν περίπου 7.000 προσφυγόπουλα, 
που τα περισσότερα προέρχονται από εμπόλεμες ζώ¬ 
νες, ενώ πολλά από αυτά έχουν τραυματιστεί. Μια 
από τις ψυχολόγους του στρατοπέδου αναφέρει: «το 
να ακούς παιδιά επτά ή οκτώ ετών να λένε “θέλω να 
πεθάνω” είναι κάτι που δεν πίστευα ποτέ ότι θα μπο¬ 
ρούσα να ακούσω». 

Σε βίντεο του ΒΒΌ καταγράφεται ένα έκτακτο 
περιστατικό στην Παιδιατρική Κλινική των Γιατρών 
Χωρίς Σύνορα, με ένα 17χρονο αγόρι που είχε αυτο- 
τραυματιστεί. Από τη μέρα που έφτασε στη Μόρια 
δεν μπορούσε να κοιμηθεί καλά. «Μιλάει μόνο για 
το πόσο πολύ ανυπομονεί να το ξανακάνει» περιγρά¬ 
φει ψυχολόγος των Γιατρών Χωρίς Σύνορα. Μέσα 
στους τελευταίους τρεις μήνες έχει έρθει αντιμέτω¬ 
πη με είκοσι περιπτώσεις αυτοτραυματισμών και δύο 
απόπειρες αυτοκτονίας. «Πρώτα απ’ όλα οι συνθήκες 
διαβίωσης στη Μόρια έχουν ισχυρό αντίκτυπο στην 
ψυχική υγεία των παιδιών. Συνήθως ένα παιδί, όταν 
βιώνει μια τραυματική εμπειρία, χρειάζεται χρόνο και 
χώρο για να συνέλθει. Η Μόρια δεν επιτρέπει στα 
παιδιά να συνέλθουν. Βλέπεις παιδιά να χτυπούν το 
κεφάλι τους στον τοίχο ή να ξεριζώνουν τα μαλλιά 
τους. Και από τις ηλικίες των 12 έως 17 ετών βλέπου¬ 
με παιδιά να αρχίζουν να κόβονται ή να μιλούν πολύ 
έντονα για την επιθυμία θανάτου» λέει η ψυχολόγος. 
Επιπλέον, ο χειμώνας κάνει πιο δύσκολα τα πράγμα¬ 
τα, όταν πολλά από τα παιδιά στη Μόρια δεν έχουν 
τα κατάλληλα ρούχα ή παπούτσια για να αντέξουν 
στο κρύο. 

Η κυβέρνηση της ΝΔ θέλει να δείξει ρατσιστική 
πυγμή, με δολοφονικές απελάσεις και άθλιες συνθή¬ 
κες διαβίωσης των προσφύγων, για να ενισχύσει τη 
διαίρεση και την καταστολή των εργαζομένων με το 
δόγμα «νόμος και τάξη». Στέκεται όμως σούζα στις 
διαταγές των ιμπεριαλιστών για τήρηση της συμφω¬ 
νίας ΕΕ-Τουρκίας, για να μην προχωράνε οι πρόσφυ¬ 
γες προς την υπόλοιπη Ευρώπη και ζητάει «ευρωπαϊ¬ 
κή αλληλεγγύη» και κονδύλια για να ξεκοκκαλίσουν 
κι άλλα οι ημέτεροι απατεώνες. 

ΕΡΓΑΖΟΜΕΝΟΙ 


Εργατική Πάλη 5 


Μαζική απεργία στον ΟΤΕ - Ανυποχώρητοι οι εργαζόμενοι 


Ο ι εργαζόμενοι στον ΟΤΕ βρί¬ 
σκονται σε απεργιακές κι¬ 
νητοποιήσεις από τις 21/12 
λόγω απολύσεων και άρνη¬ 
σης υπογραφής νέας Συλλογικής Σύμβασης 
Εργασίας (ΣΣΕ). 

Η προσπάθεια ανανέωσης της ΣΣΕ έχει 
ξεκινήσει ήδη από τον Ιούλιο αλλά η διοίκη¬ 
ση σκοπίμως καθυστερούσε, όσο μπορούσε 
περισσότερο. Όταν ξεκίνησαν συναντήσεις, 
δεν προσκόμισε τα οικονομικά στοιχεία για 
να στρέψει τη συζήτηση μακριά από την τε¬ 
ράστια κερδοφορία του ιδιωτικοποιημένου 
ΟΤΕ. Ο όμιλος ΟΤΕ έχει την υψηλότερη 
κερδοφορία και πληρώνει τους χαμηλότε¬ 
ρους μισθούς στους εργαζόμενούς του, τα 
λειτουργικά κέρδη από το 2012 μέχρι σήμε¬ 
ρα αυξήθηκαν κατά 88%, ο μέσος όρος των 
κερδών της εταιρείας συνολικά σ’ όλο τον 
κόσμο είναι: Ευρώπη 32,6%, Αμερική 27,6%, 
Γερμανία 39,7%... και Ελλάδα 41,2%(!). 

Στη συνέχεια, τορπίλισε τις διαδικασίες 
με προτάσεις για ΣΣΕ μόλις ενός χρόνου 
(αντί τριών). Ταυτόχρονα ζήτησε αύξηση 
ωραρίου στους νέους εργαζόμενους, περι¬ 
κοπές σε άδειες και επιδόματα, μεγαλύτερη 
«ελευθερία» στο ωράριο των καταστημά¬ 
των (που σημαίνει ωράρια λάστιχα για τους 
εργαζόμενους), κατάργηση παροχών που 
είχαν συμφωνηθεί σε περίπτωση απόλυ¬ 
σης. Δεν δίστασε να προχωρήσει και στην 
απόλυση 8 εργαζομένων στην φύλαξη στο 
τέλος τους έτους, καταπατώντας τη συμ¬ 
φωνία της προηγούμενης σύμβασης για 
διατήρηση θέσεων εργασίας. Εύκολα συ¬ 
μπεραίνει κανείς ότι φρόντισε να μην εμφα¬ 
νιστεί στις προσκλήσεις για συζήτηση που 
είχε κάνει η ΟΜΕ-ΟΤΕ λίγες μέρες πριν 


την απεργία. 

Η εργοδοσία, προφανώς, απάντησε με 
τις γνωστές συκοφαντίες περί παράνομης 
και καταχρηστικής απεργίας, σνόμπαρε και 
λοιδόρησε τους υπό απόλυση φύλακες στην 
τρισάθλια ανακοίνωσή της και πιθανολο¬ 
γείται ότι έχει χρησιμοποιήσει εργολάβους 
σε τεχνικά τμήματα της Βορειοανατολικής 
Αττικής για να σπάσουν την απεργία. 

Η εργοδοσία ξεκίνησε την επίθεση της 
με τις εθελούσιες εξόδους (απολύσεις) το 
2005. Έκτοτε ξεκίνησαν να κόβουν ση¬ 
μαντικά εργασιακά δικαιώματα: μείωσαν 
τους μισθούς κατά 12%, τους μισθούς των 
νέων εργαζόμενων κατά 40%, εφάρμοσαν 
το καθεστώς της μαύρης εργασίας των 
δουλεμπορικών εργολαβικών εταιρειών, 
των θυγατρικών όπως Οοετηοΐε Ε-Ψαΐαε, 
Μεΐΐοπ, Μαηρο\νετ, με εργαζόμενους των 
300 ευρώ χωρίς συμβάσεις και εργασιακά 
δικαιώματα. Προχώρησαν στην κατάργηση 
ολόκληρων κλάδων (καθαρισμός, φύλαξη, 
εμπορικά καταστήματα κ.λπ.) με το Σωμα¬ 
τείο να αδυνατεί να αντιδράσει. Η ηγεσία 
της ΟΜΕ-ΟΤΕ, προχώρησε σε δυναμικές 
κινητοποιήσεις όμως την εξέλιξη του αγώ¬ 
να θα την δρομολογήσουν οι ίδιοι οι εργα¬ 
ζόμενοι με την ενεργητική συμμετοχή τους 
στην απεργία. Πρέπει να οργανωθεί ο αγώ¬ 
νας από την βάση (δηλαδή από τις γενικές 
συνελεύσεις και την δημιουργία επιτροπών 
αγώνα) για να κερδίσει την εργοδοσία να 
παρθούν πίσω οι απολύσεις και να υπογρα¬ 
φτεί νέα Σ.Σ.Ε. 

Αξίζει να σημειωθεί ότι το ποσοστό 
συμμετοχής των εργαζομένων στην απερ¬ 
γία είναι πρωτοφανές για τα σημερινά 
δεδομένα. Τα καταστήματα του ΟΤΕ τις 


μέρες της απεργίας πριν τα Χριστούγεννα 
παρέμειναν κλειστά. Οι τεχνικές υπηρεσίες 
νέκρωσαν. Οι εργαζόμενοι δεν είναι μόνο 
αισιόδοξοι αλλά και αποφασισμένοι. Στέλ¬ 
νουν το μήνυμα προς την εργοδοσία ότι δεν 
θα υποχωρήσουν, αν δεν δικαιωθούν αλλά 
και προς τη συνδικαλιστική ηγεσία της 
ΟΜΕ-ΟΤΕ ότι δεν πρέπει να υποχωρήσει 
και να κάνει συμβιβασμούς. 

Όπως αναφέρει χαρακτηριστικά σε συ¬ 
νέντευξή του ο Θανάσης Φωλιάς - μέλος 
ΔΣ της Ομοσπονδίας Εργαζομένων στον 
ΟΤΕ (ΟΜΕ-ΟΤΕ), εκλεγμένος με την 
ΑΣΕ-ΟΤΕ: «Οι διαφημίσεις, που είναι πάνω 
από 100 εκ. το χρόνο, βουλώνουν πολλά 
στόματα. Παρουσιάζουν τον ΟΤΕ σαν ένα 
«χωριό Ποτέμκιν», ενώ η πραγματικότητα 
είναι αντίστροφη. Τα ίδια ΜΜΕ-πελάτες 
χρησιμοποιούνται από την εργοδοσία της 
ΌεηίεΗε ΤεΙεεοηι όχι μόνο για να θάβουν την 
απεργία μας, αλλά τώρα τελευταία χρησιμο¬ 
ποιούνται προβοκατόρικα σαν το μακρύ χέρι 
της ΟΤ κατά των εργαζόμενων-απεργών, 
ιδιαίτερα των πρωτοπόρων αγωνιστών. Απο¬ 
τελούν ουσιαστικά το γραφείο Τύπου της ΟΤ 
και ορισμένων στελεχών της διοίκησης που 
στοχοποιούν συνδικαλιστές. Όπως έγινε, 
πρόσφατα, από γενική διευθύντρια που με 
απείλησε λέγοντάς μου ότι «πρόσεχε... έχεις 
παιδιά»! Νομίζουν ότι μ' αυτό τον τρόπο θα 
μας τρομοκρατήσουν και θα κάμψουν το 
αγωνιστικό φρόνιμα των εργαζόμενων. Μα¬ 
ταιοπονούν όμως, δεν θα υποκύψουμε.» 

Και σαν να μην έφταναν όλα αυτά, την 
παραμονή της Πρωτοχρονιάς, η αδίστακτη 
εργοδοσία του ΟΤΕ, πιστή στον λόγο της, 
πραγματοποίησε 6 απολύσεις, ο ένας εξ αυ¬ 
τών μέλος του ΔΣ του σωματείου! 



Με βάση την απόφαση των συνδικαλι¬ 
στικών οργάνων οι απεργιακές κινητοποι¬ 
ήσεις θα συνεχιστούν μέχρι και τις 12/1 και 
έπεται συνέχεια... 

Οι διοικήσεις εταιριών όπως του ΟΤΕ, 
(αλλά και των νοάαίοηε, \νίηά, όπως και 
όλων των εταιριών του κλάδου) αποσκο¬ 
πούν όχι μόνο στη συμπίεση των μισθών 
συνολικά προς τα κάτω, στη διάλυση των 
συλλογικών συμβάσεων εργασίας, στη χει¬ 
ροτέρευση των συνθηκών εργασίας, στην 
καταπάτηση όλων των εργασιακών κεκτη- 
μένων αλλά και στον υποβιβασμό, τη διαί¬ 
ρεση των εργαζομένων, στην ατομικοποίη- 
ση, για να αποδυναμωθούν οι συλλογικές 
διεκδικήσεις και οι αγώνες μας. 

Οι εργαζόμενοι στον ΟΤΕ δείχνουν τον 
μοναδικό δρόμο ενάντια στην ασυδοσία 
των αφεντικών. Μόνο έτσι θα σταματήσει 
αυτή η εξευτελιστική κατάσταση! Με ορ¬ 
γάνωση των εργαζομένων σε σωματεία ή 
επιτροπές και ανυποχώρητο αγώνα στους 
χώρους της δουλειάς. Για να το πάρουν χα¬ 
μπάρι τα αφεντικά ότι δεν είμαστε δούλοι 
αλλά εργαζόμενοι με αξιοπρέπεια που μπο¬ 
ρούμε να υπερασπιστούμε τα δικαιώματά 
μας! 

■ Αναστασία Ε. 


ΕΒΖ: Με νέο τεράστιο σκάνδαλο 
το οριστικό ξεπούλημα 


Η Ελληνική Βιομηχανία Ζάχα¬ 
ρης (ΕΒΖ), υποθηκευμένη στην 
Αγροτική Τράπεζα Ελλάδος 
(ΑΤΕ) και μετά στην Τράπεζα Πειραιώς, 
κατέθεσε αίτηση υπαγωγής στο άρθρο 
106α του Πτωχευτικού Κώδικα τον Σε¬ 
πτέμβρη του 2018. Στις 3/11/2019, το ΔΣ 
της ΕΒΖ αποφάσισε την υπογραφή της 
σύμβασης μίσθωσης των δύο εναπομει- 
νάντων εργοστασίων σε Πλατύ Ημαθίας 
και Σέρρες με τη Συνεταιριστική Τράπεζα 
Κεντρικής Μακεδονίας. Αυτή με τη σει¬ 
ρά της θα τα μισθώσει στη Κοχαΐ 8ιιμιιτ, 
η οποία αναλαμβάνει τη λειτουργία των 
δύο εργοστασίων για τους επόμενους 28 
μήνες έναντι του εξευτελιστικού τιμή¬ 
ματος των 490.000 ευρώ, έχοντας εξα¬ 
σφαλίσει μάλιστα και το δικαίωμα του 
προτιμητέου αγοραστή. Η Κοχαΐ 8ιι§ατ, 
εταιρεία συμφερόντων του Χρήστου Κα- 
ραθανάση, δραστηριοποιείται στον το¬ 
μέα της ζάχαρης με έδρα τις Σέρρες, ενώ 
είναι και μέτοχος της Συνεταιριστικής 
Τράπεζας. Επίσης, ο Καραθανάσης έχει 
οφειλές προς την ΕΒΖ, από πέρσι, 1,5 εκ. 
ευρώ από εμπορία ποσοτήτων ζάχαρης! 
Ο υπουργός Ανάπτυξης Άδωνις Γεωργιά- 
δης έσπευσε να διαφημίσει τη συμφωνία 
με ανάρτησή του στο ΈνίίΙετ, χαρακτηρί- 
ζοντάς τη μεγάλη επιτυχία για τη χώρα! 

Για τη νεοφιλελεύθερη κυβέρνηση 
της ΝΔ, «επενδύσεις» είναι το ξεπούλημα 
της δημόσιας περιουσίας έναντι «πινακί¬ 
ου φακής» και «επενδυτές» κάθε λογής 
λαμόγια που τυγχάνει να είναι κυβερνη¬ 
τικοί φίλοι. Ωστόσο, το σκάνδαλο έχει κι 
άλλες πτυχές. Η εκμίσθωση των εργο¬ 
στασίων έγινε χωρίς παράδοση-παραλα- 
βή των περιουσιακών τους στοιχείων, με 
υποχρέωση της μισθώτριας εταιρείας να 


κάνει καταμέτρηση του εξοπλισμού κά¬ 
ποια στιγμή στο μέλλον (μόνο οι πρώτες 
ύλες υπολογίζονται σε 3 εκ. ευρώ, ενώ 
στο ταμείο της ΕΒΖ υπάρχουν περίπου 
290.000 ευρώ που έλαβε από πώληση 
δικαιωμάτων ρύπων κ.ά.). Επίσης, δεν 
υπάρχει δέσμευση της εταιρείας για τη 
φετινή σοδειά των τευτλοπαραγωγών, οι 
οποίοι προχώρησαν στις 5/11 σε κατάλη¬ 
ψη των γραφείων της ΕΒΖ στη Θεσσαλο¬ 
νίκη, ζητώντας εγγυήσεις από το υπουρ¬ 
γείο Ανάπτυξης, ενώ κατηγορούν την 
τράπεζα ότι δημιουργεί διαρκώς τεχνητές 
καθυστερήσεις για να χαθεί και η επόμε¬ 
νη καλλιεργητική χρονιά! Ενδεικτική του 
εμπαιγμού και της αδιαφορίας της κυ¬ 
βέρνησης για τους τευτλοπαραγωγούς, 
η ειρωνική απάντηση του Α. Γεωργιάδη 
σε σχέση με τη χαμηλή τιμή (και μάλιστα 
μπροστά στις κάμερες) «άμα έχει καλύτε¬ 
ρη (τιμή) δώστα αλλού αγόρι μου...». 

Τεράστιες ευθύνες έχει και η προη¬ 
γούμενη συγκυβέρνηση ΣΥΡΙΖΑ-ΑΝΕΛ. 
Όχι μόνο δεν τήρησε τις εξαγγελίες της 
για μια βιώσιμη λύση για τα εργοστάσια, 
αλλά άφησε να δημιουργηθούν τετελε¬ 
σμένα γεγονότα, ενώ προφανώς για προ¬ 
εκλογικούς λόγους υποσχέθηκε στους 
εργαζόμενους προγράμματα μετατάξεων 
ή συνταξιοδοτήσεων για τους μεγαλύτε¬ 
ρους σε ηλικία. Αυτός είναι ο λόγος για 
τον οποίο οι 100 περίπου εναπομείναντες 
εργαζόμενοι δεν προέβησαν σε κινητο¬ 
ποιήσεις, αλλά στωικά περιμένουν τη με¬ 
τάταξή τους σε δημόσιες υπηρεσίες. 


Από κερδοφόρα εταιρεία στην 
πτώχευση... 

Η ΕΒΖ είναι ένα από τα πιο χαρακτηρι¬ 
στικά παραδείγματα της κατάρρευσης της 
αγροτικής οικονομίας και της καταστρο¬ 
φής που επέφερε η συμμετοχή της χώρας 
στην ΕΟΚ/ΕΕ. Η ΕΒΖ ιδρύθηκε το 1960, 
με έδρα τη Θεσσαλονίκη. Το 1961 λειτούρ¬ 
γησε το πρώτο εργοστάσιο στη Λάρισα και 
ακολούθησαν εργοστάσια σε Πλατύ Ημα¬ 
θίας (1962), Σέρρες (1963), Ξάνθη (1972) 
και Ορεστιάδα (1975). Στην ακμή της η βι¬ 
ομηχανία απασχολούσε 1.320 μόνιμους ερ¬ 
γαζόμενους και μέχρι 3.700 εποχικούς. Οι 
καλλιεργητές ζαχαρότευτλων ήταν 9.000, 
σήμερα περίπου 100. Μέχρι το 2006 καλλι¬ 
εργούσαν 400.000 στρέμματα και τα εργο¬ 
στάσια υπερκάλυπταν τις εθνικές ανάγκες, 
παράγοντας 320.000 τόνους ζάχαρη τον 
χρόνο, με κέρδη 10 εκ. ευρώ το 2005. 

Το 2006, η Ευρωπαϊκή Ένωση αναθεώ¬ 
ρησε την Κοινή Αγροτική Πολιτική (ΚΑΠ). 
Αποφασίστηκε ότι η τευτλοπαραγωγή θα 
περιοριστεί, θέτοντας ποσόστωση επί της 
παραγωγής των κρατών-μελών - στην 
Ελλάδα δόθηκε δικαίωμα παραγωγής 
158.000 τόνων (από 320.000). Επίσης, η ΕΕ 
μείωσε την τιμή που έδινε στους καλλιερ¬ 
γητές ζαχαρότευτλων κατά 45%, επέβαλε 
εισφορά επί της ποσόστωσης και έδωσε κί¬ 
νητρο σε χώρες να αποχωρήσουν από την 
παραγωγή πληρώνοντας 400-600 ευρώ για 
κάθε τόνο που η χώρα δεν θα παρήγαγε σε 
βάθος τριετίας. Η κυβέρνηση Καραμανλή 
δέχτηκε να μειώσει την παραγωγή και σε 
αντάλλαγμα πήρε 87 εκ. ευρώ για να κλεί¬ 


σει δύο εργοστάσια της ΕΒΖ (Ξάνθη και 
Λάρισα). 

Χώρες όπως η Βουλγαρία, η Λετονία, 
η Σλοβενία, η Ιρλανδία σταμάτησαν εντε¬ 
λώς την παραγωγή ζάχαρης. Άλλες, όπως 
η Ουγγαρία, η Ισπανία και η Ιταλία, άρχι¬ 
σαν να υποπαράγουν. Κερδισμένες από 
αυτή την πολιτική βγήκαν η Γερμανία (με 
ποσοστό αγοράς 46%), η Γαλλία (18%) και 
η Αγγλία (11%). 

Παράλληλα, συνεχίστηκε το όργιο κα¬ 
κοδιαχείρισης και καταλήστευσης της ΕΒΖ. 
Όλες οι κυβερνήσεις διόριζαν διοικήσεις με 
υπέρογκες αμοιβές και χρυσές πιστωτικές 
κάρτες, οι οποίες πολλές φορές δεν είχαν 
καμία γνώση του αντικειμένου και με τη 
σειρά τους διόριζαν τους κομματικούς 
στρατούς. Ο Καραμανλής είχε ανακοινώ¬ 
σει πως τα εργοστάσια ζάχαρης θα μετα¬ 
τρέπονταν σε εργοστάσια παραγωγής βιο¬ 
καυσίμων. Έναν χρόνο αργότερα, δώδεκα 
μνηστήρες διεκδικούσαν το έργο της με¬ 
τατροπής, όμως τον Δεκέμβρη του 2008 το 
πρότζεκτ είχε πια ολοκληρωτικά παγώσει. 
Σκανδαλώδης ήταν και η συμφωνία με την 
ΑΤΕ, που επί χρόνια επέβαλλε δεσμευτικό 
ληστρικό δανεισμό της ΕΒΖ (επιτόκιο 12%, 
ενώ το αντίστοιχο επιτόκιο στην ελεύθερη 
αγορά είναι έως 8%, λόγω της επισφάλειας 
του προϊόντος). Έτσι, το 2009, η εταιρεία 
εμφάνισε ζημιές ρεκόρ ύψους 46 εκ. ευρώ 
και έχασε το μισό μερίδιό της στην εγχώρια 
αγορά. Οι μετέπειτα κυβερνήσεις, παρά τις 
υποσχέσεις και τα παχιά λόγια, δέσμιες της 
ποσόστωσης της ΕΕ, συνέχισαν την ίδια 
καταστροφική πολιτική, που οδήγησε μια 
κραταιά κρατική βιομηχανία στην κατάρ¬ 
ρευση και πλέον ένα βήμα πριν τον πλήρη 
αφανισμό. 

■ Νίκος Κτενάς 

6 Εργατική Πάλη 


ΔΙΚΑΙΩΜΑΤΑ 


Ιανουάριος 2020 


Ε ΕΛΜΕ ΘΕΣ/ΚΗΣ 

ΔΣ 

% 

Έδρες 

ΕΔΟΘ 

% 

Σύνεδροι 

ΔΑΚΕ (ΝΔ) 

435 

(390) 

31,8 

(30,6) 

2(2) 

415 

(317) 

30,6 

(24,2) 

11(9) 

ΑΓΩΝΙΣΤΙΚΗ ΠΑΡΕΜΒΑΣΗ 
(ΑΝΤΑΡΣΥΑ, ΜΛ-ΚΚΕ κ.ά.) 

425 

(301) 

31,1 

(23,6) 

2(2) 

420 

(350) 

30,9 

(26,7) 

11(9) 

ΕΣΑΚ-ΔΕΕ 

206 

(218) 

15,1 

(17,1) 

1(1) 

217 

(213) 

16 

(16) 

6(6) 

ΣΥΝΕΚ 

125 

(213) 

9,1 

(16,7) 

1(1) 

132 

(203) 

9,7 

(15,5) 

3(5) 

ΑΝΤΕΠΙΘΕΣΗ ΕΚΠ/ΚΩΝ 
(ΟΚΔΕ) 

84 

(55) 

6,1 

(4,3) 

1(0) 

77 

(43) 

5,7 

(3,3) 

2(1) 

ΑΓΩΝΙΣΤΙΚΕΣ ΚΙΝΗΣΕΙΣ 
ΕΚΠ/ΚΩΝ (ΚΚΕ-ΜΛ) 

63 

(57) 

4,6 

(4,5) 

0(1) 

60 

(44) 

4,4 

(3,4) 

2(1) 

ΠΕΚ 

30 

(42) 

2,2 

(3,3) 


37 

(58) 

2,7 

(4,4) 

1(2) 

ΛΕΥΚΑ 

40 

(33) 



48(60) 



ΑΚΥΡΑ 

19 

(13) 



21(21) 



ΣΥΝΟΛΟ 

1427 

(1322) 


7 

1427 

(1228) 


36 (33) 

Α ΕΛΜΕ ΘΕΣ/ΚΗΣ 

ΔΣ 

% 

Έδρες 

ΕΔΟΘ 

% 

Σύνεδροι 

ΑΓΩΝΙΣΤΙΚΗ 
ΣΥΣΠΕΙΡΩΣΗ (ΠΑΜΕ) 

183 

(171) 

29 

(30) 

3(3) 

169 

(133) 

26,9 

5(4) 

ΔΑΚΕ (ΝΔ) 

139 

(130) 

22 

(22,8) 

2(2) 

141 

(154) 

22,5 

4(4) 

ΣΥΝΕΚ (ΣΥΡΙΖΑ) 

137 

(79) 

21,7 

(13,9) 

2(1) 

129 

(78) 

20,5 

4(2) 

ΠΕΚ (ΠΑΣΟΚ) 

64(68) 

10,1 

(11,9) 

1(1) 

66 (77) 

10,5 

2(2) 

ΑΓΩΝΙΣΤΙΚΗ ΠΑΡΕΜΒΑΣΗ 
(ΑΝΤΑΡΣΥΑ κ.ά.) 

45(58) 

7,1 

(10,2) 

1(1) 

52 (54) 

8,3 

1(2) 

ΑΝΤΕΠΙΘΕΣΗ ΕΚΠ/ΚΩΝ 
(ΟΚΔΕ) 

43(39) 

6,8 

(6,8) 

0(1) 

44 (43) 

7,0 

1(1) 

ΑΓΩΝΙΣΤΙΚΕΣ ΚΙΝΗΣΕΙΣ 
ΕΚΠ/ΚΩΝ (ΚΚΕ-ΜΛ) 

20(27) 

3,2 

(4,7) 

0(0) 

27 (24) 

4,3 

0(1) 

ΛΕΥΚΑ/ΑΚΥΡΑ 

33(30) 



36 



ΣΥΝΟΛΟ 

664 

(602) 


9 

664 


17(16) 


Αποτελέσματα εκλογών 
στους Καθηγητές 


Ολοκληρώθηκαν οι εκλογές για 
ανάδειξη Διοικητικών Συμβουλίων 
(Δ.Σ.) σε 64 από τις 87 ΕΛΜΕ (πρωτο¬ 
βάθμια σωματεία καθηγητών). Καταρ- 
χάς, η άνοδος της συμμετοχής (+1.795 
ψήφοι σε σχέση με πέρσι) αποτελεί 
θετικό στοιχείο. Μένει όμως να απο¬ 
τυπωθεί και μέσα στους αγώνες και τις 
Γενικές Συνελεύσεις. 

Η κυβερνητική ΔΑΚΕ (ΝΔ) έρχεται 
πρώτη με 28,8%, σημειώνοντας άνοδο 
κατά 2,45%, που μπορεί να χαρακτη¬ 
ριστεί μικρή, αν ληφθούν υπόψη: α) η 
ευφορία ενός συντηρητικού κομματιού 
του κλάδου από την άνοδο της ΝΔ 
στην κυβέρνηση, β) οι επικείμενες κρί¬ 
σεις στελεχών εκπαίδευσης, που σε κά¬ 
ποιους γεννά προσδοκίες για ευνοϊκή 
μεταχείριση, γ) τα ερείσματα που έχει 
στα Υπηρεσιακά Συμβούλια και στη 
Διοίκηση, που δυστυχώς επηρεάζουν 
ένα κομμάτι συναδέλφων που έχουν 
διαπαιδαγωγηθεί με τη λογική των 
εξυπηρετήσεων πελατειακού τύπου και 
δ) η πτώση του κινήματος τα τελευ¬ 
ταία χρόνια. Η άνοδός της οφείλεται 
όμως κυρίως στη μνημονιακή μετάλ¬ 
λαξη των ΣΥΝΕΚ (ΣΥΡΙΖΑ), που της 
επιτρέπει να εμφανίζει τις νεοφιλελεύ¬ 
θερες πολιτικές της ΝΔ ως τις μόνες 
ρεαλιστικές λύσεις. 

Οι ΣΥΝΕΚ (ΣΥΡΙΖΑ), με 19,7%, 
μνημονιακή παράταξη του πρώην κυ¬ 
βερνητικού συνδικαλισμού, μετά τη 
θεαματική πτώση τους πριν 3 χρόνια 
(έχασαν το 60% των ψήφων τους), πέ¬ 
φτουν ξανά κατά 2,13% στη Θεσσαλο¬ 


νίκη και 0,37% στην Αθήνα. Πέφτει στο 
κενό η προσπάθειά τους να ξεχάσουν 
οι συνάδελφοι την προδοσία της κυ¬ 
βέρνησης της «αριστεράς», που συνέ¬ 
χισε την εφαρμογή των μνημονίων και 
έφερε το 3ο και χειρότερο μνημόνιο, 
αλλά και να εμφανίζονται σαν η μόνη 
αριστερή παράταξη που θα κάνει ρε¬ 
αλιστική αντιπολίτευση στη νεοφιλε¬ 
λεύθερη ΝΔ. 

Η ΠΕΚ (ΠΑΣΟΚ) συνεχίζει την 
ελεύθερη πτώση της, που έχει φτάσει 
σε ιστορικά επίπεδα (6,2%), και φαίνε¬ 
ται ότι αδυνατεί να ανασυγκροτηθεί, 
παρ’ όλες τις προσπάθειες επανασυ- 
σπείρωσης της κεντροαριστεράς που 
υποτίθεται ότι επιχειρεί ο πολιτικός της 
φορέας. 

Η Αγωνιστική Συσπείρωση (ΠΑ- 
ΜΕ-ΚΚΕ) διατηρεί την τρίτη θέση με 
16,9% (από 16,7%). Δεν μπορεί να ει- 
σπράξει τη δυσαρέσκεια των εκπαιδευ¬ 
τικών από τις μνημονιακές πολιτικές, 
γιατί πολύ απλά δεν έχει πρόταση για 
την ανασυγκρότηση του συνδικαλι¬ 
στικού κινήματος (σ.κ.), άρα όχι μόνο 
δεν αποτελεί μέρος της λύσης των προ¬ 
βλημάτων του αλλά αποτελεί έναν από 
τους σημαντικότερους παράγοντες του 
προβλήματος. 

Οι Παρεμβάσεις (ΑΝΤΑΡΣΥΑ, 
ΜΛ-ΚΚΕ, ΔΙΚΤΥΟ, ΔΙΚΤΥΩΣΗ κ.ά.) 
διατηρούν τις δυνάμεις τους με 15,9%. 
Συνεχίζουν να κατεβαίνουν σε αρκετές 
ΕΛΜΕ σε κοινά «αριστερά» ψηφοδέλ¬ 
τια αχταρμά, επιχειρώντας εκλογικί- 
στικες συγκολλήσεις χωρίς συμφωνίες 


Δίκη της Χρυσής Αυγής: Απαράδεκτη πρόταση της εισαγγελέως - Αθωώνει τους 


Τ εσσεράμισι χρόνια μετά 
την έναρξή της, η δίκη της 
ναζιστικής συμμορίας της 
Χρυσής Αυγής οδεύει στο 
τέλος της. Από τις 20 Απρί¬ 
λη 2015 μέχρι και σήμερα έχουν καθίσει 
στο εδώλιο του κατηγορουμένου εξήντα 
εννέα χρυσαυγίτες (μεταξύ των οποίων 
και οι δεκαεννέα πρώην βουλευτές) ενώ 
έχει κατατεθεί στο δικαστήριο ένας τερά¬ 
στιος όγκος αποδεικτικών στοιχείων που 
περιλαμβάνουν τηλεφωνικές συνομιλίες, 
μηνύματα, οπτικοακουστικό υλικό κ.α. 
Όλοι τους αντιμετωπίζουν την κατηγορία 
της ένταξης σε εγκληματική οργάνωση 
και από αυτούς οι δεκαεννέα, που αποτε¬ 
λούν και την ηγετική ομάδα, το αδίκημα 
της διεύθυνσης εγκληματικής οργάνωσης. 
Πάνω από είκοσι κατηγορούμενοι έχουν 
επιπρόσθετες κατηγορίες για δολοφονίες 
και απόπειρες δολοφονιών, οπλοκατοχή 
κ.α. με πιο σημαντικές την δολοφονία του 
Π. Φύσσα από τον χρυσαυγίτη Ρουπακιά, 
την δολοφονική επίθεση στους Αιγύπτι¬ 
ους ψαράδες στο Κερατσίνι και στους συν¬ 
δικαλιστές του ΠΑΜΕ στο Πέραμα. 

Η πορεία της Δίκης 

Η δίκη ξεκίνησε με τις καταθέσεις των 
μαρτύρων, συνέχισε με τις απολογίες των 
χρυσαυγιτών και ολοκληρώθηκε με τις 
απολογίες των 19 πρώην βουλευτών (με 
τελευταίο τον «φύρερ» Μιχαλολιάκο στις 
6 Νοέμβρη). Από την αρχή η υπερασπιστι- 
κή γραμμή κινήθηκε πάνω σε δύο άξονες: 


Ο πρώτος ήταν το «δεν υπάρχει εγκλημα¬ 
τική οργάνωση» επειδή δεν υπάρχει «οικο¬ 
νομικό όφελος» και ο δεύτερος -που έχει 
άμεση σχέση με τον πρώτο- να εμφανιστεί 
η δολοφονία του Φύσσα και οι υπόλοιπες 
επιθέσεις ως μεμονωμένα περιστατικά, ότι 
έγιναν δηλαδή από άτομα που δρούσαν 
με δίκιά τους πρωτοβουλία, χωρίς κεντρι¬ 
κό σχεδίασμά από τη Χ.Α. κ.λπ. Με άλλα 
λόγια, η φασιστοσυμμορία επιχειρούσε να 
«φορτώσει» τις ευθύνες σε κάποια συγκε¬ 
κριμένα μέλη και να αποφύγει οποιαδήπο¬ 
τε διασύνδεση με την οργάνωση ΧΑ και 
την ηγεσία της. 

Η προσπάθεια της ηγεσίας, όμως, για 
ενιαία υπερασπιστική γραμμή κατέρρευσε, 
καθώς τελικά το μόνο κοινό στις απολο¬ 
γίες των πρώην βουλευτών ήταν οι δεκά¬ 
δες αντιφάσεις, τα ψέματα και, φυσικά, τα 
αλληλοκαρφώματα. Δυο χαρακτηριστικά 
παραδείγματα: α) ο Μίχος στην απολογία 
«έδωσε» τον Λαγό και τον Μιχαλολιάκο 
λέγοντας ότι «τίποτα δεν γίνεται χωρίς 
την έγκρισή τους» και β) ο Μιχαλολιάκος 
ενώ προσπάθησε να εμφανίσει την δολο¬ 
φονία Φύσσα ως τυχαίο περιστατικό με¬ 
ταξύ δύο άσχετων προσώπων «κάρφωσε» 
την τοπική της Νίκαιας λέγοντας ότι «μου 
φαίνεται περίεργο να πήγαν για τρικάκια 
εκείνο το βράδυ»(!). 

Τέλος μέσα από όλη τη διαδικασία τις 
δίκης (καταθέσεις αυτοπτών και προστα- 
τευόμενων μαρτύρων, βίντεο, μηνύματα 
κ.α.) αποδεικνύεται ξεκάθαρα ο εγκλη¬ 
ματικός ρόλος της ΧΑ, ο σχεδιασμός της 


δολοφονίας Φύσσα και των δεκάδων επι¬ 
θέσεων των ταγμάτων εφόδου. Χαρακτη¬ 
ριστικά ο Πατέλης (πυρηνάρχης Νίκαιας) 
φαίνεται σε βίντεο να λέει ότι «θα φύγει 
από εδώ μια ομάδα 20-30 ατόμων που θα 
είναι τούμπανο, από όλα, και θα καθαρί¬ 
σουμε την παναγίτσα. Δεν θα μείνει τίπο¬ 
τα όρθιο, τίποτα! Ότι κινείται σφάζεται, αν 
πάρω το ΟΚ από τον Λαγό». 

Η κατάπτυστη πρόταση της Εισαγγελέως 

Στις 18 Δεκέμβρη ανακοινώθηκε η 
πρόταση της εισαγγελέως Α. Οικονόμου. 
Πρόκειται για μια απαράδεκτη πρότα¬ 
ση καθώς η αγόρευση της εισαγγελέως 
έμοιαζε περισσότερο με αγόρευση δικη¬ 
γόρου υπεράσπισης της Χρυσής Αυγής. Η 
πρότασή της επιδιώκει να ακυρώσει την 
κατηγορία για εγκληματική οργάνωση 
χρησιμοποιώντας τα ίδια επιχειρήματα με 
την ηγεσία της ΧΑ, ότι δηλαδή δεν υπάρ¬ 
χει «οικονομικό όφελος» και να απαλλάξει 
όλους τους εμπλεκόμενους από τις κατη¬ 
γορίες ένταξης, και διεύθυνσης εγκλημα¬ 
τικής οργάνωσης. Η εισαγγελέας δεν είδε 
καμία οργανωμένη και δολοφονική δρά¬ 
ση της φασιστικής συμμορίας, δεν έδωσε 
καμία σημασία στον τεράστιο όγκο απο¬ 
δεικτικού υλικού εντός του δικαστηρίου 
και στους μάρτυρες, αλλά και τις δεκάδες 
επιθέσεις που έχει αδιαμφισβήτητα πραγ¬ 
ματοποιήσει η ΧΑ. Αντίθετα στηρίχτηκε 
στα λεγάμενα των ίδιων των χρυσαυγιτών. 

Όσον αφορά τη δολοφονία του Φύσ¬ 
σα, σύμφωνα με την εισαγγελέα δεν υπήρ¬ 


χε καμία οργανωμένη δράση, κανένας 
οπλισμός, καμία τηλεφωνική επικοινωνία, 
τίποτα! Απ’ ότι φαίνεται βασίστηκε μόνο 
στην απολογία Ρουπακιά που είπε «Μια 
απλή ανθρωποκτονία ήταν». Τα ίδια πε¬ 
ρίπου λόγια χρησιμοποίησε, άλλωστε, και 
η ίδια: «Η ανθρωποκτονία ήταν τυχαία». 
Η πρόταση αυτή είναι το καλύτερο συ¬ 
μπλήρωμα στο ξέπλυμα της Χ.Α. το οποίο 
επιχειρείται καθώς εξαφανίζει το κίνητρο 
δηλαδή το ρατσιστικό μίσος και την ναζι- 
στική ιδεολογία της Χ.Α. 

Η εισαγγελική πρόταση χαρακτήρισε 
τις δολοφονίες Φύσσα και Λουκμάν με¬ 
μονωμένα περιστατικά (!). Συγκεκριμένα 
για τη δολοφονία του Π. Φύσσα, πρότεινε 
μόνο την ενοχή του Γ. Ρουπακιά και την 
αθώωση όλων των υπολοίπων χρυσαυγι- 
τών! Επίσης, για την επίθεση στους Αιγύ¬ 
πτιους και στο ΠΑΜΕ ζήτησε την μετα¬ 
τροπή των κακούργηματικών κατηγοριών 
της απόπειρας ανθρωποκτονίας σε πλημ¬ 
μελήματα βαριάς και απλής σωματικής 
βλάβης. Όπως θρασύτατα μας ενημερώνει 
η εισαγγελέας οι επιτιθέμενοι δεν είχαν 
δολοφονικό σκοπό αφού... δεν δολοφο¬ 
νήθηκε κανείς (!). Αν η πρόταση της εισαγ- 
γελέως υιοθετηθεί και από το δικαστήριο, 
υπάρχει σοβαρός κίνδυνος της πλήρους 
απαλλαγής των κατηγορουμένων λόγω 
παραγραφής αδικημάτων. Μεταξύ άλλων 
στην πρόταση αναφέρεται ότι«(...) η ηγε¬ 
σία δεν προκύπτει να έχει οποιαδήποτε 
σχέση με αυτά τα εγκλήματα, πόσο μάλ¬ 
λον να έχει δώσει εντολή ή έγκριση». 

πάνω σε θέσεις και αρχές, θυσιά¬ 
ζοντας τα πάντα για την εκλογική 
τους ενίσχυση στα ΔΣ, αλλά υπο¬ 
τιμώντας την ανάγκη αυτοοργάνω¬ 
σης των εκπαιδευτικών με επιτροπές 
αγώνα. Έτσι, δεν συμβάλλουν στην 
αναγκαία ανασύνθεση και ανασυ¬ 
γκρότηση του σ.κ., αλλά εντείνουν 
τον κατακερματισμό του. 

Η Αντεπίθεση των Εκπαιδευτι¬ 
κών καταγράψαμε μικρή ποσοστιαία 
άνοδο, από 0,4% σε 0,5% (149 από 
127 ψήφους). Επισκεφτήκαμε τα 
σχολεία και προσπαθήσαμε, μιλώ¬ 
ντας τη γλώσσα της αλήθειας, να 
εξηγήσουμε στους συναδέλφους μας 
το μέγεθος της επικείμενης επίθεσης 
στη δημόσια εκπαίδευση και στα ερ¬ 
γασιακά δικαιώματά μας, αλλά και 
στο σύνολο των εργαζομένων. Κυ¬ 
ρίως όμως, καλέσαμε τους συναδέλ¬ 
φους να προωθήσουμε μαζί ένα σχέ¬ 
διο ανασυγκρότησης των ΕΛΜΕ, 
που δεν μπορεί να έρθει μόνο μέσα 
από τις εκλογές και τις αλλαγές συ¬ 
σχετισμών στα Δ.Σ., αλλά που θα 
βασίζεται στην ενεργό συμμετοχή 
και τους αγώνες των εκπαιδευτικών. 
Το επόμενο διάστημα, δεσμευόμα¬ 
στε ότι με τη δράση και την παρέμ¬ 
βασή μας, μέσα και έξω από τα Δ.Σ., 
θα συμβάλουμε στην ενεργοποίηση 
και οργάνωση όσο το δυνατόν πε¬ 
ρισσότερων συναδέλφων, ώστε μαζί 
να δώσουμε τις μάχες που έχουμε 
μπροστά μας με όρους νίκης και να 
πετύχουμε την αναγκαία ανασυ¬ 
γκρότηση των σωματείων μας. 

Τα αποτελέσματα των εκλογών 
στις ΕΛΜΕ όπου συμμετέχουμε ως 
Αντεπίθεση των Εκπαιδευτικών φαί¬ 
νονται στους πίνακες (σε παρένθε¬ 
ση τα περσινά αποτελέσματα για τα 
Δ.Σ. και του 2016 για την ΕΔΟΘ)._ 


Φασίστες 

Η πρόταση αυτή δεν αποτελεί 
έκπληξη καθώς η συγκεκριμένη 
εισαγγελέας από την αρχή της δι¬ 
αδικασίας με τις ερωτήσεις και τη 
στάση της συνολικά επιχείρησε να 
καλύψει τη φασιστοσυμμορία. Π.χ. 
για τα συσσίτια μίσους σχολίασε 
«τουλάχιστον έδιναν ένα πιάτο φα¬ 
γητό στους Έλληνες». 

Κυβέρνηση, ΜΜΕ και τμήμα 
της αστικής δικαιοσύνης επιχει¬ 
ρούν να ξεπλύνουν τη ναζιστική 
συμμορία της ΧΑ, ώστε να γίνει το 
απαραίτητο συμπλήρωμα του δόγ¬ 
ματος «Νόμος και Τάξη» και του 
Κράτους Έκτακτης Ανάγκης. Σκο¬ 
πός τους είναι η φασιστοσυμμορία 
να παίξει το ρόλο της χρυσής εφε¬ 
δρείας του μνημονιακού καθεστώ¬ 
τος. Η έξοδος της από τη βουλή 
ήταν μια πρώτη νίκη και χρειάζεται 
μια παραδειγματική καταδίκη για 
την οποία πρέπει να παλέψουμε, 
όμως δεν είναι αρκετά. Απέναντι 
στο τερατώδες Κράτος Έκτακτης 
Ανάγκης των ΜΑΤ και των δικα¬ 
στηρίων χρειάζονται μαχητικοί και 
ανυποχώρητοι αγώνες με ένα Ενι¬ 
αίο Ταξικό Μέτωπο που θα τσακί¬ 
σει τον χρυσαυγίτικο αλλά και τον 
μνημονιακό φασισμό. 

■ Γιώργος Κ. 

Σχέδιο «Ηρακλήο για Τράπεάχ 

Τεράστια αναδιανομή 
ιδιωτικού αλούτοα 


Η επιταχυνόμενη επιστροφή 
στην «κανονικότητα», που 
υποστηρίζει η κυβέρνηση της 
ΝΔ (και που πρωτοεφάρμοσε 
ο ΣΥΡΙΖΑ), σημαίνει την ολοκλήρωση, γε¬ 
νίκευση και ομαλή αναπαραγωγή του μνη- 
μονιακού καθεστώτος. Σημαίνει δηλαδή όχι 
μόνο την ολοκλήρωση, γενίκευση και ανα¬ 
παραγωγή του Νέου Συστήματος Εκμετάλ¬ 
λευσης αλλά και την τεράστια αναδιανομή 
—προς όφελος διαφόρων αρπακτικών, της 
ελληνικής αστικής τάξης και των δανει¬ 
στών— όλου του συσσωρευμένου δημόσι¬ 
ου και ιδιωτικού πλούτου της χώρας. Αυτό 
γίνεται με την ιδιωτικοποίηση δημόσιων 
εκτάσεων, ακινήτων, δρόμων, επιχειρήσεων, 
κ,α., δημόσιων λειτουργιών (παιδεία, υγεία, 
κ.α.), την ιδιωτικοποίηση της επικουρικής 
ασφάλισης, όσο και την αρπαγή κατοικιών 
και επιχειρήσεων. Και το τελευταίο υλο¬ 
ποιείται μέσω του σχεδίου «Ηρακλής», του 
σχεδίου για την υποτιθέμενη εξυγίανση του 
ελληνικού τραπεζικού συστήματος. 

Το σχέδιο «Ηρακλής», που ήδη ψήφισε η 
κυβέρνηση, στοχεύει υποτίθεται στην εξυγίαν¬ 
ση των ελληνικών τραπεζών μέσω της απαλ¬ 
λαγής τους από τα «κόκκινα δάνεια», δηλαδή 
στεγαστικά δάνεια και δάνεια προς επιχειρή¬ 
σεις, που δεν εξυπηρετούνται (δεν καταβάλλο¬ 
νται οι δόσεις). Με αυτό το σχέδιο η κυβέρνη¬ 
ση και οι τραπεζίτες στοχεύουν να απαλλαγούν 
από το 40% των «κόκκινων δανείων», ενώ για 
το υπόλοιπο 60% θα ακολουθήσει ένα επιπλέ¬ 
ον σχέδιο της Τράπεζας της Ελλάδας. Υποτί¬ 
θεται πως αν οι τράπεζες απαλλαγούν από τα 
«κόκκινα δάνεια», που υπολογίζονται κοντά 
στα 80 δισ. ευρώ, τότε θα εξυγιανθούν και θα 
μπορέσουν να αρχίσουν να δανειοδοτούν επι¬ 
χειρήσεις και νοικοκυριά, θα ανοίξει δηλαδή «ο 
δρόμος προς την οικονομική ανάπτυξη και την 
ευημερία»! Στην πραγματικότητα, μόλις τώρα 
ανοίγει ο δρόμος για μια τεράστια αναδιανο¬ 
μή πλούτου, κατοικιών και ακινήτων, που ίσως 
ξεπεράσει και την αντίστοιχη που είχε πραγμα¬ 
τοποιηθεί επί γερμανικής κατοχής. 

Στην χώρα μας, σε αντίθεση π.χ. με τις 
ΗΠΑ ή την Ισπανία, μετά την κρίση του 2008- 
09 δεν πραγματοποιήθηκαν μαζικά κύματα 
κατασχέσεων κατοικιών. Αυτό δεν οφείλονταν 
στην καλοσύνη των δανειστών, των ελληνικών 
κυβερνήσεων και της ελληνικής αστικής τάξης. 
Οφείλονταν στην πρωτοφανή καταστροφή 
που επήλθε από την χρεοκοπία και τα μέτρα 
(τα Μνημόνια) που εφαρμόστηκαν για τη ρύθ¬ 
μισή της. Με μία πτώση του ΑΕΠ κατά 25%, 
με ραγδαία πτώση των μισθών, των συντάξε¬ 
ων, του βιοτικού επιπέδου, και με μια ραγδαία 
και κατακόρυφη αύξηση της εκμετάλλευσης, η 
αναδιανομή δημόσιου και ιδιωτικού πλούτου 
δεν θα γίνονταν ανεκτή. Γι’ αυτό και καθυστέ¬ 
ρησαν σχετικά οι κάθε είδους ιδιωτικοποιήσεις 
δημόσιων επιχειρήσεων, λειτουργιών, κ.α., και 
κυρίως δεν εφαρμόστηκαν σε μαζική κλίμακα 
οι κατασχέσεις κατοικιών. Τώρα, με την επι¬ 
στροφή στην «κανονικότητα», δηλαδή με την 
ολοκληρωτική και γενικευμένη εφαρμογή των 
Μνημονίων, ξεκινά η υλοποίηση και αυτής της 
επίθεσης. 

Το σχέδιο «Ηρακλής» 

Αν οι τέσσερις συστημικές τράπεζες 


(Ευτοόαηΐτ, ΑίρΗα, Εθνική και Πειραιώς) διέ¬ 
γραφαν από τους ισολογισμούς τους τα κόκ¬ 
κινα δάνεια (όπως λίγο πολύ έκαναν μέχρι 
σήμερα) θα έχαναν αμέσως γύρω στα 80 δισ. 
ευρώ. Αν τα πουλούσαν, τότε το περισσότε¬ 
ρο που θα εισέπρατταν θα ήταν 3-5 δισ. Με 
το σχέδιο «Ηρακλής», καθώς και με αυτό της 
Τράπεζας της Ελλάδας που θα επακολουθήσει, 
σκοπεύουν να βγάλουν πολλά περισσότερα. 
Αλλά αυτό είχε σαν απαραίτητη προϋπόθεση 
η προστασία της πρώτης κατοικίας να περιορι¬ 
στεί σε μεγάλο βαθμό (όπως και έγινε επί ΣΥ- 
ΡΙΖΑ, και όπως πρόκειται να ενταθεί και μετά 
το 2021) ώστε όλο και περισσότερες κατοικίες 
ή επιχειρήσεις να μπορούν να αρπαχτούν από 
τις τράπεζες. 

Σε γενικές γραμμές, το σχέδιο θα λειτουρ¬ 
γήσει ως εξής: οι τέσσερις τράπεζες θα που¬ 
λήσουν 30 δις κόκκινων δανείων τους σε μια 
εταιρία, ας πούμε για 15 δισ. Αυτά τα 15 δισ. η 
εταιρία θα τα βρει δανειζόμενη κεφάλαια από 
διάφορους επενδυτές, παραχωρώντας τους ως 
αντάλλαγμα ομόλογα. Προφανώς κάθε χρόνο 
όσοι επενδυτές έχουν αυτά τα ομόλογα θα ει¬ 
σπράττουν και έναν τόκο, ας πούμε 3%. Αλλά 
που θα βρεθούν τόσο ανόητοι επενδυτές που 
θα πληρώσουν 15 δισ. για αγορά κόκκινων 
δανείων (δηλ. δανείων που δεν αποπληρώ¬ 
νονται), δηλαδή οι ίδιοι θα κινδυνεύουν να 
χάσουν τα 15 δια; Εδώ ακριβώς βρίσκεται ο 
ρόλος του ελληνικού δημοσίου. Αυτό θα εγγυ- 
ηθεί με 12 δισ. ότι κανένας επενδυτής δεν πρό¬ 
κειται να χάσει τα λεφτά του, ακόμη κι αν το 
1/3 των κόκκινων δανείων δεν αποπληρώνεται 
ή δεν έχει εγγυήσεις (υποθηκευμένα ακίνητα, 
κ.α.). Από την άλλη, αυτή η νεοσυσταθείσα 
εταιρία θα έχει την δυνατότητα να προχωρά 
χωρίς προσκόμματα και εμπόδια σε μαζικούς 
ηλεκτρονικούς πλειστηριασμούς ή σε ωμούς 
εκβιασμούς των δανειοληπτών, απαιτώντας 
την πληρωμή των δανείων στο ακέραιο. 

Το μόνο σίγουρο με το σχέδιο «Ηρακλής» 
είναι ότι οι τράπεζες είναι διατεθειμένες, κι 
αυτό γιατί τις συμφέρει, να πουλήσουν κόκκινα 
δάνεια ύψους 26-30 δισ. και ότι το δημόσιο θα 
προσφέρει εγγυήσεις 12 δισ. που στο μέλλον 
δεν αποκλείεται και να αυξηθούν. Το πόσο θα 
πουλήσουν αυτά τα κόκκινα δάνεια οι τράπε¬ 
ζες (αυτό που υποθέσαμε ότι θα είναι 15 δισ.) 
δεν είναι γνωστό και δεν πρόκειται να γίνει 
γνωστό λόγω τραπεζικού απορρήτου. 

Ποιοι κερδίζουν και ποιοι χάνουν; 

Από το σχέδιο «Ηρακλής», όπως και από 
το σχέδιο της Τράπεζας της Ελλάδας, αυτοί 
που κερδίζουν είναι καταρχήν οι τραπεζίτες. 
Αυτοί θα κατορθώσουν να ξεφορτωθούν κόκ¬ 
κινα δάνεια σε σχετικά καλή τιμή και χωρίς να 
σηκώσουν την κατακραυγή από τις κατασχέ¬ 
σεις κατοικιών. Έτσι θα διατηρήσουν τις τρά- 
πεζές τους, δηλαδή τη δυνατότητά τους να 
βγάζουν με χίλιους τρόπους κέρδη. Δεύτερον, 
τα διάφορα αρπακτικά, τα κοράκια, δηλαδή 
τα 1ιει1§ε ίαηιΐδ, που θα μεσολαβήσουν. Ως 
γνωστόν αυτά δεν δραστηριοποιούνται αν δεν 
έχουν εξασφαλισμένο ποσοστό κέρδους του¬ 
λάχιστον 50%. 

Ποιοι χάνουν; Καταρχάς το ελληνικό δη¬ 
μόσιο (που θα καταβάλλει τουλάχιστον 12 
δια ευρώ) όταν τα κόκκινα δάνεια δεν θα απο¬ 
πληρώνονται, κι αυτό, ως εγγυητής, θα είναι 


υποχρεωμένο να πληρώνει στην εταιρία. Δεύ¬ 
τερον, οι δεκάδες χιλιάδες οικογένειες που θα 
ξεσπιτωθούν από τους σύγχρονους τοκογλύ¬ 
φους, αλλά και ευρύτερα οι εργαζόμενοι και 
τα φτωχά λαϊκά στρώματα, από το τσουνάμι 
κλεισίματος επιχειρήσεων που πρόκειται να 
δημιουργηθεί. 

Μήπως, παρ’ όλα αυτά, με τα δύο σχέδια 
εξυγίανσης των τραπεζών θα προστατευτούν 
οι καταθέσεις και θα χρηματοδοτηθεί η ελλη¬ 
νική καπιταλιστική οικονομία; Με τα μέτρα 
των δανειστών και της ελληνικής μπουρζουα¬ 
ζίας για την διάσωση των ελληνικών τραπεζών 
απαιτήθηκαν μέχρι σήμερα τρεις ανακεφαλαι- 
οποιήσεις με χρήματα του ελληνικού δημο¬ 
σίου. Η πρώτη κόστισε 25 δια, η δεύτερη 8,3 
δια, η τρίτη 15 δια, και σήμερα, η τέταρτη, με 
τα δύο σχέδια, θα κοστίσει περίπου άλλα 25- 
30 δια Συνολικά λοιπόν: θα χάσουμε τα σπίτια 
μας, θα πληρώσουμε 75 δια (χωρίς να υπολο¬ 
γίζουμε τις άλλες διευκολύνσεις προς τις τρά¬ 
πεζες) για να... εξασφαλίσουμε τις μικρές και 
μεσαίες καταθέσεις μας, που είναι αμφίβολο αν 
φτάνουν αυτό το ποσό; 

Από την άλλη, όσοι ήταν μέτοχοι τραπε¬ 
ζών (Κωστόπουλος, Λάτσης, Σάλλας, κ.α.) όχι 
μόνο χρεοκόπησαν τις τράπεζες χωρίς οι ίδιοι 
να πληρώσουν ούτε ένα ευρώ αλλά ταυτόχρο¬ 
να διατήρησαν τα κέρδη τους, ύψους αρκετών 
δεκάδων δισ. ευρώ, που έβγαλαν όλα τα χρόνια 
που τις λειτουργούσαν. Την ίδια στιγμή, έχουν 
διαγράφει δάνεια δεκάδων δισ. που έπαιρναν 
μεγαλοεπιχειρηματίες από τις τράπεζες τις τε¬ 
λευταίες δεκαετίες, χωρίς κανείς να τους ενο¬ 
χλήσει — και που μόνο ένα μέρος τους γνω¬ 
ρίζουμε, όπως το σκάνδαλο του 1,5 δισ. του 
Ταχυδρομικού Ταμιευτηρίου, το 1,2 δισ. ευρώ 
των τηλεοπτικών καναλιών, κ.α. 

Αυτό είναι παράλογο, αισχρό και ληστρικό, 
αλλά αυτή ακριβώς είναι η «κανονικότητα». 

Τα άλλα μέτρα ενίσχυσης των 
τραπεζών 

Η ενίσχυση των καπιταλιστών και των 
τραπεζιτών δεν σταματά στο σχέδιο «Ηρα¬ 
κλής» και στο σχέδιο της Τράπεζας της Ελλά¬ 
δας. Συμπεριλαμβάνει τουλάχιστον άλλα τρία 
μέτρα: 

α) εκτεταμένες απολύσεις τραπεζοϋπαλλή- 
λων, αλλαγή των συμβάσεών τους, κατακόρυ¬ 
φη μείωση μισθών, δραστικό περιορισμό των 
κατακτήσεών τους, αύξηση της εκμετάλλευ¬ 
σης, κ.α. Οι απολύσεις μαζί με το θράσος της 
Τράπεζας Πειραιώς, μιας τράπεζας που υπάρχει 
επειδή την έχουμε διασώσει εμείς, είναι μόνο η 
αρχή. 

β) μέχρι τώρα οι κυβερνήσεις επιδοτού¬ 
σαν έμμεσα τις τράπεζες επιτρέποντάς τους να 
μην πληρώνουν φόρους (η λεγάμενη αναβολή 
φόρου) μέχρι βέβαια που να ξεχαστούν αυτά 
τα ποσά. Τώρα, με πρόταση του Στουρνάρα, 
η κυβέρνηση ετοιμάζεται να προκαταβάλει(Ι) 
την επιστροφή φόρου που θα δικαιούνται(;) οι 
τράπεζες τα επόμενα χρόνια! 

γ) η εκτίναξη όλων των ειδών των χρεώσε- 
ων αλλά και η επιβολή νέων που καταβάλλαμε 
στις τράπεζες. Ήδη οι τράπεζες έχουν αρχίσει 
να χρεώνουν ακόμη και για τα ε-τηαίΐ που 
στέλνουν. 

■ Ηρακλής Χριστοφορίδης 

Ανασκόπηση παγκόσμιας κα 


Χρονιά 
αντίστροφης 
μέτρησης 
προς έναν νέο 
παροξυσμό της 
οικονομικής 
κρίσης τον 
παγκόσμιον 
καπιταλιστικού 
συστήματος 
μπορεί να 
χαρακτηριστεί 
το 2019. 

■ Δημήτρης Γκ. 


Οικονομική Κατάσταση 

Χαρακτηριστική ήταν η εκτί¬ 
μηση του χρηματοπιστωτικού 
κολοσσού ΙΡ Μογ§&π ότι η ετή¬ 
σια παγκόσμια ανάπτυξη έχει 
πέσει μόλις στο 2,4%, επίπεδο 
«στασιμότητας πριν από μια ευ¬ 
θεία ύφεση». Βασικοί δείκτες της 
παραγωγής και των παραγγελι¬ 
ών έδειξαν: α) Συνδυασμένη οι¬ 
κονομική επιβράδυνση σε ΗΠΑ, 
Ευρωζώνη, Ιαπωνία, που στο 
επίκεντρό της βρίσκεται η μετα¬ 
ποίηση. β) Νέα συρρίκνωση του 
παγκόσμιου εμπορίου, αδυναμία 
της παγκόσμιας αγοράς να δώ¬ 
σει διέξοδο. 

Οι αιτίες αυτής της εικόνας 
βρίσκονται στις αντιφάσεις του 
καπιταλιστικού συστήματος 
που το 2019 συνέχισαν να συσ¬ 
σωρεύονται: α) Οι φαραωνικές 
οικονομικές ανισότητες έχουν 
χειροτερέψει, β) Η εκρηκτική 
αύξηση του χρέους (δημόσιου 
και ιδιωτικού) έχει αγκαλιάσει 
το σύνολο του πλανήτη (είναι 
ενδεικτική η εκρηκτική αύξηση 
του χρέους των επιχειρήσεων 
της Κίνας), γ) Η διόγκωση του 
χρηματοπιστωτικού τομέα που 
έχει ξεπεράσει τα επίπεδα του 
2007. 

Έτσι δεν είναι περίεργο που 
μέσα στον Μάρτη η Κεντρική 
Τράπεζα των ΗΠΑ (Εεά) όσο και 
η Ευρωπαϊκή Κεντρική Τράπεζα 
(ΕΚΤ) εγκατέλειψαν τα σχέδιά 
τους για αύξηση των επιτοκίων 
επιστρέφοντας ολοταχώς στην 
πολιτική «ποσοτικής χαλάρω¬ 
σης» και μείωσης των βασικών 
τους επιτοκίων. Μεταστροφή 
που κρίθηκε επιβεβλημένη για 
να αντιμετωπιστεί η επικείμενη 
παγκόσμια ύφεση που αναμένε¬ 
ται να μετεξελιχθεί σε κάτι χειρό¬ 
τερο από την κρίση του 2007-09. 
εφόσον τα εργαλεία αντιμετώπι¬ 
σης της έχουν πλέον αχρηστευ- 
θεί λόγω: α) Της υπέρογκης δι¬ 
όγκωσης του δημόσιου χρέους, 
β) Του φυσικού ορίου στις φο¬ 
ροαπαλλαγές των επιχειρήσεων 
(οι τελευταίες σχεδόν... δεν πλη¬ 
ρώνουν φόρους) γ) δεν είναι δυ¬ 
νατή πλέον μια ραγδαία μείωση 



των επιτοκίων (είναι ήδη σχεδόν 
μηδενικά). Έτσι, είναι προφανές 
ότι η αντιμετώπιση της κρίσης 
του καπιταλιστικού συστήματος 
όλο και περισσότερο βασίζεται 
σε νέα -όχι απαραίτητα οικονο¬ 
μικά- μέτρα: ταξικούς πολέμους 
(αρπαγή καταθέσεων - εργατι- 
κών/λαϊκών περιουσιών, αποθε- 
ματικών ασφαλιστικών ταμείων) 
και αφετέρου ιμπεριαλιστικούς 
πολέμους και επεμβάσεις. 

Ο οικονομικός πόλεμος 
ΗΠΑ-Κίνας γνώρισε νέες κο¬ 
ρυφώσεις το 2019. Τον Αύγου¬ 
στο ανακοινώθηκαν νέοι δασμοί 
(μετά τους δασμούς ύψους 200 
δισ. του Μαϊου) στο διμερές 
εμπόριο αμερικανικών και κινε¬ 
ζικών προϊόντων, ενώ ο Τραμπ 
«διέταξε» τις μεγάλες αμερικανι¬ 
κές επιχειρήσεις να βρουν άμεσα 
εναλλακτική επαναπατρίζοντας 
επενδύσεις και εργοστάσια από 
την Κίνα. Είχε προηγηθεί η επί¬ 
σημη «κατηγορία» από τις ΗΠΑ 
ότι η Κίνα χειραγωγεί το νόμι¬ 
σμά της, «νομιμοποιώντας» την 
χρήση και άλλων οικονομικών 
«όπλων» εναντίον της. Η σύ¬ 
γκρουση αυτή δεν αφορά φυσι¬ 
κά μόνο το εμπόριο προϊόντων 
αλλά μια συνολική προσπάθεια 
του αμερικάνικου ιμπεριαλισμού 
να ανακόψει την αλματώδη πρό¬ 
οδο της Κίνας, που έχει προβά¬ 
δισμα και απειλεί να επικρατήσει 
οριστικά όχι μόνο στη μεταποίη¬ 
ση αλλά και στην υψηλή τεχνο¬ 
λογία, ενώ επιβάλλει διαρκώς 
νέα δεδομένα στον διεθνή κατα¬ 
μερισμό εργασίας, σε βάρος των 
παραδοσιακών ιμπεριαλιστών. 

Ιμπεριαλιστικές επεμβάσεις 
- Πόλεμος 

Το 2019 όμως οι συγκρού¬ 
σεις δεν περιορίστηκαν μόνο 
στο επίπεδο του νομισματικού 
πολέμου και του πολέμου δα¬ 
σμών αλλά εκφράστηκαν και με 
τις ωμές ιμπεριαλιστικές απειλές 
και επεμβάσεις ακόμη και μέσω 
ένοπλων συγκρούσεων. 

Στη Συρία παρά την στα¬ 
θεροποίηση του καθεστώτος 
Άσαντ με την επέμβαση της Ρω¬ 
σίας και του 
Ιράν (εμμέσως 
και της Κίνας) 
και την συντρι¬ 
βή του 1315, ο 
πόλεμος συ¬ 
νεχίζεται. Με 
το κλείσιμο 
του 2018 ο 
Τραμπ ανα¬ 
κοίνωσε την 
απόφαση να 
αποσύρει τα 
αμερικανικά 
στρατεύματα 



από την χώρα. Απόφαση που 
ισοδυναμούσε με έμμεση παρα¬ 
δοχή της ήττας των ΗΠΑ στη 
Συρία αλλά και ενδεικτική της 
πρόθεσης τους να απελευθερω¬ 
θούν από περιφερειακές διενέ¬ 
ξεις στις οποίες δεν υπάρχουν 
άμεσα αποτελέσματα ώστε να 
επικεντρώσουν στις κύριες συ¬ 
γκρούσεις (ειδικά στην αντιμε¬ 
τώπιση της Κίνας). Η υλοποίη¬ 
ση της απόφασης ξεκίνησε τον 
Ιανουάριο και έδειξε μία ακόμη 
πρόθεση του αμερικάνικου ιμπε¬ 
ριαλισμού, δηλαδή την προσπά¬ 
θεια ανατίναξης της ισορροπίας 
δυνάμεων που έχει επιτευχθεί 
στη Συρία ανάμεσα στις εγγυ- 
ήτριες δυνάμεις της συμφωνίας 
της Αστάνα (Ρωσία, Ιράν, Τουρ¬ 
κία). Αυτό επιχειρήθηκε με την 
προσπάθεια επαναπροσέγγισης 
και την παραχώρηση χώρου 
στην Τουρκία -εις βάρος των 
μέχρι πρότινος συμμάχων των 
ΗΠΑ, Κούρδων- η οποία τον 
Οκτώβρη πραγματοποίησε την 
τρίτη εισβολή της στη Συρία, 
με την ονομασία «Πηγή Ειρή¬ 
νης», δημιουργώντας μια «ζώνη 
ασφαλείας» βάθους περίπου 30 
χλμ και μήκους αρχικά 120 χλμ. 
(στοχεύει να την αυξήσει στα 
440 χλμ.) με στόχο να αποτρα¬ 
πεί η διάχυση των ανταρτών του 
ΡΚΚ. 

Η σύγκρουση του αμερικα¬ 
νικού ιμπεριαλισμού με το Ιράν 
επίσης κορυφώθηκε μέσα στο 
2019. Για άλλη μια φορά, βιώσα- 
με αυτό που η κυβέρνηση Τραμπ 
αποκαλεί «άσκηση της μέγιστης 
πίεσης» και που πρόκειται για 
συστατικό στοιχείο του ολοκλη¬ 
ρωτικού οικονομικού πολέμου 
του αμερικανικού ιμπεριαλι¬ 
σμού. Αφού ανατίναξε την δική 
του πυρηνική συμφωνία το 2018, 
ο αμερικάνικος ιμπεριαλισμός 
επέβαλλε βαρύτατες οικονομι¬ 
κές κυρώσεις στο Ιράν με δια¬ 
κηρυγμένο στόχο του να εκμη¬ 
δενίσει τις εξαγωγές πετρελαίου 
του, στερώντας από την ιρανική 
κυβέρνηση την βασική πηγή 
εσόδων της. Τελικός στόχος, η 
εξάπλωση της ανέχειας, της δυ¬ 


στυχίας και της δυσφορίας των 
ιρανικών μαζών. Με αφορμή την 
κατάρριψη ενός αμερικανικού 
ώ-οηε από το Ιράν τον Ιούνιο, ο 
αμερικάνικος ιμπεριαλισμός αύ¬ 
ξησε την πίεση με την αποστολή 
επιπλέον 2.500 στρατιωτών (που 
προστίθενται στο σύνολο των 
70.000 αμερικανών στρατιωτών 
στη ΜΑ), ενός αεροπλανοφό¬ 
ρου με τον συνοδευτικό στόλο 
στον Περσικό Κόλπο και την 
πρόκληση τοπικών επεισοδίων 
που λίγο έλειψε να προκαλέ- 
σουν επίθεση με πυραύλους εις 
βάρος του Ιράν. 

Επόμενη φάση της σύγκρου¬ 
σης αποτέλεσαν οι βομβαρδι¬ 
σμοί με ώ-οηεδ πετρελαϊκών 
εγκαταστάσεων της Σ. Αραβίας 
από αντάρτες Χούτι της Υεμένης 
(οι οποίοι στηρίζονται από το 
Ιράν) τον Οκτώβριο, που στα¬ 
μάτησαν το 50% της παραγωγής 
(5% της παγκόσμιας κατανά¬ 
λωσης) προκαλώντας σοκ στις 
αγορές. Η επίθεση των Χούτι εί¬ 
ναι δικαιολογημένη με βάση τις 
σφαγές της αεροπορίας της Σ. 
Αραβίας ενάντια στους πληθυ¬ 
σμούς της Υεμένης. Οι ΗΠΑ εμ¬ 
φανίστηκαν απόλυτα επιθετικές, 
κατηγορώντας την Τεχεράνη για 
πράξεις πολέμου και απειλώντας 
με επεμβάσεις, ενώ ακόμα και 
οι ευρωπαίοι ιμπεριαλιστές ζή¬ 
τησαν από το Ιράν να διαπραγ- 
ματευθεί μια νέα συμφωνία που 
θα περιλαμβάνει εκτός από τα 
πυρηνικά και την απόσυρση των 
Φρουρών της Επανάστασης από 
την Μ. Ανατολή(Ι). 

Φαίνεται από τον τρόπο με 
τον οποίο έκλεισε το 2019 και 
μπήκε το 2020 στο Ιράκ, με τους 
αμερικάνους ιμπεριαλιστές να 
χρεώνουν στο Ιράν τις ευθύνες 
για τον αποκλεισμό της πρε¬ 
σβείας τους από τις εξεγερμένες 
σιιτικές ιρακινές μάζες και την 
δολοφονία του φανού στρατη¬ 
γού Σουλεϊμανί (βλ. αντίστοιχο 
άρθρο στο παρόν φύλλο) πως 
η κατάσταση που δημιουργείται 
από τον Αμερικάνικο Ιμπεριαλι¬ 
σμό στη Μέση Ανατολή ηχεί τα 
τύμπανα του πολέμου. 

τάστιισης 2019 



Με τον ίδιο ωμό τρόπο ο αμερικά¬ 
νικος ιμπεριαλισμός, τον Ιανουάριο, σε 
συνεργασία με την εγχώρια αντίδραση 
στη Βενεζουέλα, αναγνώρισε ως πρόε¬ 
δρο τον Χουάν Γουαϊδό, ηγέτη της αντι¬ 
δραστικής - νεοφιλελεύθερης «αντιπο¬ 
λίτευσης». Έτσι, η Βενεζουέλα βρέθηκε 
αντιμέτωπη με μια νέα φάση του «πρα¬ 
ξικοπήματος διάρκειας» (που ξεκίνησε το 
2002 και επιδεινώθηκε μετά το 2013 και 
τον θάνατο του Τσάβες), η οποία αφού 
πέρασε τον Φλεβάρη μέσα από την πί¬ 
εση υπαινιγμών για επέμβαση του αμε¬ 
ρικάνικου στρατού, οδήγησε τελικά σε 
μία απόπειρα πραξικοπήματος από τους 
αντιδραστικούς που χάρη στην κινητο¬ 
ποίηση των εργατικών και λαϊκών μαζών 
αλλά και τον έλεγχο του στρατού από 
την κυβέρνηση Μαδούρο μετατράπηκε 
σε καρικατούρα. 

Δυστυχώς δεν είχε όμως την ίδια κα¬ 
τάληξη η ιμπεριαλιστική αμερικανική 
επέμβαση στη Βολιβία όπου εκεί παρά 
τη νίκη στις εκλογές του Έβο Μοράλες 
τον Οκτώβρη, μετά από παρέμβαση του 
επικεφαλής του στρατού που ζήτησε 
την απομάκρυνση του Μοράλες, πραγ¬ 
ματοποιήθηκε τον Νοέμβρη πραξικόπη¬ 
μα. Έκτοτε εξαπολύθηκε ένα πογκρόμ 
ενάντια στην βάση υποστήριξης του 
Μοράλες (εργατική τάξη και φτωχές 
λαϊκές μάζες, ιθαγενείς λαοί). Η σημα¬ 
ντική αντίδραση όμως των μαζών μετά 
το πραξικόπημα δείχνει πως οι τελευταί¬ 
ες αναγνωρίζουν από πού προέρχεται ο 
πραγματικός θανάσιμος κίνδυνος για τα 
δικαιώματα τους. 

Πολιτική Κρίση 

Οι ελίτ στις παραδοσιακές ιμπερια¬ 
λιστικές χώρες βρίσκονται μπροστά στη 
νέα κρίση αδυνατισμένες και διαιρεμέ¬ 
νες, πράγμα που αποτυπώνεται και σε 
μια ολοένα επιδεινούμενη κρίση παγκό¬ 
σμιας αστικής ηγεσίας η οποία διαχεέται 
ως πολιτική κρίση σε όλα τα μήκη και τα 
πλάτη του πλανήτη. 

Καταρχήν σε επίπεδο κορυφής η Σύ¬ 
νοδος των 020 που πραγματοποιήθηκε 
τον Ιούνη,στην Οσάκα χαρακτηρίστηκε 
από παταγώδη αποτυχία. Τα δύο μεγά¬ 
λα προβλήματα που αντιμετώπιζε η Σύ¬ 
νοδος (Η επιβράδυνση της παγκόσμι¬ 
ας καπιταλιστικής οικονομίας που ανά 
πάσα στιγμή μπορεί να μετατραπεί σε μια 
ανεξέλεγκτη κρίση και η επιτάχυνση της 
κλιματικής αλλαγής) στάθηκε ανίκανη 
να τα λύσει ή τουλάχιστον να ανοίξει δι¬ 
όδους για λύση. 


Στο εσωτερικό των ΕΠΑ η διαίρεση 
συνεχίζει να βαθαίνει όσο περισσότερο 
εκπροσωπεί μία σύγκρουση ανάμεσα σε 
μερίδες της αστικής τάξης για την οικο¬ 
νομική πολιτική, για την αύξηση ή μεί¬ 
ωση των επιτοκίων από την Γεά, για τη 
συνολική στρατηγική της «παγκοσμιο¬ 
ποίησης» ή του οικονομικού «πατριωτι¬ 
σμού» του Τραμπ. 

Στην ΕΕ είναι ακόμη πιο εμφανής η 
απουσία μιας στρατηγικής για την αντι¬ 
μετώπιση της κρίσης και υποβάθμισης 
της ΕΕ και ακόμη χειρότερα των ισχυρών 
διαλυτικών τάσεων που λειτουργούν στο 
εσωτερικό της. Αρχής γενομένης από το 
ΒΓεχΐί το οποίο μετά από αλλεπάλλη¬ 
λες αναβολές οδήγησε τελικά στην ανά¬ 
δειξη του Μπόρις Τζόνσον στην ηγεσία 
των Συντηρητικών, σε εκλογές και στην 
συντριπτική ήττα της δήθεν συμφιλιωτι¬ 
κής για το εσωτερικό των Εργατικών και 
ανοιχτά φιλοΕΕ πολιτικής του Τζερεμι 
Κόρμπιν (βλ. αντίστοιχο άρθρο στο πα¬ 
ρόν φύλλο). 

Αντιμέτωπη με την κυβερνητική κρί¬ 
ση βρέθηκε η Ισπανία με τα αποτελέσμα¬ 
τα των πρόωρων εκλογών του Απρίλη 
να εγγυώνται την συνέχιση της πολιτι¬ 
κής αστάθειας όσο το ΡδΟΕ αδυνατεί να 
κυβερνήσει αυτοδύναμα και το Καταλα- 
νικό παραμένει άλυτο. Στην Ιταλία άλλο 
ένα συνταγματικό πραξικόπημα αλά ΕΕ 
μαγειρεύτηκε μετά τις ευρωεκλογές από 
τον πρόεδρο της Δημοκρατίας Ματαρέ- 
λα ώστε να αποκλειστεί από την κυβέρ¬ 
νηση ο Σαλβίνι και να σχηματιστεί χωρίς 
εκλογές (τις οποίες άνετα θα κέρδιζε ο 
Σαλβίνι) κυβέρνηση μεταξύ Κινήματος 
5 Αστέρων και Δημοκρατικού Κόμματος 
ώστε να παραμείνει στη θέση του πρω¬ 
θυπουργού ο «εκλεκτός» τον Βρυξελλών 
Κόντε. 

Τέλος συνεχίστηκε σε εκλογικά και 
δημοσκοπικά επίπεδα η φθορά των πα¬ 
ραδοσιακών αστικών κομμάτων σχεδόν 
σε όλα τα μήκη και τα πλάτη του πλα¬ 
νήτη με αποκορύφωμα ίσως τα αποτελέ¬ 
σματα των ευρωεκλογών. 

Αγώνες των εργαζομένων, της 
νεολαίας και των φτωχών λαϊκών 
μαζών 

Αυτό το οποίο σίγουρα μένει σαν ει¬ 
κόνα από το 2019 είναι η πληθώρα των 
εξεγέρσεων και των αγώνων που πραγ¬ 
ματοποιήθηκαν και που έκανε πολλούς 
να το παρομοιάσουν με το έτος της Άνοι¬ 
ξης των λαών, το περίφημο 1848. 

Η χρονιά άνοιξε με τα Κίτρινα Γιλέκα 


να μεταφέρουν την σκυτάλη από το 2018 
στο 2019 με ένα μεγαλειώδες κίνημα το 
οποίο συγκλόνισε πέρα από το Παρίσι, 
επαρχιακές πόλεις και κωμοπόλεις σε 
όλη τη Γαλλία. Παρά την άγρια κατα¬ 
στολή συνεχίστηκε για μήνες και όσο 
το ερωτηματικό αν θα ενισχυθεί κανείς 
πολιτικά από τα Γιλέκα παραμένει, το 
απεργιακό κύμα που ξεδιπλώνεται στην 
εκπνοή του 2019 δείχνει πως η κοινωνική 
ριζοσπαστικοποίηση θα βαθύνει κι άλλο 
στη Γαλλία. 

Η Λατινική Αμερική συγκλονίστηκε 
από μία σειρά εξεγέρσεων. Στον Ισημερι¬ 
νό οι κινητοποιήσεις των εργατικών και 
φτωχών λαϊκών μαζών που προκλήθη- 
καν από την απόφαση της κυβέρνησης 
να καταργήσει την επιδότηση στα καύσι¬ 
μα της χώρας, οδήγησαν τελικά στα μέσα 
Οκτώβρη στην ακύρωση του προγράμ¬ 
ματος του ΔΝΤ. 

Στην Χιλή η αύξηση στην τιμή του 
εισιτηρίου του μετρό τον Οκτώβρη, οδή¬ 
γησε σε κινητοποιήσεις της νεολαίας που 
πυροδότησαν μία εξέγερση που έχοντας 
στο επίκεντρο την αμφισβήτηση του συ¬ 
νόλου των νεοφιλελεύθερων πολιτικών 
που εφαρμόζονται από την περίοδο της 
δικτατορίας του Πινοσέτ, παρά τις υπο¬ 
χωρήσεις της κυβέρνησης, παρά την 
πραγματικά ακραία καταστολή, δεν λέει 
να υποχωρήσει. 

Δεν πρέπει να ξεχνάμε ακόμη τις ση¬ 
μαντικές απεργίες που πραγματοποιή¬ 
θηκαν τον Μάιο και συνδυάστηκαν με 
φοιτητικές κινητοποιήσεις ενάντια στη 
νεοφιλελεύθερη πολιτική της κυβέρνη¬ 
σης του νεοφασίστα Μπολσονάρο στην 
Βραζιλία, όπως και τις τεράστιες κινητο¬ 
ποιήσεις στην Ονδούρα που οδήγησαν 
σε υποχώρηση την κυβέρνηση του Ερνά- 
ντες που ετοίμαζε ιδιωτικοποιήσεις, περι¬ 
κοπές και απολύσεις σε υγεία και παιδεία. 

Οι κινητοποιήσεις στο Χόνγκ Κόνγκ 
που ξέσπασαν από τον Ιούνη ως το τέ¬ 
λος του έτους παρά το γεγονός ότι στον 
πυρήνα των αιτημάτων τους είχαν τα 
πολιτικά και δημοκρατικά δικαιώματα, 
μια πιο προσεκτική ματιά έδειχνε ότι εί¬ 
ναι η μετατροπή του Χονγκ Κονγκ σε 
μια τεράστια «ΟίϊχΗοιτ» για την κινεζι¬ 
κή οικονομία που είχε σαν αποτέλεσμα 
να εκτιναχθεί το κόστος ζωής, γεγονός 
που άσκησε τρομακτικές πιέσεις σε ερ¬ 
γαζόμενους και κατώτερα στρώματα, τα 
οποία εξεγέρθηκαν. Το γεγονός ότι οι 
ΗΠΑ επιχείρησαν να την μετατρέφουν 
σε μια ακόμη «πολύχρωμη επανάσταση», 
δεν αλλάζει το δίκαιο των αιτημάτων 
των εξεγερμένων ούτε τα οικονομικά αί¬ 
τια της αναταραχής. 

Οκτώ χρόνια μετά από το κύμα εξε¬ 
γέρσεων κινητοποιήσεων που έμεινε 
στην ιστορία σαν Αραβική Άνοιξη, ένα 
νέο κύμα εξεγέρσεων και ανατροπών 
βρέθηκε στο προσκήνιο στις αραβικές 


χώρες. Στο Σουδάν στις 11 Απριλίου, ο 
επί 30 χρόνια πρόεδρος-δικτάτορας του 
Σουδάν, Ομάρ αλ Μπασίρ, ανατράπηκε 
σαν αποτέλεσμα των συνεχιζόμενων και 
εντεινόμενων μαζικών κινητοποιήσεων 
που ξεκίνησαν τον Δεκέμβρη του 2018. 
Στις 3 Ιούνη οι στρατιωτικοί που ανέτρε¬ 
ψαν τον Αλ Μπασίρ στο όνομα του λαού, 
αιματοκύλισαν την γενική απεργία χωρίς 
όμως να μπορέσουν να κάμψουν την δυ¬ 
ναμική της εξέγερσης η οποία τους ανά¬ 
γκασε σε υποχώρηση και συμβιβασμό. 

Στην Αλγερία οι εργαζόμενοι και οι 
φτωχές λαϊκές μάζες μετά από περισσό¬ 
τερες από 40 ημέρες απεργιών και πρω¬ 
τόγνωρων μαζικών διαδηλώσεων, κα- 
τάφεραν τον Απρίλη μια ιστορική νίκη, 
την αποπομπή του Μπουτεφλίκα, της 
ενσάρκωσης ενός καθεστώτος, αυταρχι¬ 
κού, σχεδόν μοναρχικού και υποταγμέ¬ 
νου στις ιμπεριαλιστικές ξένες δυνάμεις. 
Έκτοτε οι μάζες δεν έχουν σταματήσει τις 
κινητοποιήσεις τους ενάντια τόσο στην 
προσπάθεια του πολιτικού κατεστημέ¬ 
νου να επανέλθει στην διακυβέρνηση, 
όσο και στην επέμβαση του στρατού 
κατά τα «πρότυπα» του αιγύπτιου δικτά¬ 
τορα Σίσι. 

Στο νέο αυτό κύμα Αραβικής Άνοιξης 
ακολουθούν πολύ κοντά ο Λίβανος με 
τεράστιες κινητοποιήσεις από τον Οκτώ¬ 
βρη ενάντια στις οικονομικές ανισότη¬ 
τες και τη διαφθορά της κυβέρνησης, 
το Ιράκ όπου οι μάζες ζουν σε συνθήκες 
απίστευτης ένδειας λόγω του πολέμου 
και της ιμπεριαλιστικής επέμβασης των 
ΗΠΑ αλλά και στο Ιράν όπου τα υπαρ¬ 
κτά οικονομικά προβλήματα στα οποία 
πατάνε οι αγώνες έχουν την ρίζα τους 
στην οικονομική ασφυξία που προκαλεί 
ο αμερικάνικος ιμπεριαλισμός, ενώ ση¬ 
μαντικοί αγώνες πραγματοποιήθηκαν 
στο Μαρόκο, την Αίγυπτο ακόμη και 
στη Συρία. Όσο τα κομβικά ζητήματα 
που οδήγησαν στην αραβική εξέγερση 
το 2011 -η οικονομική κρίση που οξύνε- 
ται, η ακραία φτώχεια που εξαπλώνεται, 
η ογκούμενη ανεργία,διαφθορά, οι τερά¬ 
στιες οικονομικές και κοινωνικές ανισό¬ 
τητες- παραμένουν, οι εκρήξεις σε αυτές 
τις χώρες θα είναι συνεχείς. 

Το παγκόσμιο καπιταλιστικό σύστη¬ 
μα όπως φάνηκε το 2019 αντιμετωπίζει 
την έλευση της νέας κρίσης σε συνθήκες 
σοβαρής εξασθένησης του, για την ώρα, 
η κρίση του εργατικού κινήματος βαραί¬ 
νει στο να ορθωθεί ως αντίπαλο δέος, 
παρά τους πολλούς ή και μεγάλους αγώ¬ 
νες ανά τον κόσμο - όμως η νέα κρίση 
του καπιταλισμού και οι τιτανικές συ¬ 
γκρούσεις που θα γεννήσει, μπορούν και 
πρέπει να γίνουν λίκνο ανασυγκρότησης 
και αντεπίθεσης της εργατικής τάξης, 
οικοδόμησης επαναστατικών δυνάμεων, 
όπου θα κριθεί και η σωτηρία της ανθρω¬ 
πότητας^ 

10 Εργατική Πάλη 


ΠΟΛΙΤΙΚΗ 


Ιανουάριος 2020 


ΕΛΛήδα 2019 

Ακόμη πιο άθλια, επικίνδυνη κυβέρνηση 
Ολοένα χειρότερες αντεργαιικές επιθέσεις 


■ Σταύρος Σκεύος 



Αρχές του 2019, η κυβέρνηση Τσίπρα 
επικύρωσε πραξικοπηματικά στη βουλή τη 
Συμφωνία των Πρεσπών, επιπλέον βήμα 
για την εξυπηρέτηση των σχεδίων των 
ιμπεριαλιστών ΗΠΑ-ΕΕ. Η ΝΔ καταψή¬ 
φισε, σπεκουλάροντας και πάνω στα εθνι¬ 
κιστικά συλλαλητήρια, ξεκαθαρίζοντας 
ότι θα την τηρήσει, όπως πράγματι έκανε 
ως κυβέρνηση. Οργανώσεις της επανα¬ 
στατικής αριστεράς και συλλογικότητες 
(ανάμεσά τους η ΟΚΔΕ) κινητοποιήθηκαν 
με σύνθημα ένα διεθνιστικό, ταξικό ΟΧΙ, 
σε διαφοροποίηση από την «πατριωτική» 
γραμμή του ΚΚΕ και άλλων δυνάμεων. 

Οι πολιτικές εξελίξεις ξεκλείδωσαν: το 
δεκανίκι των ΑΝΕΛ ξεράστηκε από την 
κυβέρνηση, οδηγούμενο στην αφάνεια. Με 
μια πλειοψηφία-κουρελού, πηγαίνοντας 
προς τις εκλογές του Μαΐου (Ευρωεκλο¬ 
γές, αυτοδιοικητικές), ο ΣΥΡΙΖΑ έδωσε 
ρεσιτάλ εξαπάτησης: μιλώντας για «έξοδο 
από τα Μνημόνια» και «δίκαιη ανάπτυξη», 
ενώ χάριζε ξανά φόρους στους εφοπλιστές, 
προσπάθησε να επιβάλλει αμνησία για το 
3° Μνημόνιο και όλα τα εγκλήματά του, 
προβάλλοντας μέτρα όπως «επαναφορά» 
του κατώτατου μισθού, «αποκατάσταση» 
συλλογικών συμβάσεων, «προστασία» από 
απολύσεις, «μείωση» ΕΝΦΙΑ κ.λπ., που 
εκτός από εντελώς ανεπαρκή έκρυβαν και 
ύπουλες επιθέσεις στους εργαζόμενους. Το 
εκλογικό αποτέλεσμα έδειξε ότι βρισκόταν 
ήδη σε αποδρομή, οδηγώντας στις βου¬ 
λευτικές εκλογές της 7^ Ιουλίου. Παρά το 
νέο κρεσέντο πολιτικού εκβιασμού, με «πα¬ 
ροχές» όπως το αντίδωρο-βοήθημα της 
«13 ης σύνταξης», ο ΣΥΡΙΖΑ παρέδωσε την 
κυβερνητική σκυτάλη στη ΝΔ, ενώ επιβε¬ 
βαιώθηκε η αποσύνθεση του ΚΙΝΑΛ και 
η εθνικιστική-ρατσιστική «Λύση» του Βε- 
λόπουλου τρύπωσε ως υποκατάστατο της 
καταρρέουσας Χρυσής Αυγής. 

Στον δρόμο που έστρωσε ο ΣΥΡΙΖΑ, 
η κυβέρνηση Μητσοτάκη αποδείχτη¬ 
κε ακόμα χειρότερη. Με το καλημέρα, οι 
«άριστοι» της ΝΔ έδειξαν πόσο είναι απα¬ 
τεώνες και ανίκανοι , αντιδραστικοί και 
επικίνδυνοι. Βολεύουν τους εαυτούς τους 
στο κράτος, για ένα νέο φαγοπότι (περι¬ 
πτώσεις Διαματάρη, Πατέρα κ.ά.), ξερνάνε 
ρατσιστικό δηλητήριο και θρησκοληψία 
(π.χ. ο πρόεδρος της ΝΔ Λέρου Τσαχουρ- 
γιαννίδης). Ενώ για τους καπιταλιστές, την 
ελίτ και το προσωπικό της έχει δοθεί σήμα 
της γενικής ατιμωρησίας από την αστική 
δικαιοσύνη (π.χ σκανδαλώδεις αποφάσεις 
τον Νοέμβριο για Φλώρο (απελευθερώθη¬ 
κε) και Μηλιώνη (αθωώθηκε) της Εηετ§&, 
για σωρηδόν παραγραφές για τα «μαύρα 
ταμεία» της Ζίμενς), κάθε σύγχρονος Γιάν¬ 
νης Αγιάννης τιμωρείται αμείλικτα (π.χ. 
καταδίκη τον Απρίλιο της καθαρίστριας 
που είχε «πλαστογραφήσει» το απολυτήριο 
δημοτικού, για να θρέψει τα 13 παιδιά της). 

Έχοντας έναν ευνοϊκό κοινοβουλευτι¬ 
κό συσχετισμό, με την στήριξη της «υπεύ¬ 
θυνης αντιπολίτευσης» του ΣΥΡΙΖΑ (που 
γρήγορα ξεκίνησε τον ακόμα πιο δεξιό 
«μετασχηματισμό» του), με το εργατικό 
κίνημα σε κρίση, η ΝΔ ξεκίνησε σφοδρές 
επιθέσεις στους εργαζόμενους, τα λαϊκά 
στρώματα, τη νεολαία. Το «αναπτυξιακό» 


πολυνομοσχέδιο, αντιγραμμένο απ’ τα κι¬ 
τάπια του ΣΕΒ, προχώρησε σε ουσιαστική 
κατάργηση των σσε, κατάργηση υποτυ¬ 
πώδους προστασίας από τις απολύσεις, 
απελευθέρωση του κεφαλαίου από σχε¬ 
δόν όλους τους ελέγχους-κανόνες για τις 
επενδύσεις, αντισυνδικαλιστικά και αντια- 
περγιακά χτυπήματα (φακέλωμα συνδικά¬ 
των, ηλεκτρονική ψηφοφορία, πλειοψηφία 
50% κ.ά.). Ο προϋπολογισμός και το νέο 
φορολογικό συνέχισαν αμείωτη τη ληστεία 
των εργαζόμενων και λαϊκών στρωμάτων, 
την εξυπηρέτηση των δανειστών, τη μεί¬ 
ωση των κοινωνικών δαπανών αλλά και 
των φόρων για καπιταλιστές-πλούσιους. 
Προχωράει η ιδιωτικοποίηση-διάλυση της 
ΔΕΗ, η παράδοση όλης της ενέργειας σε 
ιδιώτες-αρπακτικά, το ξεπούλημα των πά¬ 
ντων (υποδομές κ.λπ.). Οι «εμβληματικές» 
επενδύσεις, με προμετωπίδα το Ελληνικό, 
αποδεικνύονται αεριτζίδικες και κατα¬ 
στροφικές, με νέα θαλασσοδάνεια στον 
κάθε Λάτση, καταστροφή του περιβάλλο¬ 
ντος, ακόμα και της αρχαιολογικής κληρο¬ 
νομιάς. 

Έτσι, παρά τις «αναπτυξιακές» φλυ¬ 
αρίες, η οικονομική και κοινωνική κατά¬ 
σταση συνέχισε να χειροτερεύει το 2019. 
Η όμηνιαία έκθεση της Κομισιόν (Ιούνιος) 
επικύρωσε τις δεσμεύσεις για εξοντωτικά 
υπερπλεονάσματα. Η ΝΔ συνεχίζει την 
ελεημοσύνη των πετσοκομμένων «μερι¬ 
σμάτων», ενώ περίπου το 50% του πλη¬ 
θυσμού βουλιάζει στην φτώχεια, οι ανι¬ 
σότητες έχουν φουντώσει. Συνεχίστηκε η 
αύξηση του κρατικού και ιδιωτικού χρέους 
(«κόκκινα» δάνεια κ.λπ.), η κατρακύλα της 
παραγωγικής βάσης, με επιστέγασμα το 
λουκέτο στην ιστορική Χαλυβουργική. Το 
Νέο Σύστημα Εκμετάλλευσης σκληραίνει 
διαρκώς: τεράστια ανεργία, επικράτηση 
ελαστικών-δουλικών σχέσεων εργασίας 
(περίπου 60% των νέων προσλήψεων), 
μισθοί πείνας των 300 ευρώ, όλο και πιο 
σκληρά χτυπήματα της συνδικαλιστικής/ 
συλλογικής οργάνωσης και των απεργι¬ 
ών (αναμένονται νέοι νόμοι), κάθε είδους 
εξευτελισμοί και τραμπουκισμοί εργαζομέ¬ 
νων από αφεντικά, αιμάτινος φόρος των 
εργατικών «ατυχημάτων»-δολοφονιών. 

Η ΝΔ εξαπέλυσε το πογκρόμ κατα¬ 
στολής του «Νόμος και Τάξη». Με αλλα¬ 
γές στον Ποινικό Κώδικα και άλλα μέ¬ 
τρα, διευκολύνεται η ποινικοποίηση της 
αγωνιστικής δράσης (καταλήψεις κ.ά.), 


ενώ έχει ανοίξει επιθετικά το ζήτημα του 
περιορισμού/κατάργησης των διαδηλώ¬ 
σεων. Αφού τον Μάιο είχαν «σπάσει» τα 
ισόβια των ρατσιστών δολοφόνων του 
Λουκμάν, τον Ιούλιο αφέθηκε ελεύθερος 
ο δολοφόνος Κορκονέας και τώρα επιχει- 
ρείται να την γλιτώσουν οι Χρυσαυγίτες. 
Με εφόδους σε στέκια, καταλήψεις και 
σπίτια, κακοποιώντας και εξευτελίζοντας 
διαδηλωτές ή πολίτες (οικογένεια Ινδαρέ, 
ξεγύμνωμα στον δρόμο, προσαγωγές στο 
σωρό κ.λπ.), επιχειρούν να επιβάλλουν την 
«κανονικότητα» της πλήρους αυθαιρεσίας 
των κατασταλτικών μηχανισμών. Τα στο- 
χευμένα χτυπήματα σε οργανώσεις της 
άκρας αριστεράς αυξήθηκαν (ασφαλίτικες 
συλλήψεις αγωνιστών στα σπίτια τους, κα¬ 
τάφωρα άδικη καταδίκη συντρόφων της 
ΟΚΔΕ στα Χανιά, πρόστιμα σε δημοτικές 
κινήσεις κ.λπ.). Τον Αύγουστο ψηφίστηκε 
η κατάργηση του Ασύλου, που κορυφώθη- 
κε -μέχρι στιγμής- με τη χουντική εισβολή 
στην ΑΣΟΕΕ. Παρά τις δυσκολίες, το κίνη¬ 
μα έδειξε ισχυρά αντανακλαστικά, ιδιαίτε¬ 
ρα με τη μεγάλη συμμετοχή στις πορείες 
του Πολυτεχνείου και της επετείου της δο¬ 
λοφονίας του Αλέξη Γρηγορόπουλου. 

Εφιαλτική έχει γίνει η κατάσταση των 
προσφύγων, με σειρά θανάτων στα κολα¬ 
στήρια των Ηοί εροί. Οι «εθνικόφρονες» 
της ΝΔ σκλήρυναν ακόμα περισσότερο 
την πολιτική της ρατσιστικής Συμφωνίας 
ΕΕ-Τουρκίας, με μέτρα που καταπατούν 
βασικά ανθρώπινα δικαιώματα: κάνουν 
απαγορευτική τη χορήγηση ασύλου στους 
πρόσφυγες, ετοιμάζουν κλειστά κέντρα- 
φυλακές, απελάσεις προς «ασφαλείς» χώ¬ 
ρες όπου επικρατεί η κόλαση του πολέμου 
ή δικτατορικών καθεστώτων. 

Με την αστάθεια στην περιοχή να γί¬ 
νεται εκρηκτική και τον ανταγωνισμό των 
αστικών τάξεων σε Ελλάδα και Τουρκία 
να οξύνεται, η ΝΔ και ο ελληνικός καπιτα¬ 
λισμός ποντάρουν τα πάντα στην πλήρη 
στοίχιση με τα σχέδια των ΗΠΑ - μια πολι¬ 
τική εξαιρετικά επικίνδυνη. Τον Οκτώβριο 
υπογράφηκε η ανανέωση της Στρατηγικής 
Συμφωνίας με τις ΗΠΑ, που κάνει τη χώρα 
μας μια απέραντη αμερικανονατοϊκή βάση, 
με κίνδυνο μεταφοράς ακόμα και πυρηνι¬ 
κών. Στο γύρισμα του χρόνου, υπογράφηκε 
με τον Νετανιάχου, σφαγέα των Παλαιστι¬ 
νίων, η συμφωνία για τον Ε&κί Μεά. Προ¬ 
σπαθώντας να εξαπατήσει τον ελληνικό 
λαό για οφέλη στον ανταγωνισμό των εξο- 


ρύξεων και ΑΟΖ, για προστασία από τους 
«ισχυρούς συμμάχους» και με τους επιθε¬ 
τικούς «άξονες» με τους χασάπηδες του 
Ισραήλ και της Αιγύπτου, εκμεταλλευόμε¬ 
νος το φόβητρο των «εθνικών κινδύνων», 
ο ελληνικός καπιταλισμός κινείται όλο και 
πιο τυχοδιωκτικά και η κυβέρνηση της ΝΔ 
προωθεί θηριώδεις, πανάκριβους εξοπλι¬ 
σμούς. 

Εκδηλώθηκε πιο έντονη η κρίση του 
συνδικαλιστικού κινήματος: διάλυση συ¬ 
νεδρίων ΓΣΕΕ, Εργατικών Κέντρων, Ομο¬ 
σπονδιών, διορισμός διοικήσεων - με συνυ- 
πεύθυνη την αστικοποιημένη, μνημονιακή 
συνδικαλιστική γραφειοκρατία (ΠΑΣΚΕ, 
ΔΑΚΕ, ΣΥΡΙΖΑ) και τους σταλινικούς του 
ΠΑΜΕ. Το ίδιο και η κρίση στην Αριστερά, 
καταγράφοντας το πιο χαμηλό εκλογικό 
ποσοστό μεταπολιτευτικά, αλλά κυρίως με 
τις εντελώς ρεφορμιστικές ή συντηρητικές 
θέσεις, τις διασπαστικές και βρώμικες πρα¬ 
κτικές της ηγεσίας του ΚΚΕ, την εξάπλωση 
της σύγχυσης, του αποπροσανατολισμού 
και την αναπαραγωγή των αδιεξόδων στην 
άκρα και ριζοσπαστική αριστερά. 

Εργαζόμενοι και νεολαία έδειξαν τη 
δυνατότητά τους για αγώνες: απεργίες 
ενάντια στον «αναπτυξιακό» νόμο - εργα¬ 
τικές κινητοποιήσεις σε Οοκεο, ναυτεργά- 
τες, ΟΤΑ, αναπληρωτές εκπαιδευτικούς, 
εργοστάσια (ΣΙΔΕΝΟΡ κ.ά.), ιδιωτικούς 
εκπαιδευτικούς (Θεσσαλονίκη), επισιτι¬ 
σμό, τηλεπικοινωνίες (απεργία διάρκειας 
στον ΟΤΕ κ.ά.) - αξιόλογες κινητοποι¬ 
ήσεις στη Μέρα της Γυναίκας (8/3) και 
ενάντια στην περιβαλλοντική καταστρο¬ 
φή - προσπάθεια από την άκρα αριστερά 
για αντιπολεμικές και αντιιμπεριαλιστικές 
κινητοποιήσεις (π.χ. ενάντια στα αμερικα- 
νοκίνητα πραξικοπήματα στη Λ. Αμερική). 
Οι φοιτητές έδωσαν μια πρώτη απάντηση 
με καταλήψεις στην κατάργηση του Ασύ¬ 
λου και στα νέα μέτρα Κεραμέως («αξιο¬ 
λόγηση» που διαλύει το δημόσιο-δωρεάν 
χαρακτήρα των ΑΕΙ, φέρνοντας δίδακτρα 
και διαγραφές), ανοίγοντας προοπτικές 
μιας σημαντικής μάχης ενάντια στην κυ¬ 
βέρνηση. 

Η επίθεση της ΝΔ, η άθλια κατάσταση 
που βιώνουν οι εργαζόμενοι και τα λαϊκά 
στρώματα έχουν αρχίσει να διαλύουν τη 
χαύνωση των τελευταίων χρόνων. Μαζί με 
τις κοινωνικές εκρήξεις και εξεγέρσεις των 
λαών σε όλο τον κόσμο, αργά και βασανι¬ 
στικά θα υπάρξει ξανά μια αγωνιστική κί¬ 
νηση. Στην πολύ σκληρή περίοδο μπροστά 
μας, πρέπει να δώσουμε όλες τις δυνάμεις 
ώστε το συντομότερο να αρχίσει μια ανα- 
συγκρότηση-ανασύνθεση του εργατικού 
κινήματος, να ενισχυθεί μια πολιτική ενω- 
τική και ταξικής ανεξαρτησίας, η οικοδό¬ 
μηση μιας επαναστατικής δύναμης. Αυτή η 
αντιμετώπιση της κρίσης του εργατικού κι¬ 
νήματος είναι απαραίτητη για ένα σοβαρό 
δυνάμωμα των αγώνων, για να αντιμετω¬ 
πίσουμε αποτελεσματικά την κυβέρνηση 
της ΝΔ και την «αντιπολίτευση» του ΣΥ- 
ΡΙΖΑ, τους ιμπεριαλιστές, την απειλή της 
αντιδημοκρατικής αναδίπλωσης και των 
πολέμων. Για ν’ ανοίξουμε τον δρόμο σε μια 
πραγματική διέξοδο, στον Σοσιαλισμό. 

Ο ι εκλογές του Συλλόγου 
Εστιακών Φοιτητικών 
Πανεπιστημίου Ιωαννί¬ 
νων πραγματοποιήθηκαν 
στις 10/12, αναδεικνύο- 
ντας για άλλη μια χρονιά στο ΔΣ με αυτο¬ 
δυναμία το Ενωτικό Ψηφοδέλτιο, στο οποίο 
συμμετέχει η Σοσιαλιστική Σπουδαστική 
Πάλη (ΣΣΠ) και αρκετοί ανένταχτοι αγω¬ 
νιστές. Τα αποτελέσματα διαμορφώθηκαν 
ως εξής: Ενωτικό Ψηφοδέλτιο 159 (175) 
ψήφοι και 6 (7) έδρες, ΠΚΣ 52 (56) ψήφοι 
και 2 (2) έδρες και ΕΑΑΚ 15 (-) ψήφους 
και 1 (-) έδρα. Η συμμετοχή έμεινε σχετι¬ 
κά σταθερή με 239 (247) ψηφίσαντες, ενώ 
υπήρξαν 4 λευκά και 9 άκυρα ψηφοδέλτια. 

Η εκ νέου πρωτιά του Ενωτικού Ψηφο¬ 
δελτίου, με ποσοστό 70%, είναι αποτέλεσμα 
των διαρκών αγώνων και κινητοποιήσεων 
που πραγματοποιεί ο Σύλλογος από την 
δημιουργία του (δηλαδή τα τελευταία 5 
χρόνια). Κρατώντας ζωντανές τις καλύτε¬ 
ρες παραδόσεις του φοιτητικού/εργατικού 
κινήματος, ο Σύλλογος υπερασπίστηκε με 
όλες του τις δυνάμεις τα δικαιώματα των 
φοιτητών και έσπασε το κλίμα ηττοπάθει¬ 
ας που καλλιεργούν τόσο οι καθεστωτι¬ 
κές όσο και οι ρεφορμιστικές παρατάξεις. 
Πραγματοποιώντας τα τελευταία χρόνια 
δεκάδες γενικές συνελεύσεις, εκατοντάδες 
κινητοποιήσεις, δεκάδες καταλήψεις και 
διαδηλώσεις κατέκτησε μια αισθητή βελτί¬ 
ωση της ποιότητας ζωής στις εστίες. Χωρίς 
να σημαίνει ότι δεν υπάρχουν ακόμα αρκε¬ 
τά προβλήματα, ο Σύλλογος έχει ήδη πε- 
τύχει σημαντικές κατακτήσεις, όπως είναι 
η ενίσχυση της συντήρησης των υλικοτε- 
χνικών υποδομών και κτηρίων, τα βραδινά 
δρομολόγια με το λεωφορείο, η υπενοικία- 
ση ξενοδοχείων κ.α. 

Μόνο για την φετινή χρονιά μεγάλη 
σημασία έχει η κατάργηση του χαρατσιού 
των 45€/μήνα (κανονισμό που έχει ψηφίσει 

Τ ην Τετάρτη 11/12 σε Δ.Σ. του 
Συλλόγου Φοιτητών Ιστο¬ 
ρικού/Αρχαιολογικού που 

καλέστηκε από την ΠΚΣ/ΚΝΕ αντί 
να πραγματοποιηθεί κανονικά η δια¬ 
δικασία, 10-15 γνωστοί τραμπούκοι 
της Π.Κ.Σ. επιτέθηκαν σε εκλεγμένο 
μέλος του Συλλόγου Εστιακών και 
του Ιστορικού με την Σοσιαλιστική 
Σπουδαστική Πάλη (ΣΣΠ). Αρχικά 
τον γρονθοκοπούσαν στο κεφάλι και 
στην συνέχεια, όταν τον έριξαν στο 
πάτωμα, συνέχισαν να τον χτυπούν 
σε όλο του το σώμα. Μέσα σε ελάχι¬ 
στα λεπτά εμφανίστηκαν επιπλέον 
20 τραμπούκοι της ΠΚΣ-ΚΝΕ για 
να συνδράμουν και αυτοί στο ξυλο¬ 
δαρμό! Όταν 2 φοιτήτριες μέλη του 
συλλόγου Ι/Α και του Νηπιαγωγών 
αντίστοιχα, προσπάθησαν να τον υπε¬ 
ρασπιστούν και να σταματήσουν τα 
χτυπήματα, κατέληξαν να δέχονται 
και οι ίδιες μπουνιές και κλωτσιές από 
την τραμπούκικη ομάδα. Και οι τρεις 
φοιτητές κατέληξαν στο νοσοκομείο 
όπου διαγνώστηκαν με κακώσεις και 
τραύματα στο κεφάλι, στον αυχένα 
και στα άκρα. 

Η επίθεση αυτή έρχεται σαν συνέ¬ 
χεια μιας σειράς προηγούμενων τρα- 
μπούκικων επιθέσεων ενάντια σε μέλη 
της ΣΣΠ, αλλά και άλλων αριστερών 


η Σύγκλητος από το 1991) και η κατάργηση 
του νέου Εσωτερικού Κανονισμού (Ε.Κ.), 
τον οποίο είχε ψηφίσει ομόφωνα στις 23/7 
η Σύγκλητος του Πανεπιστημίου. Αν ο νέος 
Ε.Κ. εφαρμοζόταν, περίπου το 70% των 
φοιτητών θα αποκλειόταν από τις εστίες με 
την επιβολή φραγμών ακαδημαϊκού τύπου 
(αριστεία) και δίδακτρα (με το χαράτσι των 
45 ευρώ). Με τις συνεχείς κινητοποιήσεις 
του Συλλόγου διπλάσιος αριθμός πρωτοε¬ 
τών πήρε δωμάτιο στις εστίες σε σχέση με 
πέρυσι και επιπλέον υπενοικιάστηκαν για 
άλλη μια χρονιά δωμάτια σε ξενοδοχεία. 
Ο σύλλογος οργάνωσε 2 πορείες ενάντια 
στο Νέο Νόμο Πλαίσιο μαζί με τους συλ¬ 
λόγους του Χημικού και του Φυσικού, ενώ 
συμμετείχε με το μαζικότερο φοιτητικό 
μπλοκ στην πορεία για την εξέγερση του 
Πολυτεχνείου, αλλά και στην πορεία για 
την επέτειο από τη δολοφονία του Αλέξη 
Γρηγορόπουλου. 

Οι κατακτήσεις του Συλλόγου, η ενερ¬ 
γός συμμετοχή αρκετών φοιτητών στις 
δράσεις και στις συνελεύσεις, η υιοθέτηση 
μαχητικών μέσων πάλης πρέπει να ενισχυ- 
θούν και να αποτελέσουν ένα παράδειγμα 
και για άλλους Συλλόγους. Η σφοδρότητα 
της επίθεσης απέναντι στα δικαιώματά μας 
με τον Νόμο Κεραμέως πρέπει να σημάνει 
έναν γενικό συναγερμό σε κάθε σχολή. Η 
επίθεση στην μέριμνα θα είναι ολοκληρω¬ 
τική, καθώς τα μνημόνια και η χρεοκοπία 
του ελληνικού καπιταλισμού απαιτούν την 
πλήρη ιδιωτικοποίηση των δομών της και 
την εφαρμογή του νεοφιλελεύθερου ταξι¬ 
κού αποκλεισμού, δηλαδή το πέταγμα των 
φτωχών φοιτητών εκτός Τριτοβάθμιας Εκ¬ 
παίδευσης. Θέλουν να ξεπουλήσουν πλή¬ 
ρως την διαχείριση και την συντήρηση των 
εστιών, αφήνοντας τους φοιτητές έρμαια 
των ορέξεων του κάθε ιδιώτη που θα αρπά¬ 
ξει την χρηματοδότηση του Πανεπιστημίου 
και θα ξεζουμίζει τους εστιακούς ζητώντας 


παρατάξεων μέσα στις σχολές. Ειδικά 
στο Ι/Α η ΠΚΣ διαρκώς συκοφαντεί, 
βρίζει ή ακόμα και χειροδικεί ενάντια 
σε όλες τις υπόλοιπες αριστερές παρα¬ 
τάξεις. Δεν ανέχεται καμία διαφορετι¬ 
κή άποψη πέρα από την δική της και 
με κάθε ευκαιρία επιχειρούν να φιμώ¬ 
σουν, όποιον δεν είναι ΠΚΣ. Αλλά και 
στις φετινές εκλογές των εστιακών 
φοιτητών Ιωαννίνων, μία ημέρα πριν 
την επίθεση, η ΠΚΣ-ΚΝΕ επιχείρησε 
να τρομοκρατήσει με υβρεολόγια και 
τραμπουκισμούς φοιτητές του συλλό¬ 
γου, με σκοπό να εμποδίσει την εκλο¬ 
γική διαδικασία. 

Η λύσσα όμως με την οποία επιτέ¬ 
θηκε η ΠΚΣ στο τελευταίο περιστατι¬ 
κό έχει ξεπεράσει κάθε πολιτικό όριο 
και κάθε όριο ανοχής. Βρίσκεται έξω 
από το φοιτητικό κίνημα και τις διαδι¬ 
κασίες του και πρέπει να απομονωθεί. 
Στρέφεται ενάντια στη δημοκρατική 
λειτουργία των Συλλόγων και των ορ¬ 
γάνων του φοιτητικού συνδικαλισμού. 


φουσκωμένα ενοίκια. Το φοιτητικό κίνημα 
του φθινοπώρου πρέπει να συνεχιστεί και 
να οργανωθεί ακόμα καλύτερα. Μόνο έτσι 
θα μπορέσουμε να μπλοκάρουμε την επι¬ 
βολή διδάκτρων, διαγραφών, αξιολογήσε¬ 
ων και την διάλυση της μέριμνας. 

Η Πανσπουδαστική Κίνηση Συνεργα¬ 
σίας (Π.Κ.Σ.), με το ρεσιτάλ ψεμάτων και 
συκοφαντιών που χρησιμοποιούσε σαν βα¬ 
σική της προεκλογική καμπάνια, αλλά και 
με την διασπαστική πολιτική που ακολου¬ 
θεί αποδοκιμάστηκε από τους φοιτητές και 
σημειώνει πτώση για τέταρτη συνεχόμενη 
χρόνια. Δεν καλούσαν σε κινητοποίηση 
ενάντια στον Νέο Εσωτερικό Κανονισμό, 
προσπάθησαν να τον παρουσιάσουν σαν 
δευτερεύον ζήτημα και κατηγορούσαν 
τις καταλήψεις -και όχι το υπουργείο και 
τις πρυτανικές αρχές- ως την αιτία που οι 
πρωτοετείς φοιτητές δεν είχαν πάρει μέχρι 
τότε δωμάτιο! Όσον αφορά τον Νέο Νόμο 
Πλαίσιο έκανε τα πάντα για να εκτονώσει 
και να διασπάσει τις δράσεις και τις κινητο¬ 
ποιήσεις που ξέσπασαν. Μάλιστα, την ημέ¬ 
ρα των εκλογών, όταν τα μέλη της Π.Κ.Σ. 
κατάλαβαν πως δεν μπορούν να αυξήσουν 
τις ψήφους τους με την λάσπη και την συ¬ 
κοφαντία για τους αγώνες του Συλλόγου, 
προσπάθησαν να διαλύσουν την εκλογική 
διαδικασία, με τραμπουκισμούς, χυδαία 
υβρεολόγια, και απειλές. 

Τα αποτελέσματα των εκλογών απο¬ 
κτούν ιδιαίτερη σημασία, ακριβώς γιατί 
πραγματοποιούνται σε μια δύσκολη περίο¬ 
δο για τη νεολαία και το φοιτητικό κίνημα. 


Στρέφεται ενάντια σε όλους όσους θέ¬ 
λουν να παλέψουν για δημόσια δωρε¬ 
άν παιδεία, δημοκρατικές ελευθερίες 
και δικαιώματα. Για την ΠΚΣ όταν η 
συκοφαντία και τα ψέματα δεν αρ- 
κούν, χρησιμοποιεί τραμπουκισμούς 
με πρακτικές και φρασεολογία που 
θυμίζουν μέλη «υποκόσμου». Αυτός 
ήταν πάντα και θα είναι ο σταλινισμός. 

Αυτές οι πρακτικές αποτελούν απ’ 
ότι φαίνεται την μοναδική λύση για 
τα μέλη της ΠΚΣ/ΚΝΕ όταν αδυνα¬ 
τούν να απαντήσουν στην πολιτική 
αντιπαράθεση που εκφράζεται μέσα 
στους φοιτητικούς συλλόγους. Τελικά 
αποτελεί την καλύτερη βοήθεια στην 
κυβέρνηση για να διαλύσει τον φοι¬ 
τητικό συνδικαλισμό και τις παρατά¬ 
ξεις και να φέρει τα δίδακτρα και την 
αστυνομία μέσα στις σχολές. 

Η ΣΣΠ παρεμβαίνοντας με διακρι- 
τό σχέδιο μέσα στο φοιτητικό κίνημα, 
έχει πρωτοστατήσει στην οργάνω¬ 
ση αγώνων ενάντια στο Νέο Νόμο 


Η κυβέρνηση της Νέας Δημοκρατίας έχο¬ 
ντας ψηφίσει μια σειρά αντιεκπαιδευτικών 
μέτρων ετοιμάζεται να δώσει το τελειωτικό 
χτύπημα στη δημόσια και δωρεάν Παιδεία 
με τον νέο Νόμο Πλαίσιο της Κεραμέως. 
Απέναντι σε αυτήν την επίθεση πρέπει να 
οικοδομήσουμε ένα μαζικό φοιτητικό κί¬ 
νημα πάνω σε τρία βασικά αιτήματα: «Όχι 
στα δίδακτρα», «όχι στο νέο νόμο πλαίσιο», 
«επαναφορά του ασύλου». Ο Σύλλογος 
των Εστιακών Φοιτητών Ιωαννίνων μπο¬ 
ρεί να δώσει το παράδειγμα, να δείξει πως 
με τον σωστό πολιτικό προσανατολισμό, 
οι φοιτητές μπορούν να ανασυγκροτήσουν 
τους Συλλόγους τους, να παλέψουν μέσα 
από αυτούς και να πετύχουν σημαντικές 
κατακτήσεις. 

Η ΣΣΠ θα συνεχίσει να παλεύει με 
όλες τις δυνάμεις της για την ανάπτυξη 
του φοιτητικού κινήματος μέσα από την 
ανασυγκρότηση και την ανασύνθεση των 
φοιτητικών συλλόγων, ώστε να ξαναγίνουν 
πραγματικά όργανα στα χέρια των φοιτη¬ 
τών. Για να υπερασπιστούμε τα δικαιώματα 
και τις κατακτήσεις μας, πρέπει να δυναμώ¬ 
σουμε τον Σύλλογο ώστε να δυναμώσουμε 
τους αγώνες μας. Να μπλοκάρουμε τα σχέ¬ 
δια Κυβέρνησης/ΕΕ/μνημονίων για τσάκι¬ 
σμα του μέλλοντος και των δικαιωμάτων 
μας, υπερασπίζοντας τα με τη συλλογική 
μας πάλη. Να αγωνιστούμε ενάντια στα 
μνημόνια, την φτώχεια και την ανεργία, για 
σπουδές, εργασία και μέλλον με αξιοπρέ¬ 
πεια. 


Πλαίσιο και έχει βοηθήσει στην προ¬ 
σπάθεια του φοιτητικού κινήματος να 
απαντήσει στην επίθεση της κυβέρ¬ 
νησης. Αυτό είναι που ενόχλησε τόσο 
πολύ την ΠΚΣ/ΚΝΕ και τους οδήγησε 
να επιτεθούν με τέτοιο μένος απένα¬ 
ντι σε μέλη της ΣΣΠ. Δεν θα τους πε¬ 
ράσει! Υπερασπιστήκαμε και θα συνε- 
χίσουμε να υπερασπιζόμαστε τις ιδέες 
μας, τις κατακτήσεις και τα δικαιώμα¬ 
τα των φοιτητών, την δημοκρατική 
λειτουργία των συλλόγων ενάντια σε 
όποιον τα απειλεί. 

Ωστόσο ως ΣΣΠ, σε αντίθεση φυ¬ 
σικά με την ΠΚΣ/ΚΝΕ, δεν ξεχνάμε 
ότι ο βασικός μας αντίπαλος, είναι η 
κυβέρνηση, τα μνημόνια και η αστική 
τάξη που ετοιμάζονται να διαλύσουν 
την δημόσια και δωρεάν εκπαίδευση. 
Απέναντι σε αυτήν την επίθεση το 
φοιτητικό κίνημα χρειάζεται να ορ¬ 
γανωθεί και να παλέψει με μαχητικά 
μέσα πάλης και βασικά αιτήματα που 
θα συσπειρώνουν τους φοιτητές: «Να 
μην περάσει ο νόμος Κεραμέως» και 
«επαναφορά του ασύλου». Σε αυτούς 
τους αγώνες δεν χωρούν όσοι χτυ¬ 
πούν αγωνιστές και διαλύουν τους 
συλλόγους, διώχνοντας τους φοιτητές 
από το κίνημα και τους αγώνες. Αυτοί 
καταλήγουν να βοηθούν το αντίπαλο 
στρατόπεδο! 


Τραμπούκικη επίθεση της ΠΚΣ/ΚΝΕ σε μέλη 

των φ.σ. Ιστορικού/Αρχαιολογικού Ιωαννίνων: 

Οι επίγονοι του Σταλινισμού συνεχίζουν 
να χτυπούν αγωνιστές 

12 Εργατική Πάλη 


ΔΙΕΘΝΗ 


Ιανουάριος 2020 


Απεργιακός αναβρασμός 
στη Γαλλία 


Η Γαλλία βρίσκεται εδώ και ένα 
μήνα σε απεργιακό αναβρα¬ 
σμό. Τρεις μεγάλες γενικές 
απεργίες έχουν λάβει χώρα, 
στις 5,10 και 17 /12, ενώ από 
τις 5 του μηνός και μετά οι εργαζόμενοι των 
αστικών συγκοινωνιών του Παρισιού (ΚΑΤΡ) 
και οι εργαζόμενοι του εθνικού σιδηροδρομι¬ 
κού δικτύου (5Ν0Ρ) έχουν ξεκινήσει απεργία 
διάρκειας. Οι απεργίες στρέφονται ενάντια 
στις αντεργατικές μεταρρυθμίσεις του ασφα¬ 
λιστικού που προετοιμάζει η κυβέρνηση. 

Στις απεργιακές κινητοποιήσεις συμμετέ¬ 
χει το σύνολο των γαλλικών συνδικάτων, με 
πρωταγωνιστές το συνδικαλιστικό μέτωπο 
των ΟΟΤ, ΡΟ, δοΐίάώτεε και διάφορες νεολαι- 
ίστικες ομοσπονδίες, και την χλιαρή συμμετο¬ 
χή του συνδικάτου ΟΡϋΤ, του μεγαλύτερου 
στη Γαλλία. Το τελευταίο τάσσεται καταρχήν 
υπέρ της «μεταρρύθμισης» του ασφαλιστικού, 
αντιδρώντας κατά κύριο λόγο στην αύξηση 
των ορίων ηλικίας συνταξιοδότησης, ενώ το 
μέτωπο των υπόλοιπων συνδικαλιστικών ορ¬ 
γανώσεων απαιτεί την απόσυρση του συνό¬ 
λου των προτεινόμενων μεταρρυθμίσεων. 

Οι συμμετοχή και στις τρεις γενικές απερ¬ 
γίες ήταν σημαντική, αν και κατά κύριο λόγο 
τον τόνο τον έδωσε ο δημόσιος τομέας, οι δε 
απεργιακές διαδηλώσεις πολύ μαζικές. Πα- 


ράλληλα, η απεργία των σιδηροδρομικών 
(5ΝΟΡ) και των εργαζόμενων των Μέσων 
Μαζικής Μεταφοράς του Παρισιού (ΚΑΤΡ) 
συνεχίζει με πολύ μεγάλα και εντυπωσιακά 
ποσοστά συμμετοχής, έχοντας παραλύσει τη 
χώρα και το Παρίσι, καθώς ένα μικρό ποσο¬ 
στό τραίνων, λεωφορείων, μετρό και τραμ 
κυκλοφορεί. Οι κλάδοι αυτοί αποτελούν την 
αιχμή του δόρατος του κινήματος και ακο¬ 
λουθούν οι εκπαιδευτικοί, το νοσηλευτικό 
και ιατρικό προσωπικό, οι εργαζόμενοι στα 
ταχυδρομεία και σε διάφορες άλλες δημόσι¬ 
ες υπηρεσίες, που επίσης βρίσκονται σε κι¬ 
νητοποιήσεις διάρκειας. Τα συνδικάτα έχουν 
προκηρύξει ήδη από τις 18/12 μία νέα γενική 
απεργία για τις 9/1. 

Στις 11/12 παρουσιάστηκαν από τον 
πρωθυπουργό Εντουάρντ Φιλίπ το σύνολο 
των συνταξιοδοτικών «μεταρρυθμίσεων» σε 
ειδική συνέντευξη τύπου, όπου σε γενικές 
γραμμές επιβεβαιώθηκαν οι κατευθύνσεις της 
έκθεσης του κυβερνητικού αξιωματούχου επι¬ 
φορτισμένου με τον φάκελο, Ντελαβουά. Ο 
τελευταίος παραιτήθηκε στις 16/12, μετά από 
αποκαλύψεις ότι είχε παραλείψει να δηλώσει 
στο «πόθεν έσχες» του έσοδα από δραστηρι- 
ότητές του στον ιδιωτικό τομέα, παράλληλες 
με τα κυβερνητικά του αξιώματα, και θέσεις 
ευθύνης σε εταιρείες εκπαίδευσης στελεχών 



για ασφαλιστικές εταιρείες. Η κυβέρνηση εμ¬ 
φανίζεται αμετακίνητη, με τον πρωθυπουργό 
να έχει αναλάβει προσωπικά τη σύγκρουση. 
Εντούτοις, υπάρχουν δηλώσεις από διάφορα 
κυβερνητικά στελέχη και από τον ίδιο τον 
πρόεδρο Μακρόν που αφήνουν ανοιχτό το 
ενδεχόμενο ορισμένων τροποποιήσεων, που 
θα «απαλύνουν» την επίθεση για ορισμένους 
κλάδους ή θα μεταθέσουν την εφαρμογή 
διαφόρων όψεων της μεταρρύθμισης. Αυτά 
συνοδεύουν την προσπάθεια διάσπασης του 
μετώπου των συνδικάτων, τροφοδότησης του 
συντεχνιασμού ορισμένων κλάδων και των 
συνδικαλιστικών γραφειοκρατιών, εντέλει 
απόσπασης της ΟΕϋΤ από τις κινητοποιή¬ 
σεις. Έτσι, οι συσκέψεις της κυβέρνησης με τα 
συνδικάτα και εργοδοτικές οργανώσεις είναι 
συνεχείς. Παράλληλα, συκοφαντεί τους απερ¬ 
γούς, κατηγορώντας τους ότι «πολιτικοποι¬ 
ούν τα Χριστούγεννα» καθώς απαιτούσε μια 
«χριστουγεννιάτικη ανακωχή», προσπαθώ¬ 
ντας να κερδίσει την κοινή γνώμη με το μέρος 
της, αφού σύμφωνα με πολλές δημοσκοπή¬ 
σεις η στήριξη ή συμπάθεια στις απεργιακές 
κινητοποιήσεις κυμαίνεται στο 55-65%. 


Η μάχη, στην οποία έχει εμπλακεί το συν¬ 
δικαλιστικό κίνημα και ένα σημαντικό τμή¬ 
μα, παρότι μειοψηφικό, των εργαζομένων, 
που συμμετέχει ενεργητικά στον αγώνα, 
έχοντας την πλατιά στήριξη της εργατικής 
τάξης και των λαϊκών στρωμάτων, μπορεί να 
αποδειχτεί πολύ σημαντική. Πράγματι, όλα 
τα σενάρια είναι ανοιχτά: από τη διατήρη¬ 
σή του νομοσχεδίου, αλλά ξεδοντιασμένου 
λόγω των διαφόρων τροποποιήσεων, που 
θα αναγκαστεί να κάνει η κυβέρνηση υπό το 
βάρος των κινητοποιήσεων, μέχρι την πλήρη 
απόσυρσή του. Πολιτικά, ήδη πίσω από την 
παραίτηση του Ντελαβουά διαφαίνεται η 
παραίτηση του ίδιου του πρωθυπουργού σε 
περίπτωση αποτυχίας. Σε κάθε περίπτωση, η 
πολιτική κρίση του μακρονισμού μεγαλώνει 
και από την άλλη πλευρά τα περιθώρια για 
μια ενίσχυση του εργατικού κινήματος, των 
συνδικαλιστικών και πολιτικών του οργα¬ 
νώσεων διευρύνονται. Επιπλέον, μία νίκη 
ή ένα στόμωμα της επίθεσης θα αποτελέσει 
ένα πολύ σημαντικό παράδειγμα για τους 
εργαζόμενους όλης της Ευρώπης. 


Έξαρση τρομοκρατίας και καταστολής 


Τρομοϋστερία, βία και καταστολή 

Την ίδια στιγμή που κάθε είδους «αγα¬ 
πημένα παιδιά» της εξουσίας, και «άριστοι» 
βουτηγμένοι στα σκάνδαλα και κάθε βρώ¬ 
μικη ανηθικότητα (δολοφόνοι της ΕΛΑΣ 
Κορκονέας και Σαραλιώτης, φασίστες μα¬ 
χαιροβγάλτες της ΧΑ, μαυραγορίτες επι¬ 
χειρηματίες, παιδεραστές και ναρκέμπο- 
ροι) κυκλοφορούν ελεύθεροι, ενάντια στο 
εργατικό κίνημα και σε όσους αγωνίζονται 
εφαρμόζεται ένα μαύρο Κράτος Έκτακτης 
Ανάγκης. 

Με εκατοντάδες προληπτικές προσα¬ 
γωγές και σωρηδόν συλλήψεις, σωματικούς 
ελέγχους στις κινητοποιήσεις, με την εκ¬ 
κένωση καταλήψεων (Μαρούσι, Κουκάκι) 
από πανίσχυρες αστυνομικές δυνάμεις - 
ΜΑΤ, ΟΠΚΕ, ασφαλίτες- με χρήση δακρυ- 
γόνων, κρότου λάμψης ακόμα και πλαστι¬ 
κών σφαιρών (!). Με την παραβίαση ακόμη 
και του οικιακού ασύλου (μετά το πανεπι¬ 
στημιακό, της ΑΣΟΕΕ) στην υπόθεση Ινδα- 
ρέ, τον ξυλοδαρμό και την βίαιη προσαγω¬ 
γή του ίδιου και των γιών του στη ΓΑΔΑ, 
επειδή αρνήθηκαν την είσοδο αστυνομικών 
στο σπίτι τους καθώς δεν είχαν ένταλμα. 
Με τις δεκάδες καταγγελίες που έρχονται 
συνεχώς στην δημοσιότητα για βασανι- 
σμούς προσαχθέντων από την αστυνομία 
(ξεβρακώματα, δημόσιος εξευτελισμός, ξυ¬ 
λοδαρμοί κ.α.). Τα αποθρασυμένα ακροδε¬ 
ξιά παραληρήματα κυβερνητικών στελεχών 
είναι χαρακτηριστικά: «Η αστυνομία μπο¬ 
ρεί να ξεβρακώνει τους «μπαχαλάκηδες» 
κατά την προσαγωγή τους» η τοποθέτηση 
του γνωστού λαομίσητου αργυρώνητου 
δημοσιογράφου και νυν βουλευτή της ΝΔ, 
Μ. Παπαδημητρίου. «Δεν έχετε καταλάβει 
τίποτα. Το θέσαμε στον λαό. Του είπαμε 
ότι θα επιβάλουμε τον νόμο και την τάξη. 
Ότι τελείωσε το κράτος της Άκρας Αριστε- 
ράς και της βίας της. Και τα υλοποιούμε 
αυτά, έχουμε πάρει απευθείας την έγκριση 
του λαού. Αυτή είναι η αλλαγή ιδεολογι¬ 
κού προτύπου», ομιλία στη Βουλή του Υπ. 
Αγροτικής Ανάπτυξης και Τροφίμων και 
γνωστού φασιστοειδούς Μ. Βορίδη. 


Προετοιμάζουν απαγόρευση των 
διαδηλώσεων 

Επιχειρώντας να καλλιεργήσει λογικές 
κοινωνικού αυτοματισμού, ο Μητσοτάκης 
τόνισε στο υπουργικό συμβούλιο που πραγ¬ 
ματοποιήθηκε στις 23/12, πως «πρέπει να 
μπολιάσουμε την κοινωνία με το βασικό 
μήνυμα ότι δεν μπορεί να κλείνει ο δρόμος 
με 50 άτομα». Έχοντας πλήρη κυβερνητική 
κάλυψη στα πρόσφατα περιστατικά αστυνο¬ 
μικής βίας και καταστολής, ο υπουργός Προ. 
Πο. Χρυσοχοΐδης παρουσίασε το εκτρωμα- 
τικό σχέδιο νόμου, με άρωμα χούντας, που 
θα τεθεί σε διαβούλευση μετά τις γιορτές 
και θα επιχειρεί ουσιαστικά την απάγορευση 
των διαδηλώσεων και τον ασφυκτικό έλεγχο 
κάθε μορφής κινητοποίησης από το αστι¬ 
κό κράτος. Με βάση τις επίσημες δηλώσεις 
κυβερνητικών στελέχών και τις μέχρι τώρα 
διαρροές στα ΜΜΕ, το νομοσχέδιο - που 
παραβιάζει ακόμη και τις προβλέψεις του 
αστικού συντάγματος για το δικαίωμα στη 
διαδήλωση, θα περιλαμβάνει τα εξής: 

- η κυβέρνηση θα πρέπει να γνωρίζει εξαρ¬ 
χής βασικές λεπτομέρειες κάθε διαδήλωσης, 
όπως είναι για παράδειγμα το ονοματεπώνυ¬ 
μο του διοργανωτή της, ο οποίος ορίζεται ως 
ο «υπεύθυνος συνάθροισης» και θα φέρει και 
νομικές ευθύνες. 

- καθιερώνεται η υποχρέωση έγκαιρης (48 
ώρες πριν) γνωστοποίησης της δημόσιας 
συνάθροισης (!) στην κατά τόπο αρμόδια 
αστυνομική αρχή από τον οργανωτή της, 
ενώ επιτρέπεται η επιβολή περιορισμών αν 
«η δυσανάλογα μεγάλη διατάραξη προκαλεί 
πρόβλημα στην κοινωνικοοικονομική ζωή 
της περιοχής». 

- η κυβέρνηση θα αποφασίζει εάν η διαδήλω¬ 
ση θα πραγματοποιηθεί σε κεντρικούς δρό¬ 
μους ή ακόμα και σε πεζοδρόμιο με βάση τον 
όγκο της «ώστε να ενημερώνονται οι πολίτες 
για να αποφεύγουν δρόμους με κίνηση» (!). 


- προβλέπεται η παρουσία εισαγγελέα καθ’ 
όλη τη διάρκεια της διαδήλωσης, ο οποίος θα 
εξασφαλίζει... «την τήρηση της νομοθεσίας» 
και θα έχει τη δυνατότητα να υποδεικνύει 
ακόμα και εναλλακτικές διαδρομές. 

- Η «αναλογικότητα στην κατάληψη δημόσι¬ 
ου χώρου» θεωρείται το «κλειδί» του νομο¬ 
σχεδίου. Οι «μικρές» πορείες θα γίνονται σε 
μια λωρίδα, οι «μικρότερες» στο πεζοδρόμιο, 
ενώ οι «μεγάλες» θα γίνονται σε συγκεκριμέ¬ 
νο τόπο και διαδρομή, χωρίς να είναι ακόμα 
σαφές πώς αυτό θα ορίζεται. 

Επιβάλλουν το Δόγμα «Νόμος 
& Τάξη», ενισχύουν το Κράτος 
Έκτακτης Ανάγκης 

Η κυβέρνηση της ΝΔ -μαζί με τμήματα 
του κρατικού μηχανισμού και συμμάχους 
τους κάθε λογής αντιδραστικούς και ακρο- 
δεξιούς- ακολουθεί πιστά την επιβολή του 
δόγματος «Νόμος και Τάξη» και ενισχύ¬ 
ει συνεχώς το Κράτος Έκτακτης Ανάγκης, 
αξιοποιώντας όλο το οπλοστάσιο που κλη¬ 
ρονόμησε από τον ΣΥΡΙΖΑ (ενισχυόμενες 
δυνάμεις καταστολής [ΜΑΤ, ΔΙΑΣ], νομικό 
μνημονιακό πλαίσιο κ.ά.). 

Δεν είναι «μεμονωμένα» ή «τυχαία περι¬ 
στατικά» η συνεχής αντιδημοκρατική αναδί¬ 
πλωση, η τρομοκράτηση των οργανώσεων, 
των αγωνιστών και των μεταναστών, ο πε¬ 
ριορισμός απεργιών και διαδηλώσεων, η κα¬ 
τάργηση του ασύλου, η κατασυκοφάντηση 
και η επίθεση στους συνδικαλιστές, η αποπο¬ 
λιτικοποίηση του «δεν υπάρχει εναλλακτική» 
που ανοίγει τον δρόμο στον κοινωνικό κανι¬ 
βαλισμό. 

Πάγια τακτική αποτελεί και να φορτώνο¬ 
νται ένα σωρό κατηγορίες σε όσους η αστυ¬ 
νομία συλλαμβάνει πριν ή και μετά από δια¬ 
δηλώσεις ή εκκενώσεις καταλήψεων κ.λπ. Τα 
κακουργήματα και τα πλημμελήματα ακόμα 
και σε περαστικούς δεν αποτελούν ούτε αυτά 


μεμονωμένα περιστατικά. Η βιομηχανία κα¬ 
τασκευής ενόχων καλά κρατεί με ιδιαίτερη 
προτίμηση ενάντια σε συνδικαλιστές, αγω¬ 
νιστές, εργαζόμενους και μετανάστες. Η κυ¬ 
βέρνηση των δήθεν «αρίστων» συνεχίζει να 
κλιμακώνει την αστυνομοκρατία, την άγρια 
επίθεση στα πιο στοιχειώδη δημοκρατικά δι¬ 
καιώματα και ελευθερίες την ίδια στιγμή που 
δίνει γη και ύδωρ στο κεφάλαιο και στους 
επιχειρηματίες, διαλύοντας και ξεπουλώντας 
ότι έχει απομείνει από δημόσιο πλούτο, τσα¬ 
κίζοντας δικαιώματα και κατακτήσεις των ερ¬ 
γαζομένων και της νεολαίας. 

Αυτή η τακτική είναι το απαραίτητο συ¬ 
μπλήρωμα στην ούλτρα-νεοφιλελεύθερη 
επέλασή της, στο μνημονιακό καθεστώς και 
στο Νέο Σύστημα Εκμετάλλευσης που πατά¬ 
ει στο λαιμό την εργατική τάξη. Η αστυνο¬ 
μική βία και η προσπάθεια καταστολής κάθε 
αντίστασης, κινητοποίησης και διαμαρτυρί¬ 
ας, στην Ελλάδα αλλά και σε ολόκληρο τον 
κόσμο, είναι ένας μόνιμος μηχανισμός μνη- 
μονιακής πειθάρχησης και καθυπόταξης των 
εργαζομένων, της νεολαίας και των φτωχών 
λαϊκών στρωμάτων. Αυτός είναι ο μοναδικός 
τρόπος διακυβέρνησης που έχει απομείνει σε 
μία αστική ελίτ, που βουλιάζει μέσα στην πα¬ 
ρακμή και την κρίση, και η μόνη πολιτική της 
είναι η ωμή, βίαιη και συστηματική λεηλασία 
των κατακτήσεων και δικαιωμάτων της εργα¬ 
τικής τάξης. 

Δεν θα τους περάσει! 

Οι εργαζόμενοι, οι φτωχοί, οι νέοι πρέπει 
να απαντήσουμε και θα απαντήσουμε με την 
ενότητα και τους αγώνες μας, εμπνεόμενοι 
από τους εργαζόμενους και τη νεολαία που 
εξεγείρονται ενάντια στην φτώχεια, την εξα¬ 
θλίωση και την καταστολή από τη Γαλλία και 
το Λίβανο ως την Χιλή! Για να υπερασπίσου¬ 
με αποτελεσματικά τα δημοκρατικά μας δι¬ 
καιώματα και να τσακίσουμε το μνημονιακό 
ΚράτοςΈκτακτης Ανάγκης. 

- Όλοι στον Αγώνα 

- Με ένα Ενιαίο Ταξικό Μέτωπο, 
να επιβάλλουμε μαχητικά τις 
ελευθερίες μας 

ΙΡΑΝ 


ΙμπεριαΑισιικη δολοφονία Σουλεϊμανί από τις ΗΠΑ 

Η Μέση Ανσιολή σε κόκκινο συναγερμό 



Λ ίγες μόλις ώρες 
μετά την υπογρα¬ 
φή στην Αθήνα 
της τυχοδιωκτι¬ 
κής και επικίνδυνης συμφωνίας 
του ενεργειακού αγωγού Επεΐ 
Μεά μεταξύ Ελλάδας, Ισραήλ, 

Κύπρου υπό την επίβλεψη των 
ΗΠΑ, ο αμερικάνικος ιμπεριαλι¬ 
σμός προχώρησε σε ακόμα ένα 
στυγνό έγκλημα, σε μια πράξη 
ιμπεριαλιστικής τρομοκρατίας 
που βάζει κυριολεκτικά φωτιά 
σε όλη την Μέση Ανατολή και 
φέρνει όλο και πιο κοντά τον 
κίνδυνο του πολέμου. Με επίθε¬ 
ση στο διεθνές αεροδρόμιο της 
Βαγδάτης (άλλη μια κατάφωρη 
παραβίαση της ιρακινής κυριαρ¬ 
χίας) τη νύχτα της Πέμπτης προς Παρασκευή 3/1 
οι ΗΠΑ εξόντωσαν φανούς και ιρακινούς αξιω- 
ματούχους ανάμεσά τους τον φανό στρατηγό Κα- 
σίμ Σουλεϊμανί, επικεφαλή της Δύναμης Κούντς 
(«Ιερουσαλήμ») των Φρουρών της Επανάστασης. 
Σύμφωνα με την ανακοίνωση του φακινού στρα¬ 
τού η επίθεση έγινε με τρεις ρουκέτες οι οποίες 
έπληξαν το διεθνές αεροδρόμιο της Βαγδάτης, 
κοντά σε αίθουσα διαχείρισης αερομεταφερόμε- 
νου φορτίου, με αποτέλεσμα να εκραγούν δύο αυ¬ 
τοκίνητα, να σκοτωθούν 8 άνθρωποι και να τραυ¬ 
ματιστούν σοβαρά άλλοι 12. 

Αυτή η στυγνή δολοφονία των ΗΠΑ έρχεται 
σε μια στιγμή που με πρωτοβουλία των φακινών 
σιϊτικών οργανώσεων η ένταση των προηγούμε¬ 
νων ημερών στο Ιράκ είχε αποκλιμακωθεί. Τα γε¬ 
γονότα που είχαν προηγηθεί ήταν μια επίθεση με 
ρουκέτες των σιϊτών με έναν νεκρό αμερικανό, η 
ανταπάντηση στην συνέχεια των ΗΠΑ σε Ιράκ 
και Συρία εναντίον στόχων της Χεζμπολάχ με 25 
νεκρούς και τέλος η πολιορκία της πρεσβείας των 
ΗΠΑ στην Βαγδάτη που λειτούργησε από μέρος 
των σιϊτικών πολιτοφυλακών ως μια απάντηση 
ενάντια στην επιθετικότητα των ΗΠΑ επιλέγο¬ 
ντας με αυτή την ενέργεια (χωρίς να αφήσουν 
ανθρώπινες απώλειες) την αναστολή των διαδη¬ 
λώσεων. Η εγκληματική ενέργεια των ΗΠΑ με 
την οποία δολοφονούνται ο Σουλεϊμανί αλλά και 
η σϊίτική φακινή ηγεσία η οποία τον υποδεχόταν 
στο αεροδρόμιο τινάζει κυριολεκτικά στον αέρα 
ολόκληρη την Μέση Ανατολή και την ευρύτερη 
περιοχή. 

Με διάγγελμα του το βράδυ της Παρασκευής 
(3/1) ο Τραμπ συνέχισε να ρίχνει λάδι στην φω¬ 
τιά χαιρετίζοντας την δολοφονία του Σουλεϊμανί 
και δηλώνοντας πως τον σκότωσε «για να σταμα¬ 
τήσει έναν πόλεμο και όχι για να ξεκινήσει έναν 
καινούργιο». Παρόλα αυτά ανακάλεσε τους αμε- 
ρικανούς πολίτες να εγκαταλείψουν το Ιράκ ενώ 
παράλληλα ενισχύονται τα αμερικάνικα στρα¬ 
τεύματα στη Μέση Ανατολή με επιπλέον 3.500 οι 
οποίοι θα προέρχονται από την 82η Αερομεταφε- 
ρόμενη Μεραρχία. Η κατάσταση που δημιουργεί- 
ται από τον Αμερικάνικο Ιμπεριαλισμό στη Μέση 
Ανατολή ηχεί τα τύμπανα του πολέμου. 

Οι αντιδράσεις σε Ιράκ και Ιράν ήταν άμεσες 
με χιλιάδες να διαδηλώνουν στους δρόμους ζη¬ 
τώντας εκδίκηση. Το Ανώτατο Εθνικό Συμβούλιο 
Ασφαλείας του Ιράν σε ανακοίνωση του ανέφερε 
πως αυτή η δολοφονία αποτελεί πράξη πολέμου 
και πως «η Αμερική πρέπει να ξέρει ότι η εγκλημα¬ 
τική επίθεσή της εναντίον του στρατηγού Σουλεϊ- 
μανί ήταν το σοβαρότερο λάθος της χώρας (...) 


Αυτοί οι εγκληματίες θα υποστούν τη σκληρή εκ¬ 
δίκηση (...) στο σωστό μέρος και τη σωστή στιγ¬ 
μή». 

Ο Σουλεϊμανί δεν ήταν απλά ένας υψηλά ιστά- 
μενος αξιωματικός αλλά ένα πρόσωπο κλειδί 
στην ιρανική ηγεσία. Ως αρχηγός της «Δύναμης 
Κουτς» των Φρουρών της Επανάστασης ήταν επί 
της ουσίας ο δεύτερος ισχυρότερος άνδρας στην 
Τεχεράνη μετά τον Αγιατολάχ Αλί Χαμενεΐ. Επι¬ 
πλέον θεωρείται αναντικατάστατος στις πολιτι- 
κοστρατιωτικές σχέσεις του Ιράν με τις χώρες τις 
Μέσης Ανατολής (Λίβανο, Συρία, Ιράκ, Υεμένη) 
και είχε παίξει καθοριστικό ρόλο στην ήττα του 
1515 και την επικράτηση του Άσαντ στην Συρία. 
Η απώλεια του είναι ένα ισχυρότατο πλήγμα στο 
Ιράν και με αυτή την έννοια δεν μπορεί να μείνει 
αναπάντητη με ότι αυτό μπορεί να σημαίνει για 
τις εξελίξεις στην ευρύτερη περιοχή, ιδιαίτερα στα 
Στενά του Χορμούζ που βρίσκονται συγκεντρω¬ 
μένες οι αμερικανικές δυνάμεις. 

Οι εξελίξεις αυτές φέρνουν όλο και πιο κο¬ 
ντά τον κίνδυνο ενός ανεξέλεγκτου πολέμου. Η 
κατάσταση γίνεται ιδιαίτερα επικίνδυνη και για 
τις εργαζόμενες και λαϊκές μάζες στην Ελλάδα. 
Η κυβέρνηση Μητσοτάκη προχωράει με γοργά 
βήματα στον δρόμο που έστρωσε ο ΣΥΡΙΖΑ και 
ο Τσίπρας, σε μια στρατηγική συμμαχία της χώ¬ 
ρας με το κράτος τρομοκράτη του Ισραήλ και την 
στυγνή δικτατορία της Αιγύπτου μετατρέποντας 
ταυτόχρονα την χώρα σε μια απέραντη στρατιω¬ 
τική βάση των ΗΠΑ. Είναι χαρακτηριστικό πως ο 
σφαγέας χιλιάδων παλαιστινιών Νετανιάχου φεύ¬ 
γοντας εσπευσμένα από την Ελλάδα ένιωσε άνε¬ 
τα να προχωρήσει σε δηλώσεις για την δολοφονία 
Σουλεϊμανί εντός της ελληνικής επικράτειας, στο 
αεροδρόμιο Ελ. Βενιζέλος. Στις δηλώσεις του τό¬ 
νισε πως «οι ΗΠΑ είχαν το δικαίωμα να υπερασπι- 
σθούν εαυτές σκοτώνοντας τον φανό στρατιωτικό 
διοικητή Κασίμ Σουλεϊμανί», και πως «ο πρόεδρος 
Τραμπ αξίζει τα εύσημα γιατί ενήργησε γρήγορα, 
σθεναρά και αποφασιστικά. Το Ισραήλ παραμένει 
στο πλευρό των ΗΠΑ στον δίκαιο αγώνα τους 
για ειρήνη, ασφάλεια και αυτοάμυνα». Η ωμότητα 
με την οποία έθεσε το ζήτημα ο Νετανιάχου δεν 
εκφράζει άραγε το σύνολο των «συμμάχων» που 
δεν τολμούν να πουν τα πράγματα με το όνομα 
τους; Δεν πρέπει άραγε αυτή η ωμότητα να αποτε- 
λέσει κόκκινο αντιπολεμικό συναγερμό για τους 
εργαζόμενους, τα φτωχά λαϊκά στρώματα και την 
νεολαία στην χώρα μας που τέτοιες «συμμαχίες» 
την οδηγούν με μαθηματική ακρίβεια σαν πρόβα¬ 
το στην σφαγή; 

ΟΡΓΑΝΩΣΗ ΚΟΜΜΟΥΝΙΣΤΩΝ 
ΔΙΕΘΝΙΣΤΩΝ ΕΛΛΑΔΑΣ 



στον κόσμο... 


ΚΟΛΟΜΒΙΑ 

Στο κύμα εξεγέρσεων και διαδηλώσεων στη Λατινική 
Αμερική μπήκε και η Κολομβία από τα τέλη Νοέμβρη, με 
τους εργαζόμενους, τα φτωχά λαϊκά στρώματα, τη νεολαία 
και τους ιθαγενείς να συμμετέχουν μαζικά στο κίνημα, σε 
βαθμό που έχει να συμβεί από τη δεκαετία του '70. 

Ο 43χρονος πρόεδρος Ιβάν Ντούκε, εκλεκτός του αμε¬ 
ρικάνικου ιμπεριαλισμού και διάδοχος-ανδρείκελο του 
ακροδεξιού πρώην προέδρου Ουρίμπε, κατάφερε να απο- 
δοκιμάζεται από το 70% της κοινωνίας μόλις 15 μήνες μετά 
την ανάληψη της εξουσίας, ενώ στήριξε και αναγνώρισε το 
πραξικόπημα του Γουαϊδό και την ανατροπή του Μοράλες. 

Οι διαδηλωτές αγωνίζονται ενάντια στο νεοφιλελεύθε¬ 
ρο πακέτο μέτρων, που περιλαμβάνει περαιτέρω ελαστικο- 
ποίηση της αγοράς εργασίας, μισθό στο 75% του βασικού 
για τους νέους, μεταρρυθμίσεις στο ασφαλιστικό που φέρ¬ 
νουν την ιδιωτικοποίησή του και φοροαπαλλαγές για την 
πλούσια ελίτ. Η αρχή έγινε με γενική απεργία στις 21/11 και 
από τότε, για τουλάχιστον 15 μέρες, ο λαός της Κολομβίας 
διαδήλωνε καθημερινά στους δρόμους, ενώ πραγματοποιή¬ 
θηκαν άλλες δύο γενικές απεργίες (23/11 και 3/12). 

Ο Ντούκε απάντησε από την πρώτη μέρα με σκληρή κα¬ 
ταστολή. Το εξοργιστικό αποτέλεσμα είναι χίλιοι τραυματίες 
και 5 νεκροί, ανάμεσά τους ο 17χρονος Ντίλαν Κρους, που 
τραυματίστηκε στο κεφάλι από μεταλλικό περίβλημα βλή¬ 
ματος δακρυγόνου και τελικά πέθανε, αποτελώντας πλέον 
σύμβολο αγώνα για τον κολομβιανό λαό. Επιβλήθηκε, ακό¬ 
μη, απαγόρευση της κυκλοφορίας στην πρωτεύουσα Μπο¬ 
γκοτά, με περιπολίες του στρατού. 

Οι διαδηλωτές συνέχισαν τις πολύμορφες κινητοποιή¬ 
σεις με δύο μεγάλες συναυλίες-διαδηλώσεις στις 8 και 22 
Δεκεμβρίου. Τις κινητοποιήσεις συντονίζει η Εθνική Επι¬ 
τροπή Απεργίας, που αποτελεί συσπείρωση εκατοντάδων 
εργατικών, αγροτικών, ιθαγενικών και φοιτητικών οργανώ¬ 
σεων και έχει συναντηθεί με την κυβέρνηση 4 φορές χωρίς 
αποτέλεσμα. Τα αιτήματα συνοψίζονται στην απόσυρση του 
πακέτου μέτρων, την αύξηση των δαπανών για την εκπαί¬ 
δευση, τη διάλυση των μονάδων καταστολής Ε5ΜΑΩ, τον 
τερματισμό των αθρόων δολοφονιών ακτιβιστών και ηγε¬ 
τών ιθαγενικών κοινοτήτων και την τήρηση από τον Ντούκε 
της ειρηνευτικής συμφωνίας του 2016 με τους αντάρτες των 
Επαναστατικών Ενόπλων Δυνάμεων της Κολομβίας-Λαϊκός 
Στρατός (ΓΑΚΩ-ΕΡ). 

Ενδεικτικό του κράτους-τρομοκράτη της Κολομβίας εί¬ 
ναι ότι ο αριθμός των δολοφονηθέντων ιθαγενών ηγετών, 
αγωνιστών και ανταρτών έχει φτάσει τους 777 μόνο τα 
τελευταία τρία χρόνια. Η ανάπτυξη του εργατικού και νε- 
ολαιίστικου κινήματος και μια νίκη του, με ανατροπή του 
Ντούκε ή έστω των πολιτικών που προσπαθεί να επιβάλει, 
θα αποτελέσει μια πολύ σημαντική εξέλιξη, βάζοντας φρένο 
στα σχέδια του αμερικάνικου ιμπεριαλισμού και των αστι¬ 
κών τάξεων της περιοχής, ενώ δείχνει τη δύναμη των κινη¬ 
μάτων και πώς αυτά αλληλοτροφοδοτούνται κερδίζοντας 
νέα δυναμική για το εργατικό κίνημα στη Λατινική Αμερική 
και παγκόσμια. 

ΙΣΠΑΝΙΑ 

Μεγάλη διαδήλωση για τη σωτηρία της Γης πραγμα¬ 
τοποιήθηκε στη Μαδρίτη στις 6/12, με αφορμή την 5 η Διά¬ 
σκεψη για την Κλιματική Αλλαγή (ΩΟΡ 25). Οι διαδηλωτές 
έφτασαν τους 500.000, με την αστυνομία να βλέπει 15.000! 
Στη συγκέντρωση συμμετείχαν και διαδηλωτές από τη Χιλή, 
που φώναξαν συνθήματα κατά του προέδρου Πινιέρα, κατη¬ 
γορώντας τον για τις δολοφονίες διαδηλωτών και φωνάζο- 
ντας συνθήματα εναντίον της δεξιάς πολιτικής του. Συμμε¬ 
τείχαν ακόμη αυτόχθονες από τον Παναμά, που τόνισαν ότι 
είναι οι πρώτοι που επηρεάζονται από την περιβαλλοντική 
κρίση. 

Η Διάσκεψη για άλλη μια φορά δεν κατέληξε σε ουσια¬ 
στικές δεσμεύσεις και μέτρα, φανερώνοντας την εγκληματι¬ 
κή τύφλωση των αστικών τάξεων μπροστά στην επερχόμενη 
καταστροφή. Για πρώτη φορά στην ιστορία, ένα κοινωνικό 
σύστημα απειλεί την ίδια την ύπαρξη της ανθρωπότητας, 
κάνοντας την ανατροπή του καπιταλισμού αναγκαία και 
επείγουσα. 

Αλγερία: το κίνημα δεν αναγνωρίζει τις νόθες εκλογές του καθεστώτος 



Από τις 22 Φεβρουάριου 2019, οι ερ¬ 
γαζόμενοι, η νεολαία και τα φτωχά λαϊκά 
στρώματα της Αλγερίας βρίσκονται στους 
δρόμους, ενάντια στο καθεστώς που επί 
δεκαετίες λυμαίνεται τη χώρα. Οι πορείες 
που επί σχεδόν έναν χρόνο οργανώνονται 
κάθε Παρασκευή (ημέρα προσευχής και 
αργίας για τους μουσουλμάνους) πυροδό¬ 
τησαν μαζικές απεργίες και κινητοποιήσεις 
σε πολλούς κλάδους εργαζομένων (εκ¬ 
παίδευση, υγεία, πετροχημική βιομηχανία 
κ.ά.) και στους φοιτητές και το κίνημα έχει 
ήδη πετύχει μια πρώτη πολύ σημαντική 
νίκη, αναγκάζοντας τον επί 20 χρόνια πρό- 
εδρο-δικτάτορα Αμπντελαζίζ Μπουτεφλί- 
κα να παραιτηθεί. 

Οι αντιδραστικές δυνάμεις συσπειρώ¬ 
θηκαν γύρω από τον στρατό και συγκρό¬ 
τησαν μεταβατική κυβέρνηση, με επικε¬ 
φαλής τον Αμπντελκαντέρ Μπενσαλά, 
πρόεδρο του ενός από τα δύο σώματα του 
κοινοβουλίου και πρώην πρωθυπουργό 
υπό τον Μπουτεφλίκα. Στην προσπάθειά 
τους να σταθεροποιήσουν και να ελέγξουν 
ξανά την κατάσταση, προκήρυξαν προε¬ 
δρικές εκλογές για τις 12 Δεκέμβρη 2019. 
Χαρακτηριστικό για το πόσο «αδιάβλη¬ 
τες» ήταν αυτές οι εκλογές είναι ότι το λε¬ 
γόμενο Συνταγματικό Συμβούλιο ενέκρινε 
μόνο πέντε υποψηφιότητες, όλοι πρωθυ¬ 
πουργοί και υπουργοί του Μπουτεφλίκα, 
απορρίπτοντας όλους τους υπόλοιπους, 


ειδικά όσους αναφέρο¬ 
νταν στο κίνημα και την 
αριστερά. Στις εκλογές- 
παρωδία συμμετείχαν 
μόνο 9.760.000 ψηφοφό¬ 
ροι από τα πάνω από 24 
εκατομμύρια εγγεγραμ¬ 
μένους και από όσους 
ψήφισαν πάνω από 1,2 
εκατομμύρια έριξαν άκυ¬ 
ρο ψηφοδέλτιο! «Πρό¬ 
εδρος» αναδείχθηκε ο 
Ματζίντ Τεμπούν, ένα από τα πιο διεφθαρ¬ 
μένα στελέχη του καθεστώτος, με 58%. 

Στην προσπάθεια ακύρωσης των νό¬ 
θων εκλογών και στις προοπτικές του 
κινήματος αναφέρεται η ανακοίνωση 
που ακολουθεί, από το Σοσιαλιστικό 
Κόμμα Εργαζομένων (Ρατίί δοααΐίκίε άε 
ΤταναίΠευτδ), αλγερίνικο τμήμα της Ενιαί¬ 
ας Γραμματείας της 4 ης Διεθνούς, η οποία 
δημοσιεύθηκε στο ηλεκτρονικό περιοδικό 
Ιηΐετηαΐίοπαΐ νίε\νροίπΐ. 

Ο λαός δεν αναγνωρίζει τις 
εκλογές του συστήματος, 
ώρα για αυτοοργάνωση 

Στις 12 Δεκέμβρη 2019, η κυβέρνηση 
που κατέχει ντε φάκτο την εξουσία, με τη 
στήριξη του γενικού επιτελείου του στρα¬ 
τού, οργάνωσε εκλογές. Κινητοποίησε 
όλες τις δυνάμεις που έχει στη διάθεσή 
της, από πλευράς σωμάτων ασφαλείας και 
ελεγχόμενων από αυτή δικτύων, ώστε να 
επιβάλει τη διεξαγωγή τους. Όμως σε ολό¬ 
κληρη την Αλγερία, ο λαός βγήκε στους 
δρόμους για να πει όχι στις εκλογές που 
οργανώθηκαν από το προηγούμενο καθε¬ 
στώς. 

Την Πέμπτη 12 Δεκεμβρίου, ο λαός 
διακήρυξε ότι αντιστέκεται σε όλες τις εκ¬ 
στρατείες εκφοβισμού, την επίσημη προ¬ 
παγάνδα όλων των τηλεοπτικών καναλιών 


και εφημερίδων, που επί δύο εβδομάδες εί¬ 
χαν εξαπολύσει εκστρατεία παραπληροφό¬ 
ρησης περί υποτιθέμενης επέμβασης της 
Ευρωπαϊκής Ένωσης, χρησιμοποιώντας το 
σκιάχτρο του αυτονομιστικού κινήματος 
της Καμπύλια και άλλες μεθόδους εκφο¬ 
βισμού, ώστε να τρομοκρατήσουν τον λαό 
και να τον ωθήσουν να ψηφίσει. 

Ο λαός ψήφισε στους δρόμους 

Ήμασταν χιλιάδες στην Κωνσταντίνη, 
σε μια από τις μεγαλύτερες διαδηλώσεις 
που έχουν γίνει ποτέ σε αυτή την περιο¬ 
χή. Ήμασταν εκατοντάδες χιλιάδες στο 
Αλγέρι, σε όλη τη διάρκεια της ημέρας και 
μέχρι αργά τη νύχτα. Και σε όλη την Αλ¬ 
γερία. Στην Καμπύλια, ειδικά στην Μπε- 
τζάια όπου οργανώθηκε γενική απεργία, η 
ψηφοφορία δεν έγινε. Δεν άνοιξε κανένα 
εκλογικό κέντρο, εκτός από ένα κοντά σε 
έναν στρατώνα, όπου αναγκάστηκαν να 
γκρεμίσουν έναν τοίχο του στρατοπέδου, 
έτσι ώστε οι στρατιώτες να πάνε κρυφά να 
ψηφίσουν. 

Η χτεσινή εκλογική ημέρα ήταν συ¬ 
νεπώς ένα μεγάλο βήμα, ήταν όμως κάτι 
προβλέψιμο. Σήμερα ο αγώνας συνεχίζε¬ 
ται, προβάλλοντας πιο πολύ από ποτέ την 
ανάγκη για τη δική μας οργάνωση. Γιατί 
χτες είδαμε ότι σε όλες τις περιοχές, όλους 
τους δήμους, όλα τα μέρη όπου υπήρχαν 
δομές αυτοοργάνωσης, λαϊκές επιτροπές, 
δεν πραγματοποιήθηκε ψηφοφορία. Μά¬ 
λιστα η ψηφοφορία ματαιώθηκε χωρίς να 
χρειαστεί άσκηση βίας. 

Η οργάνωση στην ημερήσια 
διάταξη περισσότερο από ποτέ 

Την ίδια στιγμή που απαιτούμε «κάτω 
το σύστημα», πρέπει να οικοδομούμε την 
εναλλακτική σε αυτό το σύστημα. Δεν 
μπορεί κάποιος να οραματίζεται την ανα¬ 
τροπή ενός συστήματος χωρίς να έχει 


προετοιμάσει ένα εναλλακτικό σύστημα, 
δηλαδή μια λαϊκή εξουσία βασισμένη στην 
αυτοοργάνωση, με εργοστασιακές επι¬ 
τροπές, μαχητικά συνδικάτα και ιδιαίτερα 
λαϊκές επιτροπές σε όλες τις περιοχές της 
Αλγερίας. Μέσα από τη δυναμική της οι¬ 
κοδόμησης της αυτοοργάνωσης θα αντι- 
κατασταθεί το υπάρχον σύστημα. 

Σκοπεύουν να ανακηρύξουν νικητή 
έναν από τους πέντε υποψήφιους προέ¬ 
δρους, που όλοι τους προέρχονται από το 
ίδιο καθεστώς, που ήταν πρωθυπουργοί, 
υπουργοί, αρχηγοί του γενικού επιτελεί¬ 
ου ή οτιδήποτε. Σε πρώτη ματιά, αυτός 
θα είναι ο Ματζίντ Τεμπούν, το όνομα του 
οποίου συνδέεται στενά με την υπόθεση 
των 70 τόννων κοκαΐνης. 

Έτσι, για 43 η συνεχόμενη Παρασκευή, 
ο λαός θα κινητοποιηθεί για να φωνάξει 
«Τεμπούν κοκαΐνη» και «ειρηνική, ειρηνική 
διαρκής επανάσταση». Αυτό είναι που θα 
αναδειχθεί σήμερα. Αυτό το μακιγιάρισμα 
που θέλουν να κάνουν αντικαθιστώντας 
τον Μπενσαλά δεν έχει πιθανότητες επιτυ¬ 
χίας. Όμως αν αυτό δεν πρόκειται να πετύ- 
χει, εμείς πρέπει να προωθήσουμε τη δική 
μας εναλλακτική, μια συντακτική διαδικα¬ 
σία, μια κυρίαρχη συντακτική συνέλευση, 
που θα βασίζεται στον λαϊκό έλεγχο, στην 
αυτοοργάνωση, στις κοινωνικές ανάγκες 
της πλειοψηφίας του λαού. Αυτή είναι η 
πολιτική εναλλακτική που πρέπει να αντι- 
παραθέσουμε σε αυτό που θα μας προσφέ¬ 
ρουν, το οποίο δεν θα είναι παρά μια άλλη 
βιτρίνα, που θα εξασφαλίζει τη συνέχεια 
του νεοφιλελεύθερου συστήματος. 

Αυτό πρόκειται να κάνουμε: να συνεχί- 
σουμε τον αγώνα, να οργανωθούμε καλύ¬ 
τερα για να αντιμετωπίσουμε το σύστημα 
και να προωθήσουμε τη ριζική αλλαγή που 
επιθυμεί η πλειοψηφία του λαού και της 
νεολαίας, η οποία αποτελεί την αιχμή του 
δόρατος αυτού του κινήματος. 


Εκλογές Ην. Βασίλειο: Σαφής εντολή για υλοποίηση του ΒΒΕΧΙΤ 


Σ το Ηνωμένο Βασίλειο οι κάλπες 
δικαίωσαν πανηγυρικά την επιλο¬ 
γή του Βτεχίΐ με το τελικό αποτέ¬ 
λεσμα να δικαιώνει τους Τόρις που πήραν 
την αυτοδυναμία με 80 έδρες και τους Ερ¬ 
γατικούς να πιάνουν πάτο με το χειρότερο 
αποτέλεσμα από το 1935. 

Στις 12/12 ο Μπόρις Τζόνσον κέρδισε 
την εκλογική αναμέτρηση που ήταν επί 
της ουσίας ένα δεύτερο δημοψήφισμα που 
έδωσε σαφή εντολή για την υλοποίηση 
του Βτεχίΐ. Ο Τζόνσον ατσάλωσε την νίκη 
αφού κεφαλαιοποίησε την δυσαρέσκεια 
και την οργή της κοινής γνώμης, απέναντι 
κυρίως στους Εργατικούς, για την τακτική 
παρεμπόδισης, παράκαμψης, αγνόησης 
και τελικά ακύρωσης μέσω νέου δημοψη¬ 
φίσματος για το Βτεχίΐ. 

Η πρόωρη προσφυγή στις κάλπες προ- 
κάλεσε ένα ακόμα πολιτικό σεισμό στο 
Ηνωμένο Βασίλειο μετά το δημοψήφισμα 
του 2016 αλλάζοντας άρδην τον εκλογικό 
χάρτη στη χώρα και καθορίζοντας πλέον 
ανεπιστρεπτί τη νέα θέση της στο διεθνές 
στερέωμα. 

Οι κάλπες χάρισαν στους Τόρις την πιο 
σαρωτική νίκη μετά την τρίτη επικράτηση 
της Θάτσερ το 1978. Από τις 650 μονοε¬ 
δρικές περιφέρειες κέρδισαν 365 έδρες στη 
Βουλή (+47 από τις εκλογές του 2017) και 
ποσοστό 43,6 % ενώ οι Εργατικοί μόλις 
203 έδρες (-59) και 32,2%. Ακόμα και στα 
παραδοσιακά οχυρά των Εργατικών (δη¬ 


λαδή στη Βόρεια και κεντρική Αγγλία) εκεί 
που βρίσκεται συγκεντρωμένη η εργατική 
τάξη (που βέβαια είχε ψηφίσει μαζικά υπέρ 
του Βτεχίΐ το 2016) γύρισε την πλάτη στον 
Κόρμπιν εξαιτίας φυσικά της απογοητευτι- 
κής του στάσης έναντι της εξόδου της χώ¬ 
ρας από την ΕΈ. 

Ο Κόρμπιν δήλωσε «λυπημένος αλλά 
περήφανος», επιρρίπτοντας το βάρος της 
ήττας στο Βτεχίΐ «που κατέλαβε τις εκλο¬ 
γές», όταν ο ίδιος δεν ήθελε να δει το προ¬ 
φανές, πως αυτό είναι το ζήτημα για το 
οποίο έγιναν οι εκλογές. Πλέον στις τάξεις 
του Εργατικού Κόμματος επικρατεί η δεξιά 
μπλερική πτέρυγα του κόμματος που επι¬ 
διώκει με λύσσα να ξηλώσει τον Κόρμπιν. 
Ο Κόρμπιν δεν έχει την ευθιξία ούτε καν 
να παραιτηθεί, λέγοντας πως θα το κάνει 
στις αρχές του χρόνου μετά από μια «δι¬ 
αδικασία στοχασμού» και εσωκομματικών 
διαβουλεύσεων. 

Ο Τζόνσον από την άλλη πήγε στις 
εκλογές με το σλόγκαν «Ας υλοποιήσουμε 
το Βτεχίΐ» και η αποχώρηση από την ΕΈ. 
θα προχωρήσει την 31η Ιανουάριου ακόμα 
και χωρίς συμφωνία. Άμεσα πήρε τα θερμά 
συγχαρητήρια του Τραμπ που ευελπιστεί 
σε μια «πολύ μεγαλύτερη και πιο επικερδή 
συμφωνία απ> ότι με την ΕΈ.». 

Ένα από τα προβλήματα που έχει να 
αντιμετωπίσει είναι το θέμα της Σκωτίας 
όπου το κόμμα εκεί συγκέντρωσε 48 (-13) 
από τις 59 έδρες και διακηρύττει πως ο 


Τζόνσον «δεν έχει δικαίωμα», να εμποδίσει 
τη διενέργεια δεύτερου δημοψηφίσματος 
για ανεξαρτησία, αφού οι σκωτσέζοι είχαν 
ψηφίσει συντριπτικά κατά του Βτεχίΐ. 

Από τα υπόλοιπα κόμματα αυτά της 
Ιρλανδίας έμεινα περίπου στα ίδια, οι Φι¬ 
λελεύθεροι (που είχαν ταχθεί υπέρ της 
ακύρωσης του Βτεχίΐ) έχασαν μια έδρα και 
ο επικεφαλής τους παραιτήθηκε. Οι Τόρις 
εξαφάνισαν και το κόμμα του Φάρατζ που 
έμεινε τελικά εκτός βουλής. 

Οι εξελίξεις με το Βτεχίΐ είναι οι πιο 
ταραχώδεις στην ιστορία της Μεγάλης 
Βρετανίας, οι διαιρέσεις είναι τέτοιες που 
δείχνουν σημάδια ενός ιδιότυπου σύγχρο¬ 
νου εμφυλίου. Η Βρετανία είναι το επίκε¬ 
ντρο μιας ιστορικής περιόδου αναταραχής 
στην ΕΈ. και είναι ενδεικτική η κατάστα¬ 
ση που επικρατούσε στην σύνοδο των 27, 
που όλοι σχεδόν αναρωτιόντουσαν τι θα 
κάνουμε χωρίς τους Εγγλέζους. Το Βτεχίΐ 
πρέπει να συνοδευτεί με αγώνες των ερ¬ 
γαζομένων της νεολαίας και των φτωχών 
λαϊκών στρωμάτων της Βρετανίας. 

Οι δυνάμεις με αναφορά στην αριστερά 
εμφανίζονται ενάντια στη θέληση και τους 
αγώνες των εργαζομένων και των φτω¬ 
χών λαϊκών μαζών, τάσσονται υπέρ των 
δυνάμεων της Ε.Ε., των μνημονίων, της 
φτώχειας τις ανεργίας και των πολέμων. 
Εδώ μεγάλη ευθύνη έχουν και οι πολιτικές 
δυνάμεις που δηλώνουν ότι έχουν κάποια 
αναφορά στον τροτσκισμό, βρίσκονται 


ενάντια στο Βτεχίΐ (!) και στήριξαν τον 
Κόρμπιν. Όπως επίσης και μια σειρά από 
πολύ σημαντικές προσωπικότητες που 
τοποθετήθηκαν προεκλογικά κατά του 
Βτεχίΐ και μισοφανερά υπέρ του Κόρμπιν 
όπως ο Κο§ετ λλ+ιΐετί, και ο Κεη Εο&εΗ. 

Η πολιτική των δυνάμεων της άκρας 
Αριστεράς αφήνει ένα τεράστιο πολιτικό 
κενό και ενισχύονται τέρατα που βγαίνουν 
είτε από την ρεφορμιστική αριστερά (όπως 
ο Τσίπρας ή και ο ίδιος ο Κόρμπιν που αν 
κέρδιζε τις εκλογές θα ήταν ίσως και πιο 
επικίνδυνος) είτε από τα συντηρητικά κόμ¬ 
ματα όπως ο Τζόνσον, Τραμπ κ.λπ. Μόνη 
λύση είναι η διάλυση της ΕΈ. μέσα όμως 
από τους αγώνες των εργαζομένων. Χρέος 
των επαναστατικών δυνάμεων εκεί, είναι 
να παλέψουν για την οργάνωση αγώνων 
που θα βγάλουν την Βρετανία από την ΕΈ. 
με καθαρά ταξικά χαρακτηριστικά. Από 
όποια σκοπιά και αν το δει κανείς είναι 
απαράδεκτο να υποστηρίζουμε την αντι¬ 
δραστική Ε.Ε., της φτώχειας, της πεινάς, 
της εξαθλίωσης, του ιμπεριαλισμού και του 
πολέμου. Οι επαναστάτες πρέπει να αγω¬ 
νιστούμε για να ανοίξουμε τον δρόμο στη 
μόνη πραγματική εναλλακτική, σε μια Ευ¬ 
ρώπη των Εργαζομένων, δημοκρατική και 
ριζοσπαστική, ενωμένη και σοσιαλιστική. 
Και για αυτό είναι αναγκαιότητα σήμερα 
οι επαναστάτες μαρξιστές να παλεύουμε 
για την ανασυγκρότηση και ανασύνθεση 
της 4ης Διεθνούς. 

Λίβανος: Νέα κλιμάκωση ιης λαϊκής εξέγερσης 


Α πό τα μέσα Δεκέμβρη ένα νέο 
κύμα κινητοποιήσεων κατα¬ 
κλύζει τον Λίβανο, όπου από 
τις 17 Οκτώβρη εξελίσσεται 
ένα μεγαλειώδες λαϊκό κίνημα, το μεγαλύ¬ 
τερο από το τέλος του εμφυλίου πολέμου 
(1989) που ταλάνισε τη χώρα για 15 χρόνια. 
Αφορμή της νέας κλιμάκωσης στάθηκαν οι 
εμφανείς μεθοδεύσεις να αναλάβει και πάλι 
την πρωθυπουργία ο Σαάντ Χαρίρι - που 
είχε παραιτηθεί στις 29 Οκτώβρη κάτω από 
την πίεση των κινητοποιήσεων - και στη 
συνέχεια η ανάληψη της διακυβέρνησης 
από τον Χασάν Ντιαμπ, πρώην υπουργό 
Παιδείας στην κυβέρνηση Χαρίρι. Για τους 
Λιβανέζους, που βρίσκονται στον δρόμο 
απαιτώντας την παραίτηση της κυβέρνη¬ 
σης, την απομάκρυνση όλου του πολιτικού 
κατεστημένου και την ανατροπή του σε- 
χταριστικού συστήματος διακυβέρνησης, η 
απάντηση ήταν άμεση: νέες μαζικές διαδη¬ 
λώσεις και κατάληψη της κεντρικής πλατεί¬ 
ας της Βηρυττού μπροστά στο κοινοβούλιο, 
ταχύτατη επέκταση των κινητοποιήσεων 
σε όλη την επικράτεια και αποκλεισμός κε¬ 
ντρικών οδικών αρτηριών. 

Ένα Κίνημα Πάνω από τις 
Θρησκευτικές Διαιρέσεις 

Το τέλος του εμφυλίου πολέμου με τη 
συμφωνία της Τάΐφ οδήγησε σε ένα κοινο¬ 
βουλευτικό σύστημα με αναλογικό και κα¬ 
θορισμένο αριθμό εδρών ανά θρησκευτική 
ομάδα: 64 έδρες οι χριστιανοί (μαρωνίτες, 
ορθόδοξοι και ευαγγελιστές) και 64 οι μου¬ 
σουλμάνοι (σουνίτες, σιίτες, δρούζοι και 
αλεβίτες). Ορίστηκε επίσης, ο πρόεδρος να 
είναι πάντα μαρωνίτης χριστιανός, ο πρω¬ 
θυπουργός σουνίτης και ο πρόεδρος του 
κοινοβουλίου σιίτης. Η επιβολή αυτού του 
θρησκευτικού-σεχταριστικού μοντέλου 


είχε ως αποτέλεσμα, από τη μία την ανά¬ 
πτυξη ενός διεφθαρμένου πολιτικού προ¬ 
σωπικού, διαπλεκόμενου τόσο στο εσωτε¬ 
ρικό του όσο και με το επιχειρηματικό και 
τραπεζικό κατεστημένο (ντόπιο και ξένο), 
και από την άλλη τη δημιουργία ενός ολό¬ 
κληρου συστήματος πελατειακών σχέσεων 
της κάθε θρησκευτικής-πολιτικής δύναμης 
με τους οπαδούς-ψηφοφόρους και επιχει- 
ρηματίες-χρηματοδότες της. Όσο μάλιστα 
οι νεοφιλελεύθερες πολιτικές που ακολου¬ 
θήθηκαν και επιβλήθηκαν με αντάλλαγμα 
δάνεια και διευκολύνσεις, σε συνδυασμό 
με την εκτεταμένη διαφθορά, ιδιωτικοποι¬ 
ούσαν και μείωναν τον δημόσιο τομέα, κα¬ 
τέστρεφαν παραγωγικές δυνάμεις, μείωναν 
τις θέσεις εργασίας και αύξαναν το δημόσιο 
χρέος και την αρπαγή των εισοδημάτων, 
τόσο οι εργαζόμενοι και τα μικρομεσαία 
στρώματα εξαρτώνταν περισσότερο από τα 
«ρουσφέτια» των ηγετών της θρησκευτικής 
κοινότητάς τους για να επιβιώσουν. Τα κοι¬ 
νά ταξικά συμφέροντα χάνονταν κάτω από 
τις θρησκευτικές διαφορές, που έντεχνα 
προβάλλονταν και γίνονταν αντικείμενο 
εκμετάλλευσης από όλα τα κόμματα. Μια 
πρώτη προσπάθεια να ξεπεραστούν αυτές 
οι διαιρέσεις έγινε το 2011 στο πλαίσιο της 
Αραβικής Άνοιξης και αργότερα με το κίνη¬ 
μα του 2015, που ξέσπασε ενάντια στην ανι¬ 
κανότητα της κυβέρνησης να χειριστεί την 
αποκομιδή των σκουπιδιών, χωρίς ωστόσο 
να φτάσει στα σημερινά επίπεδα. 

Το κίνημα του Οκτώβρη ξεκίνησε από 
τις φτωχότερες περιοχές και τα εργατικά 
στρώματα - σε αντίθεση με τα προηγού¬ 
μενα κινήματα, που είχαν ξεπηδήσει από 
μικροαστικά στρώματα - και γρήγορα εξα¬ 
πλώθηκε παντού. Στο αποκορύφωμά του, 
1,5-2 εκατομμύρια άνθρωποι (σε πληθυσμό 
6 εκατομμυρίων) από όλα τα θρησκευτικά 
δόγματα διαδήλωναν μαζί σε 60 διαφορε¬ 


τικά σημεία της χωράς, 
με κύρια αιτήματα την 
παραίτηση της διεφθαρ¬ 
μένης κυβέρνησης και 
του προέδρου, την κα¬ 
τάργηση του θρησκειο- 
κεντρικού συστήματος 
διακυβέρνησης, την 
απομάκρυνση όλου του πολιτικού κατε¬ 
στημένου (ανεξαρτήτως παρατάξεων) και 
εκλογές. 

Ούτε με τη Βία, Ούτε με την Πειθώ 

Όταν ξέσπασε η εξέγερση, ως αποτέλε¬ 
σμα των τελευταίων και πιο κραυγαλέων 
μέτρων λιτότητας και φοροληστείας κατά 
των φτωχότερων στρωμάτων, αλλά και της 
απέχθειας για το πολιτικό σύστημα και τη 
διαφθορά του, και όταν άρχισε να γίνεται 
αντιληπτό το μέγεθος της, όλα τα κόμματα, 
ακόμα κι αυτά της αντιπολίτευσης (Χεζμπο- 
λάχ, Ελεύθερο Πατριωτικό Μέτωπο), έκα¬ 
ναν ό,τι μπορούσαν για να την περιορίσουν 
και να την ελέγξουν. Η κυβέρνηση δοκίμασε 
αρχικά την άγρια καταστολή, στη συνέχεια 
την ακύρωση των μέτρων και τη μείωση των 
μισθών των βουλευτών, μέχρι που τελικά 
κατέρρευσε. Οι υπόλοιποι «παραδέχτηκαν» 
το δίκιο των εξεγερμένων και επιχείρησαν να 
οικειοποιηθούν το κίνημα, ενθαρρύνοντας 
τους οπαδούς τους να συμμετέχουν και προ¬ 
σπαθώντας να επηρεάσουν τα αιτήματα και 
να εξασφαλίσουν τα δικά τους συμφέροντα 
(π.χ. περισσότερες θέσεις στην επόμενη κυ¬ 
βέρνηση). Μέχρι στιγμής, όλοι έχουν αποτύ- 
χει. Το κίνημα διατηρεί την ενότητά του και, 
παρά τα σκαμπανεβάσματα στη συμμετοχή 
(αναμενόμενα μετά από δύο μήνες κινητο¬ 
ποιήσεων), στις κρίσιμες στιγμές συσπειρώ¬ 
νεται και με όπλο τα μπλόκα στους κεντρι¬ 
κούς οδικούς άξονες ξεπερνά την ανυπαρξία 
συνδικάτων και κηρύσσει τις δικές του γενι¬ 



κές απεργίες, παραλύοντας την οικονομική 
ζωή και διευκολύνοντας τη συμμετοχή των 
εργαζομένων στις κινητοποιήσεις. Όλες οι 
υποσχέσεις και παραχωρήσεις στα λόγια 
φαίνεται να αφήνουν τον κόσμο ανεπηρέα¬ 
στο και οι τεχνητές αντιπαραθέσεις και ανα¬ 
κατατάξεις στα διάφορα κυβερνητικά πόστα 
αντιμετωπίζονται με νέες κινητοποιήσεις. Το 
κοινό αίτημα «να φύγουν όλοι» παραμένει 
σταθερό. 

Ανάγκη Κοινής Ηγεσίας 
και Πολιτικής 

Μικρές και μεγάλες ομάδες, οργανώσεις, 
δίκτυα και κινήσεις - λιγότερο ή περισσό¬ 
τερο οργανωμένα - καθένα με τα δικά του 
αιτήματα, άσχετα κάποτε και αντιφατικά 
μεταξύ τους, καταφέρνουν να συνυπάρχουν 
και να αγωνίζονται από κοινού, ενωμένοι 
απέναντι στο σάπιο πολιτικό σύστημα και 
τις απάνθρωπες πολιτικές που στραγγίζουν 
τις τσέπες και τη χώρα τους. Ωστόσο, αυτή 
η ενότητα στον δρόμο δεν έχει καταφέρει 
να βρει πολιτική και οργανωτική έκφραση. 
Ο κίνδυνος το ελπιδοφόρο αυτό κίνημα να 
χειραγωγηθεί και να εκτραπεί ή να σβήσει 
υπάρχει και μεγαλώνει όσο περνά ο καιρός 
χωρίς να διαμορφώνεται μια ριζοσπαστική, 
επαναστατική ηγεσία, άξια να το καθοδη¬ 
γήσει στις πιο δύσκολες μέρες που έρχονται, 
καθώς τα ταμεία της χώρας αδειάζουν, η οι¬ 
κονομική κρίση μεγαλώνει και οι πιέσεις από 
τις ιμπεριαλιστικές και περιφερειακές δυνά¬ 
μεις μεγαλώνουν. 


ΛΕΝΙΝ - ΛΟΥΞΕΜΠΟΥΡΓΚ - ΛΙΜΠΚΝΕΧΤ 

Τρεις μεγάλοι ηγέτες ίου 
επαναστατικού μαρξισμού 


Ο Γενάρης έχει συνδεθεί με τον θά¬ 
νατο τριών μεγάλων επαναστατών 
μαρξιστών και σημαντικών ηγετών 
του παγκόσμιου κομμουνιστικού κινήματος. 
Ο Καρλ Λίμπκνεχτ και η Ρόζα Λούξεμπουργκ, 
δολοφονήθηκαν στις 15 Ιανουάριου 1919, από 
τα Φράικορπς, στο Βερολίνο, ενώ ο Βλαντιμίρ 
Ίλιτς Λένιν, έπειτα από τέσσερα εγκεφαλικά, 
άφησε την τελευταία του πνοή στις 21 Ιανου¬ 
άριου του 1924, στο Γκόρκι. Με τον θάνατο 
τους, ολοκληρώνεται μια περίοδος που χαρα¬ 
κτηρίζεται αφενός από τις επαναστάσεις που 
σάρωσαν την Ευρώπη μετά τον Α’ Παγκό¬ 
σμιο Πόλεμο (αποτέλεσμα των οποίων ήταν 
η εγκαθίδρυση, για πρώτη φορά, ενός εργα¬ 
τικού κράτους στη Ρωσία) και αφετέρου από 
την προδοσία της σοσιαλδημοκρατίας. 

Με την έναρξη του Α’ Παγκοσμίου Πολέ¬ 
μου η ευρωπαϊκή εργατική τάξη ήρθε αντιμέ¬ 
τωπη με την προδοσία της σοσιαλδημοκρατι¬ 
κής Δεύτερης Διεθνούς, η οποία συντάχθηκε 
με τις επιδιώξεις των ευρωπαϊκών αστικών τά¬ 
ξεων, στην κούρσα των πολεμικών προετοιμα¬ 
σιών, οδηγώντας το ευρωπαϊκό προλεταριάτο 
στον αλληλοσπαραγμό και στο σφαγείο του 
ιμπεριαλιστικού πολέμου. Με ελάχιστες εξαι¬ 
ρέσεις, οι εκπρόσωποι των σοσιαλδημοκρα¬ 
τικών κομμάτων στα κοινοβούλια ψήφισαν 
υπέρ των πολεμικών δαπανών και κάλυψαν 
πολιτικά τον ιμπεριαλιστικό πόλεμο. 

Λίγες ήταν οι φωνές που αντιτάχθηκαν 
σθεναρά απέναντι στην προδοσία του Μπερ- 
νστάιν, του Κάουτσκι και της ηγεσίας του 
γερμανικού Σοσιαλδημοκρατικού Κόμματος. 
Αυτό, είχε απομακρυνθεί από την επαναστατι¬ 
κή στρατηγική και τακτική και είχε εκπαιδεύ¬ 
σει με τη ρεφορμιστική πολιτική του την ερ¬ 
γατική τάξη. Στις εγκληματικές ρητορείες των 
ηγετών του, Καρλ Κάουτσκι και Εντουάρντ 


Μπέρνσταϊν, υψώθηκαν ως μοναδικές φωνές 
αντίστασης η άρνηση του Καρλ Λίμπκνεχτ να 
ψηφίσει τις πολεμικές πιστώσεις και της Ρόζα 
Λούξεμπουργκ να δεχτεί την κατρακύλα του 
κόμματός της στον σοβινισμό, ξεκινώντας 
αντιπολεμική καμπάνια. Καθώς ο πόλεμος 
έφτανε στο τέλος του, με βαριές συνέπειες για 
το γερμανικό προλεταριάτο, ήταν αναγκαία η 
δημιουργία ενός νέου επαναστατικού κόμμα¬ 
τος, που θα οδηγούσε τους εργάτες στην ανα¬ 
τροπή του καπιταλιστικού συστήματος. 

Έτσι, στα τέλη του 1918 ιδρύεται το ΚΡΩ 
(δ), οι λεγόμενοι Σπαρτακιστές, που αργότερα 
θα σχηματίσουν το ΚΚ Γερμανίας. Όντας ένα 
νέο κόμμα, χωρίς έμπειρα στελέχη και ηγε¬ 
σία και απέχοντας ακόμη από την κατάκτηση 
της πλατιάς υποστήριξης των εργαζόμενων 
μαζών, προβαίνει λίγο μετά την ίδρυση του 
σε μια αυτοκαταστροφική εξέγερση ενάντια 
στη σοσιαλδημοκρατική κυβέρνηση του κα¬ 
γκελαρίου Σάιντεμαν. Η Λούξεμπουργκ, αν 
και αντιτάχθηκε στην εξέγερση, θεωρώντας 
την πρόωρη, δεν κατάφερε να την εμποδίσει. 
Ο αντεπαναστατικός στρατός της κυβέρνη¬ 
σης, τα γνωστά Φράικορπς, συνέλαβαν τους 
δύο επαναστάτες στις 15 Ιανουάριου και τους 
εκτέλεσαν. Η Λούξεμπουργκ δεν υπήρξε 
απλώς μια αδιάλλακτη επαναστάτρια, αλλά 
και μια σημαντική θεωρητικός, που προσπά¬ 
θησε να εξοπλίσει, με το έργο της, τους εργα¬ 
ζόμενους ενάντια στη προδοτική πολιτική των 


ρεφορμιστών. Εξέχουσα θέση στην θεωρητική 
της παραγωγή αποτελούν, μεταξύ άλλων, τα 
Μεταρρύθμιση ή Επανάσταση, Μαζική απερ¬ 
γία - Κόμμα - Συνδικάτα και Συσσώρευση του 
Κεφαλαίου, όπου η Λούξεμπουργκ επιχείρησε 
να ερμηνεύσει την εξέλιξη και την κρίση της 
καπιταλιστικής οικονομίας. 

Ο Λένιν, μαζί με τον Τρότσκι, αποτελούν 
τις σημαντικότερες ηγετικές φυσιογνωμίες 
της Ρώσικης Επανάστασης. Διετέλεσε επικε¬ 
φαλής της ΕΣΣΔ ως τον θάνατό του, ηγέτης 
της Κομμουνιστικής Διεθνούς (Γ Διεθνής) 
και του μπολσεβίκικου κόμματος. Έκανε τα 
πρώτα του βήματα στο επαναστατικό κίνημα 
από νεαρή ηλικία. Δέχτηκε πολλαπλές διώ¬ 
ξεις, φυλακίσεις και εξορίες από το τσαρικό 
καθεστώς, έχοντας πρωταγωνιστικό ρόλο 
στην ανάπτυξη και ενοποίηση των πρώτων 
μαρξιστικών ομάδων στη Ρωσία. Αξιοσημεί¬ 
ωτη ήταν η συμβολή του στην ανάπτυξη της 
μαρξιστικής σκέψης και πολιτικής. Οι ιδέες 
και το έργο του σφράγισαν τις πολιτικές εξε¬ 
λίξεις του 20ού αιώνα μέσω της Οκτωβριανής 
Επανάστασης στη Ρωσία και την ίδρυση του 
πρώτου εργατικού κράτους, παγκοσμίως, της 
ΣοβιετικήςΈνωσης. 

Μια εντελώς συνοπτική απαρίθμηση της 
συνεισφοράς του περιλαμβάνει τα εξής: α) 
Έθεσε τις βάσεις για τον πρότυπο τρόπο πο¬ 
λιτικής οργάνωσης του προλεταριάτου με το 
έργο του Τι να κάνουμε;, β) Ήταν ο πρώτος 


μαρξιστής που με ολοκληρωμένο τρόπο κα¬ 
τανόησε το πέρασμα του καπιταλισμού στην 
εποχή της παρακμής του, στην εποχή του 
ιμπεριαλισμού, χαρακτηρίζοντάς την ως «επο¬ 
χή πολέμων και επαναστάσεων», καταδεικνύ¬ 
οντας τον ιστορικά επίκαιρο χαρακτήρα της 
σοσιαλιστικής επανάστασης, γ) Με το έργο 
του Κράτος και Επανάσταση έδωσε το σύν¬ 
θημα του τσακίσματος του αστικού κράτους, 
δείχνοντας τον δρόμο για την εργατική εξου¬ 
σία. δ) Μαζί με τον Τρότσκι ίδρυσαν την Τρί¬ 
τη Διεθνή, η οποία υπερασπίστηκε το ατιμα¬ 
σμένο από την σοσιαλδημοκρατία όνομα του 
Σοσιαλισμού, βοήθησε στην ίδρυση πολλών 
δεκάδων κομμουνιστικών κομμάτων σε όλο 
τον πλανήτη και εμπλούτισε με τα τέσσερα 
πρώτα συνέδριά της την επαναστατική θεω¬ 
ρία. Πρότυπο αφοσίωσης και συστηματικής, 
ακούραστης δουλειάς για την υπόθεση των 
εργαζομένων,ο ηγέτης και πρωτεργάτης της 
Οκτωβριανής Επανάστασης πέθανε σε ηλικία 
54 ετών. 

Ακούραστοι επαναστάτες, σπουδαίοι θε¬ 
ωρητικοί του μαρξισμού, αποφασισμένοι και 
ταγμένοι ολόψυχα στην υπόθεση της σοσιαλι¬ 
στικής επανάστασης, αποτελούν παράδειγμα 
για όλους τους εργαζόμενους του πλανήτη. 
Η ζωή και το έργο των Λένιν, Λούξεμπουργκ 
και Λίμπκνεχτ δείχνουν τον δρόμο που πρέ¬ 
πει να ακολουθήσουν οι εργαζόμενοι και οι 
επαναστάτες για την ανατροπή του καπιτα¬ 
λισμού και την εγκαθίδρυση του σοσιαλισμού 
παγκοσμίως. Το στίγμα τους παραμένει ανεξί¬ 
τηλο στην ιστορία του παγκόσμιου εργατικού 
κινήματος και του μαρξισμού και όσο η κρίση 
του καπιταλιστικού συστήματος θα συνεχίζει 
να οξύνεται ανεξέλεγκτα, τα διδάγματά και 
το έργο τους θα αποτελούν μονόδρομο για το 
παγκόσμιο εργατικό κίνημα. 

ΕΛΛηνοιουρκικός ιιντιινωυισικκ: 

Το ιστορικό υπόβηθρο 

■ Κώστας Δίκαιος 


Η διαμόρφωση του ελληνικού 
και του τουρκικού κράτους, 
σχεδόν στη σημερινή τους 
μορφή, βασίζεται στη Συν¬ 
θήκη της Λωζάννης (1923), η οποία αποτέ- 
λεσε την καταγραφή του συσχετισμού δύ¬ 
ναμης μεταξύ τους μετά τους Βαλκανικούς 
Πολέμους, τον Λ Π.Π. και την ήττα του 
ελληνικού καπιταλισμού στη μικρασιατι¬ 
κή εκστρατεία. Ο ελληνικός καπιταλισμός 
επιχείρησε να επιβάλει συντριπτική ήττα 
στην προσπάθεια των Τούρκων (Κεμάλ) 
να ιδρύσουν εθνικό κράτος, αξιοποιώντας 
τη συνθήκη των Σεβρών (1920), που του 
έδινε την περιοχή της Σμύρνης και την 
ανατολική Θράκη, με μια τυχοδιωκτική 
πολεμική προσπάθεια να φτάσει μέχρι την 
Άγκυρα, έχοντας την πρόσκαιρη στήριξη 
των Άγγλων ιμπεριαλιστών, που ήθελαν να 
ελέγξουν τα στενά του Βοσπόρου και τα 
πετρέλαια της Μέσης Ανατολής. 

Η Συνθήκη της Άωζάννης επικύρω¬ 
σε την ίδρυση του τουρκικού κράτους 
(με όρους αστικοδημοκρατικούς και 
κοσμικούς), όμως για τους λαούς ήταν 
καταστροφική, αφού 1,3 εκατομμύρια 
χριστιανοί και μισό εκατομμύριο μουσουλ¬ 
μάνοι πήραν τον δρόμο της προσφυγιάς, οι 
Κούρδοι έχασαν τη δυνατότητα να έχουν 
ανεξάρτητο κράτος και η Μέση Ανατολή 
πέρασε στα ληστρικά χέρια των αγγλογάλ- 
λων ιμπεριαλιστών. 

Παρά την υπογραφή ελληνοτουρκικού 
συμφώνου φιλίας από τον Βενιζέλο και τον 
Ινονού το 1930, οι δύο καπιταλισμοί θα συ- 
γκρουστούν για τα ζητήματα: α) της στρα- 
τιωτικοποίησης των νησιών του Αιγαίου 
και των απέναντι παραλίων, που δεν προ- 
βλέπεται από τη Συνθήκη της Λωζάννης, 
β) της ένταξης των Δωδεκανήσων στην 
Ελλάδα μετά τον Β’ Π.Π. σε ό,τι αφορά τη 
στρατιωτικοποίησή τους και το καθεστώς 
βραχονησίδων (όπως τα'Ιμια), γ) του εθνι¬ 
κού εναέριου χώρου, ο οποίος επεκτάθηκε 
μονομερώς από την Ελλάδα το 1931 στα 
10 ναυτικά μιλιά, με αποτέλεσμα να είναι 
η μοναδική χώρα στον κόσμο με εναέριο 
χώρο μεγαλύτερο από τα χωρικά της ύδα- 
τα (σε αυτή τη διένεξη οφείλονται οι λεγά¬ 
μενες παραβιάσεις του ελληνικού εναέριου 
χώρου), δ) της καταπάτησης των δικαιω¬ 
μάτων των μειονοτήτων που εξαιρέθηκαν 
από την εθνοκάθαρση του 1923 (Δυτική 
Θράκη, Τσάμηδες στην Ήπειρο, Έλληνες 
στην Ιστανμπούλ), ε) των χωρικών υδά- 
των, τα οποία με βάση τη Σύμβαση για το 


Δίκαιο της Θάλασσας του 1982 μπορούν 
να επεκταθούν από τα 6 στα 12 ναυτικά 
μιλιά, κίνηση όμως που δεν αποδέχεται η 
Τουρκία και τη θεωρεί «αιτία πολέμου» (αν 
γίνει η επέκταση, το Αιγαίο γίνεται ελλη¬ 
νική περίκλειστη θάλασσα, κάτι που απο¬ 
κλείεται να δεχτούν όχι μόνο οι Τούρκοι 
αλλά και όλοι οι ιμπεριαλιστές!!), στ) της 
υφαλοκρηπίδας, που αφορά την εκμετάλ¬ 
λευση του πυθμένα και του υπεδάφους, 
ζ) της Αποκλειστικής Οικονομικής Ζώνης 
(ΑΟΖ). 

Η ΑΟΖ ταυτίζεται με την υφαλοκρηπί¬ 
δα σε έκταση, αλλά αφορά την υπερκείμε¬ 
νη υδάτινη στήλη και την επιφάνειά της και 
απαιτεί απόφαση κήρυξης από τα κράτη 
που εμπλέκονται. Με βάση νομικούς ορι¬ 
σμούς, η Ελλάδα έχει δικαιώματα εκμετάλ¬ 
λευσης σε όλο το Αιγαίο και τη νοτιοανα¬ 
τολική Μεσόγειο μέχρι την Κύπρο (λόγω 
του Καστελόριζου) και η Τουρκία περιορί¬ 
ζεται σε μια στενή ζώνη στα παράλιά της!! 
Έτσι όμως, η υφαλοκρηπίδα ενός μικρού 
νησιού μερικών εκατοντάδων κατοίκων 
παρέχει στην Ελλάδα ΑΟΖ απέναντι από 
ακτές με εκατομμύρια κατοίκους. Από την 
άλλη μεριά, η Τουρκία δεν αναγνωρίζει στα 
νησιά το δικαίωμα της υφαλοκρηπίδας και 
της ΑΟΖ, που σημαίνει ότι στο Αιγαίο η 
υφαλοκρηπίδα θα καθοριστεί από τις ηπει¬ 
ρωτικές ακτογραμμές και άρα θα μοιραστεί 
στα δύο (εγκλωβίζοντας στην τουρκική 
ΑΟΖ πολλά ελληνικά νησιά), ενώ στη νο¬ 
τιοανατολική Μεσόγειο η Τουρκία θα κα¬ 
θορίσει ΑΟΖ με τη Λιβύη και την Αίγυπτο, 
ενώ Ελλάδα και Κύπρος θα έχουν καθόλου 
ή ελάχιστα δικαιώματα. 

Οι δύο χώρες εντάχθηκαν στο ΝΑΤΟ 
το 1952 και αποτέλεσαν κομβικό στρα¬ 
τηγικό εξάρτημα του παγκόσμιου ιμπε¬ 
ριαλιστικού συστήματος (ιδιαίτερα των 
ΗΠΑ) ενάντια στην ΕΣΣΔ. Ο ελληνικός 
καπιταλισμός διατήρησε την πρωτοκα¬ 
θεδρία στο Αιγαίο λόγω καλύτερης οικο¬ 
νομικής κατάστασης (ραγδαία ανάπτυξη 
1960-1973). Η σύγκρουση επικεντρώθηκε 
στην Κύπρο, μετά την αρχική προσπάθεια 
του ελληνικού καπιταλισμού για Ένωση, η 
οποία γρήγορα εγκαταλείφθηκε και ανα¬ 
κηρύχθηκε ανεξάρτητη Κυπριακή Δημο¬ 
κρατία (συνθήκες Ζυρίχης και Λονδίνου 
το 1959-1960). Ωστόσο, η προσπάθεια της 
ελληνοκυπριακής άρχουσας τάξης να επι¬ 
βληθεί στην τουρκοκυπριακή μειονότητα, 
σε συνδυασμό με τις τουρκικές διεκδική¬ 
σεις στο νησί, τις επιδιώξεις των Αγγλων 


ιμπεριαλιστών και τον ανταγωνισμό ΗΠΑ- 
ΕΣΣΔ για το «αβύθιστο αεροπλανοφόρο» 
που ελέγχει τη νοτιοανατολική Μεσόγειο, 
οδήγησαν στο πογκρόμ του 1955 ενάντια 
στους Έλληνες της Ιστανμπούλ, σε δεκά¬ 
δες σφαγές Τουρκοκυπρίων και στην ει¬ 
σβολή της Τουρκίας στην Κύπρο το 1974, 
ως απάντηση στο πραξικόπημα της ελληνι¬ 
κής χούντας ενάντια στην Κυπριακή Δημο¬ 
κρατία, με στόχο την απόλυτη ταύτισή της 
με το εθνικό κέντρο και τον αμερικάνικο 
ιμπεριαλισμό. Παρ’ όλα αυτά, το Κυπρια¬ 
κό τα επόμενα χρόνια έπαψε να αποτελεί 
το κύριο ζήτημα της ελληνοτουρκικής σύ¬ 
γκρουσης. 

Η Τουρκία, λόγω της απόλυτης ενερ¬ 
γειακής της εξάρτησης από εισαγωγές 
πετρελαίου και φυσικού αερίου αλλά και 
της ανόδου της στον διεθνή καπιταλιστικό 
καταμερισμό εργασίας, ασφυκτιά από την 
περικύκλωση της Ελλάδας στο Αιγαίο και 
τη νοτιοανατολική Μεσόγειο και επιζητά 
επαναδιαπραγμάτευση του στάτους. Έτσι, 
προωθεί έρευνες μέσα στη θεωρούμενη 
ελληνική υφαλοκρηπίδα. Αυτή είναι μέ¬ 
χρι σήμερα η κύρια αιτία της σύγκρουσης. 
Το 1976 το τουρκικό ερευνητικό σκάφος 
Χόρα μπήκε στην «ελληνική» υφαλοκρη¬ 
πίδα προκαλώντας τη γνωστή φράση του 
Ανδρέα Παπανδρέου «βυθίσατε το Χόρα». 
Η κυβέρνηση Καραμανλή προτίμησε να 
απαντήσει με διπλωματικούς όρους, προ- 
σφεύγοντας στον ΟΗΕ και στο Διεθνές 
Δικαστήριο της Χάγης (ΔΔΧ), με μόνο 
αποτέλεσμα το Πρακτικό της Βέρνης, το 
οποίο ουσιαστικά όριζε ότι οι δύο χώρες θα 
απείχαν από έρευνες στο Αιγαίο. Το 1981 
η κυβέρνηση Α. Παπανδρέου ακολούθη¬ 
σε πιο «επιθετική» πολιτική, σταματώντας 
τις διαπραγματεύσεις και εντείνοντας τους 
εξοπλισμούς, με αποκορύφωμα την κρίση 
του 1987, όταν το ίδιο ερευνητικό σκάφος 
(μετονομασμένο σε Σισμίκ) βγήκε ξανά 
στο Αιγαίο. Η κινητοποίηση του ελληνι¬ 
κού στρατού, η απειλή Παπανδρέου στους 
Αμερικάνους ότι θα κλείσει τη βάση τους 
στη Νέα Μάκρη και η συνεννόηση με τη 
Βουλγαρία (μέλος τότε του Συμφώνου 
της Βαρσοβίας) οδήγησαν σε υποχώρηση 
της Τουρκίας αλλά και έναρξη διαλόγου, 
που κατέληξε στη Συμφωνία του Νταβάς, 
η οποία προέβλεπε διαπραγματεύσεις εφ’ 
όλης της ύλης από εκεί που η κυβέρνηση 
του ΠΑΣΟΚ δεν διαπραγματευόταν τίπο¬ 
τα!! Ο Παπανδρέου αργότερα θα χαρακτη¬ 
ρίσει τη συμφωνία τηεα αιίρα (λάθος μου)!! 

Η κυβέρνηση Μητσοτάκη που ακο¬ 
λούθησε, προτίμησε μια στρατηγική δια¬ 
λόγου με την Τουρκία, επικεντρώνοντας 
την προσοχή της στα βόρεια σύνορα (Μα¬ 
κεδονικό), λόγω των αλλαγών στα Βαλκά¬ 
νια μετά την κατάρρευση του «υπαρκτού 
σοσιαλισμού». 

Η επιστροφή του Παπανδρέου στην 
εξουσία το 1993 έφερε μια πιο επιθετική 
αντιμετώπιση, με κύριο χαρακτηριστικό το 
Ενιαίο Αμυντικό Δόγμα Ελλάδας-Κύπρου, 
που προέβλεπε ότι οποιαδήποτε αμφισβή¬ 
τηση των κυριαρχικών δικαιωμάτων της 
Κύπρου θα αντιμετωπιζόταν σαν συνολική 
απειλή για την Ελλάδα. Ωστόσο, η οικο¬ 
νομική κρίση και η κατάρρευση της ΕΣΣΔ 
υποβάθμισαν, αντίστοιχα, η πρώτη την 
οικονομική και η δεύτερη τη γεωστρατη- 
γική σημασία του ελληνικού καπιταλισμού. 


Η Τουρκία ανερχόταν οικονομικά, ενώ η 
θέση της, ο όγκος της, οι πολιτισμικές της 
διεισδύσεις και η στρατιωτική της ισχύς της 
προσέδιδαν μεγάλη σημασία για τους δυτι¬ 
κούς ιμπεριαλιστές, στην προσπάθειά τους 
να ενσωματώσουν τους λαούς των Βαλ¬ 
κανίων, της ανατολικής Ευρώπης και της 
κεντρικής Ασίας (παντουρκικό τόξο). Αυτά 
έγιναν ιδιαίτερα φανερά στην κρίση των 
Ιμιών το 1996, όταν ο Σημίτης ευχαρίστησε 
τους Αμερικάνους επειδή απέτρεψαν την 
ελληνική άρχουσα τάξη από μια δυναμική 
αναμέτρηση στο Αιγαίο για την κυριότητα 
δύο βραχονησίδων. Στις ελληνοτουρκι¬ 
κές διαφορές προστέθηκαν οι λεγάμενες 
«γκρίζες ζώνες», αποκαλύπτοντας τόσο τις 
νέες δυνατότητες της Τουρκίας όσο και τη 
στήριξή της από τους ιμπεριαλιστές. 

Το νέο καθεστώς στην Τουρκία, με το 
ισλαμικό κόμμα του Ερντογάν στην εξου¬ 
σία ενάντια στο κεμαλικό «βαθύ κράτος», 
ακολούθησε το δόγμα Νταβούτογλου (δι¬ 
εκδίκηση από την Τουρκία ενός παγκόσμι¬ 
ου στρατηγικού ρόλου) και επιζητούσε πο¬ 
λιτικούς και οικονομικούς συμμάχους στην 
Ευρωπαϊκή Ένωση. Λόγω των νέων δεδο¬ 
μένων, η κυβέρνηση Σημίτη ακολούθησε 
πολιτική συνεννόησης, που έφτασε μέχρι 
την αποδοχή μιας συγκυριαρχίας με τον 
τουρκικό καπιταλισμό στην περιοχή των 
Βαλκανίων και του Αιγαίου. Η θέση της 
Ελλάδας στην ΕΕ χρησιμοποιήθηκε (απο¬ 
φάσεις του Ευρωπαϊκού Συμβουλίου στο 
Ελσίνκι τον Δεκέμβρη του 1999) ως όχη¬ 
μα για να ενταχθούν τόσο η Τουρκία (οι 
αποφάσεις προέβλεπαν ότι οι ενταξιακές 
διαπραγματεύσεις της θα εξαρτώνταν και 
από την επίλυση των ελληνοτουρκικών δι¬ 
αφορών, αλλιώς αυτές θα παραπέμπονταν 
στο ΔΔΧ), όσο και η Κύπρος (χωρίς προ¬ 
ηγούμενη λύση του Κυπριακού). Το Ενιαίο 
Αμυντικό Δόγμα με την Κύπρο ξεχάστηκε 
και οι 5-300 που αγοράστηκαν από τη Ρω¬ 
σία εγκαταστάθηκαν στην Κρήτη και «πα¬ 
ροπλίστηκαν». Παράλληλα, προωθήθηκε 
το σχέδιο Ανάν, που μετέτρεπε την Κύπρο 
σε προτεκτοράτο των ιμπεριαλιστών, χω¬ 
ρίς ουσιαστική πρόοδο στα ζητήματα της 
διχοτόμησης, ενώ το 1999 η Ελλάδα παρέ¬ 
δωσε τον Οτζαλάν στην Τουρκία. 

Ωστόσο, το 2004 ο ελληνοκυπριακός 
λαός καταψήφισε το σχέδιο Ανάν. Η νέα 
κυβέρνηση του Καραμανλή δίστασε να 
συνεχίσει τον διάλογο και να καταφύγει 
στο ΔΔΧ, καθώς τίποτα δεν εξασφάλιζε 
ότι οι αποφάσεις του θα ικανοποιούσαν τις 
ελληνικές θέσεις. Αντίθετα, η ιστορία των 
αποφάσεων του ΔΔΧ δείχνει ότι αποδέχε¬ 
ται μεν ότι τα νησιά έχουν υφαλοκρηπίδα, 
αλλά πρέπει ταυτόχρονα να ληφθεί υπόψη 
η θέση τους, το μέγεθος τους και το μήκος 
των ακτών απέναντι τους!! Για παράδειγμα, 
στην περίπτωση της διένεξης Ρουμανίας - 
Ουκρανίας (2009), το ΔΔΧ όρισε την υφα¬ 
λοκρηπίδα αγνοώντας τελείως το Νησί 
του Φιδιού!! Παράλληλα, η Τουρκία όλο 
και περισσότερο ακολουθούσε έναν δικό 
της δρόμο ανάπτυξης, χωρίς να εξαρτάται 
άμεσα από την ΕΕ, ενώ και η ΕΕ λόγω της 
εσωτερικής της κρίσης δυσκολευόταν να 
εντάξει έναν καπιταλισμό με το μέγεθος 
της Τουρκίας, με αποτέλεσμα η ευρωπαϊκή 
προοπτική της Τουρκίας και οι ελληνικές 
ελπίδες να πάνε περίπατο. 









































